

Å R S M Ø T E T

**R O G A L A N D**

ARBEIDERPARTI

Hefte 3 – Innkomne forslag

Innhold

[**1.** **Arbeid og økonomi** 9](#_Toc190265096)

[Forslagsstiller: Eigersund Arbeiderparti 9](#_Toc190265097)

[01. Innleie 9](#_Toc190265098)

[Forslagsstiller: Karmøy AP 9](#_Toc190265099)

[02. Etablering av flere VTA-plasser – Aktivitet for alle 9](#_Toc190265100)

[Forslagsstiller: Stavanger AP 10](#_Toc190265101)

[03. Lederlønninger i statlige selskap og foretak 10](#_Toc190265102)

[Forslagsstiller: Stavanger AP 10](#_Toc190265103)

[04. Skattefrikort 10](#_Toc190265104)

[Forslagsstiller: Stavanger AP 10](#_Toc190265105)

[05. Religiøse hodeplagg 10](#_Toc190265106)

[Forslagstiller: Gjesdal AP 11](#_Toc190265107)

[06. Forby Temu og PFAS i Noreg 11](#_Toc190265108)

[Forslagstiller: AUF i Rogaland 11](#_Toc190265109)

[07. Temu og Shein 11](#_Toc190265110)

[Forslagstiller: AUF i Rogaland 12](#_Toc190265111)

[08. Boligkrise 12](#_Toc190265112)

[Forslagstiller: AUF i Rogaland 13](#_Toc190265113)

[09. Boligkrise 13](#_Toc190265114)

[Forslagstiller: Randaberg AP 14](#_Toc190265115)

[10. Arbeidsavklaringspenger til unge 14](#_Toc190265116)

[Forslagstiller: Gjesdal AP 14](#_Toc190265117)

[11. Sykelønnsordningen 14](#_Toc190265118)

[Forslagstiller: Gjesdal AP 15](#_Toc190265119)

[12. Forlengelse av barselpermisjonen 15](#_Toc190265120)

[Forslagstiller: AUF i Rogaland 16](#_Toc190265121)

[13. Barnefattigdom 16](#_Toc190265122)

[Forslagstiller: Sandnes AP 16](#_Toc190265123)

[14. Forby TEMU og PFAS i Norge 16](#_Toc190265124)

[Forslagstiller: Sandnes AP 17](#_Toc190265125)

[15. Turnusordning på Stortinget 17](#_Toc190265126)

[Forslagstiller: Sandnes AP 17](#_Toc190265127)

[16. Fjerne den generelle adgangen til gjennomsnittsberegning av arbeidstiden 17](#_Toc190265128)

[**02.** **Bedre velferd i hele landet** 18](#_Toc190265129)

[Forslagsstiller: Eigersund AP 18](#_Toc190265130)

[17. Barn og unge – psykisk helse 18](#_Toc190265131)

[Forslagsstiller: Karmøy AP 19](#_Toc190265132)

[18. Fraværsgrensen 19](#_Toc190265133)

[Forslagsstiller: Karmøy AP 20](#_Toc190265134)

[19. Nødvendig tannbehandling 20](#_Toc190265135)

[Forslagsstiller: Karmøy AP 20](#_Toc190265136)

[20. Kutte ventetiden for spillemidler 20](#_Toc190265137)

[Forslagsstiller: Karmøy AP 21](#_Toc190265138)

[21. Bevare sykelønnsordningen og redusere sykefraværet. 21](#_Toc190265139)

[Forslagsstiller: Stavanger AP 21](#_Toc190265140)

[22. Psykisk helse blant unge 21](#_Toc190265141)

[Forslagsstiller: Stavanger AP 22](#_Toc190265142)

[23. Tilrettelagt undervisning vgs 22](#_Toc190265143)

[Forslagsstiller: Stavanger AP 22](#_Toc190265144)

[24. Mammografi 22](#_Toc190265145)

[Forslagsstiller: Stavanger AP 23](#_Toc190265146)

[25. Rusavhengighet 23](#_Toc190265147)

[Forslagsstiller: Stavanger AP 24](#_Toc190265148)

[26. Hygieneprodukter 24](#_Toc190265149)

[Forslagsstiller: Stavanger AP 25](#_Toc190265150)

[27. Rusmidler blant unge 25](#_Toc190265151)

[Forslagsstiller: Stavanger AP 25](#_Toc190265152)

[28. Finansiering sykehus 25](#_Toc190265153)

[Forslagsstiller: Stavanger AP 26](#_Toc190265154)

[29. Profesjonsstudium i psykologi ved UiS 26](#_Toc190265155)

[Forslagsstiller: Stavanger AP 27](#_Toc190265156)

[30. Finansieringsmodell sykehus 27](#_Toc190265157)

[Forslagsstiller: Stavanger AP 27](#_Toc190265158)

[31. Blodgivning 27](#_Toc190265159)

[Forslagsstiller: Stavanger AP 28](#_Toc190265160)

[32. Utenforskap 28](#_Toc190265161)

[Forslagsstiller: Stavanger AP 29](#_Toc190265162)

[33. Motvirke barnefattigdom 29](#_Toc190265163)

[Forslagsstiller: Kvinnenettverket i Rogaland AP 29](#_Toc190265164)

[34. Bedre beskyttelse mot livmorhalskreft 29](#_Toc190265165)

[Forslagsstiller: Kvinnenettverket i Rogaland AP 30](#_Toc190265166)

[35. Styrket satsing på kvinnehelse 30](#_Toc190265167)

[Forslagstiller: Gjesdal AP 31](#_Toc190265168)

[36. Fastlegeordning under press 31](#_Toc190265169)

[Forslagstiller: Gjesdal AP 31](#_Toc190265170)

[37. Ettnivåmodell for helse- og sosialtjenester 31](#_Toc190265171)

[Forslagstiller: Gjesdal AP 32](#_Toc190265172)

[38. Bemanning SFO 32](#_Toc190265173)

[Forslagstiller: Gjesdal AP 32](#_Toc190265174)

[39. Etablering av hus assistenter i hjemme helsetjenesten 32](#_Toc190265175)

[Forslagstiller: AUF i Rogaland 33](#_Toc190265176)

[40. Brystkreft blant norske kvinner 33](#_Toc190265177)

[Forslagstiller: AUF i Rogaland 33](#_Toc190265178)

[41. Rusmiddelavhengighet 33](#_Toc190265179)

[Forslagstiller: Time AP 35](#_Toc190265180)

[42. Symjeopplæring 35](#_Toc190265181)

[Forslagstiller: Randaberg AP 35](#_Toc190265182)

[43. Psykisk helsehjelp for unge 35](#_Toc190265183)

[Forslagstiller: Lund AP 36](#_Toc190265184)

[44. Sykelønnsordning 36](#_Toc190265185)

[Forslagstiller: Haugesund AP 36](#_Toc190265186)

[45. Fravær i skolen 36](#_Toc190265187)

[Forslagstiller: Sandnes AP 38](#_Toc190265188)

[46. Styrke pårørendes rettigheter 38](#_Toc190265189)

[Forslagstiller: Sandnes AP 39](#_Toc190265190)

[47. Styrke pårørendes rettigheter 39](#_Toc190265191)

[**03.** **En tryggere og mer rettferdig verden** 40](#_Toc190265192)

[Forslagsstiller: Stavanger AP 40](#_Toc190265193)

[48. Asylbehandling i tredjeland 40](#_Toc190265194)

[Forslagsstiller: Stavanger AP 40](#_Toc190265195)

[49. EU-debatt 40](#_Toc190265196)

[Forslagsstiller: Stavanger AP 41](#_Toc190265197)

[50. Fredsbygger 41](#_Toc190265198)

[Forslagstiller: AUF i Rogaland 42](#_Toc190265199)

[51. Asylbehandling i tredjeland 42](#_Toc190265200)

[Forslagstiller: AUF i Rogaland 42](#_Toc190265201)

[52. Internasjonale relasjoner 42](#_Toc190265202)

[Forslagsstiller: Stavanger AP 43](#_Toc190265203)

[53. Unge voldsutøverer 43](#_Toc190265204)

[Forslagstiller: AUF i Rogaland 44](#_Toc190265205)

[54. Narkotikabruk blant unge 44](#_Toc190265206)

[**04.** **Energi, klima og natur** 45](#_Toc190265207)

[Forslagsstiller: Eigersund AP 45](#_Toc190265208)

[55. Strøm 45](#_Toc190265209)

[Forslagsstiller: Karmøy AP 46](#_Toc190265210)

[56. Naturressurser 46](#_Toc190265211)

[Forslagsstiller: Karmøy AP 46](#_Toc190265212)

[57. Kjernekraft 46](#_Toc190265213)

[Forslagsstiller: Karmøy AP 47](#_Toc190265214)

[58. Elektrifisering av sokkelen 47](#_Toc190265215)

[Forslagsstiller: Karmøy AP 48](#_Toc190265216)

[59. Strømpolitikk 48](#_Toc190265217)

[Forslagsstiller: Sokndal AP 48](#_Toc190265218)

[60. Mineralavgift 48](#_Toc190265219)

[Forslagsstiller: Sokndal AP 49](#_Toc190265220)

[61. Statlig skog 49](#_Toc190265221)

[Forslagsstiller: Sokndal AP 49](#_Toc190265222)

[62. Flomsikring 49](#_Toc190265223)

[Forslagsstiller: Strand AP 49](#_Toc190265224)

[63. Plan for plassering og drift av datasenter i Norge 49](#_Toc190265225)

[Forslagsstiller: Stavanger AP 50](#_Toc190265226)

[64. Havbruk og oppdrett 50](#_Toc190265227)

[Forslagsstiller: Stavanger AP 51](#_Toc190265228)

[65. Klima og energi 51](#_Toc190265229)

[Forslagstiller: Gjesdal AP 51](#_Toc190265230)

[66. Makspris for Strøm i Norge 51](#_Toc190265231)

[Forslagstiller: Sola AP 52](#_Toc190265232)

[67. Jakt i nasjonalparker på land 52](#_Toc190265233)

[Forslagstiller: AUF i Rogaland 53](#_Toc190265234)

[68. Privat fyrverkeri 53](#_Toc190265235)

[Forslagstiller: AUF i Rogaland 53](#_Toc190265236)

[69. Klimakrise 53](#_Toc190265237)

[Forslagstiller: Randaberg AP 54](#_Toc190265238)

[70. Verktøy for å ivareta naturmangfald 54](#_Toc190265239)

[Forslagstiller: Lund AP 55](#_Toc190265240)

[71. Strøm er ikke en børsvare - det er en strategisk ressurs. 55](#_Toc190265241)

[Forslagsstiller: Stavanger AP 56](#_Toc190265242)

[72. Fyrverkeri 56](#_Toc190265243)

[Forslagstiller: Sandnes AP 56](#_Toc190265244)

[73. Skog må tas med i klimaregnskapet 56](#_Toc190265245)

[**05.** **Gode steder i endring** 57](#_Toc190265246)

[Forslagsstiller: Stavanger AP 57](#_Toc190265247)

[74. Medisin og vaksiner 57](#_Toc190265248)

[Forslagstiller**:** AUF i Rogaland 58](#_Toc190265249)

[75. Myndighetsalder 58](#_Toc190265250)

[Forslagstiller: AUF i Rogaland 59](#_Toc190265251)

[76. Bysykler 59](#_Toc190265252)

[Forslagstiller: AUF i Rogaland 59](#_Toc190265253)

[77. Sosiale medier 59](#_Toc190265254)

[Forslagstiller: AUF i Rogaland 60](#_Toc190265255)

[78. Samfunnsår 60](#_Toc190265256)

[Forslagstiller: Sola AP 61](#_Toc190265257)

[79. Sørlandsbanen 61](#_Toc190265258)

[Forslagstiller: Randaberg AP 61](#_Toc190265259)

[80. Økt støtte til kommuneøkonomien 61](#_Toc190265260)

[Forslagsstiller: Karmøy AP 62](#_Toc190265261)

[81. Amanda-prisen hører hjemme i Haugesund! 62](#_Toc190265262)

[Forslagsstiller: Stavanger AP 63](#_Toc190265263)

[82. Kollektiv transport 63](#_Toc190265264)

[Forslagstiller: Time AP 63](#_Toc190265265)

[83. Jærbanen 63](#_Toc190265266)

[Forslagsstiller: Stavanger AP 64](#_Toc190265267)

[84. Samtykkelov 64](#_Toc190265268)

[**06.** **Trygghet i urolige tider** 65](#_Toc190265269)

[Forslagsstiller: Karmøy AP 65](#_Toc190265270)

[85. Offentlig tilfluktsrom 65](#_Toc190265271)

[Forslagsstiller: Stavanger AP 65](#_Toc190265272)

[86. Ukraina støtte 65](#_Toc190265273)

[Forslagsstiller: Stavanger AP 66](#_Toc190265274)

[87. NATO-luftkommande 66](#_Toc190265275)

[Forslagsstiller: Stavanger AP 67](#_Toc190265276)

[88. Sola flystasjon 67](#_Toc190265277)

[Forslagstiller: Sola AP 67](#_Toc190265278)

[89. Sola flystasjon (militær del) 67](#_Toc190265279)

[Forslagstiller: Randaberg AP 69](#_Toc190265280)

[90. Styrking av støtte til bosetting og integrering av flyktninger 69](#_Toc190265281)

[Forslagstiller: Lund AP 69](#_Toc190265282)

[91. Trygghet er essensielt - enten du bor i byen eller på landet. 69](#_Toc190265283)

[Forslagstiller: Sandnes AP 70](#_Toc190265284)

[92. Tilfluktsrom 70](#_Toc190265285)

[Forslagstiller: Sandnes AP 70](#_Toc190265286)

[93. Norge som atomvåpenfrisone 70](#_Toc190265287)

[**Organisatorisk/vedtektsendringer** 71](#_Toc190265288)

[Forslagsstiller: Eigersund AP 71](#_Toc190265289)

[94. Stortingsplasser 71](#_Toc190265290)

[Forslagsstiller: Strand AP 71](#_Toc190265291)

[95. Nytt råd/utvalg for mennesker med nedsatt funksjonsevne 71](#_Toc190265292)

[Forslagsstiller: Kvinnenettverket i Rogaland AP 71](#_Toc190265293)

[96. Støtte til Strand AP sitt forslag 71](#_Toc190265294)

[Forslagsstiller: Haugesund AP 72](#_Toc190265295)

[97. Støtteerklæring 72](#_Toc190265296)

[**Innkomne forslag *etter* fristen** 72](#_Toc190265297)

[Forslagsstiller: Stavanger AP 72](#_Toc190265298)

[98. Endring til organisasjonsutvalgets rapport 72](#_Toc190265299)

# 

# **Arbeid og økonomi**

## Forslagsstiller: Eigersund Arbeiderparti

### Innleie

**Begrunnelse**: Innleie  
Eigersund Arbeiderparti vil opprettholde og styrke dagens regelverk vedrørende bemanningsbyrå og innleie. Bemanningsbyråenes mulighet for å ansette midlertidig, for deretter å leie ut, fjernes. Faste ansettelser er hovedregelen og personell som leies ut skal være fast ansatt i bemanningsbyrå.   
Det må også gjøres endringer i virksomhetenes mulighet til innleie. I dag ser vi at selskaper har en fast stab med innleid personell. Når disse nærmer seg innleie på 3 år, må de ut et halvt års tid (såkalt lufting) for så å bli tatt inn igjen. Slik systemet fungerer, har selskapet f.eks. “behov” for 5 innleide, men har knyttet til seg 6, der en alltid er på «lufting» Slik unngår man rett til fast ansettelse.  
  
Stat og kommune  
Eigersund Arbeiderparti vil at selskaper med statlig eller kommunalt eierskap skal være foregangsbedrifter på arbeidsmiljø, personalpolitikk og inkluderende arbeidsliv.

**Forslag til vedtak**: Forslagene støttes og tas med i politiske uttalelser

**Redaksjonskomiteens innstilling**: Vedtas, oversendes landsmøtet

## Forslagsstiller: Karmøy AP

1. Etablering av flere VTA-plasser – Aktivitet for alle.

**Begrunnelse**: Etablering av flere VTA-plasser – Aktivitet for alle.   
  
For mange personer med nedsatt arbeidsevne er Varig Tilrettelagte Arbeidsplasser (VTA) en viktig vei tilbake til arbeidslivet. VTA gir muligheten til å delta i arbeidslivet på en tilpasset og støttet måte, noe som ikke bare er viktig for den enkelte, men også for samfunnet. Flere VTA-plasser vil bidra til at flere får oppleve aktivitet, mestring og sosial tilhørighet.  
VTA gir personer som ellers står utenfor arbeidsmarkedet muligheten til å få arbeidsoppgaver som er tilpasset deres ferdigheter. Det handler ikke bare om arbeid, men om verdighet, mestring og fellesskap. Aktivitet i arbeid gir selvtillit og økt livskvalitet, og hindrer sosial ekskludering.  
Behovet for flere VTA-plasser er stort, og mange har behov for et arbeidsfellesskap der de kan utvikle seg i sitt eget tempo. Ved å etablere flere plasser gir vi flere mennesker muligheten til å oppleve mestring og økonomisk selvstendighet.  
  
Vi i Karmøy arbeiderparti vil:  
• Arbeide for å etablere flere VTA-plasser.  
• Øke bevisstheten om VTA-ordningen og sikre finansiering og støtte for å utvide tilbudet.

**Forslag til vedtak**: Rogaland Arbeiderparti støtter forslaget som videresendes Stortingsgruppen.

**Redaksjonskomiteens innstilling**: Vedtas, oversendes Stortingsgruppa.

## Forslagsstiller: Stavanger AP

### Lederlønninger i statlige selskap og foretak

**Begrunnelse:** Det er fremdeles behov for å jobbe med denne problemstillingen.

**Forslag til vedtak**: Rogaland Arbeiderparti ber om at regjeringen arbeider mer kraftfullt for å moderere lederlønninger i statlige selskaper og foretak.  
**Redaksjonskomiteens innstilling**: Vedtas, oversendes landsmøtet

## Forslagsstiller: Stavanger AP

### Skattefrikort

**Begrunnelse:** Skattefrikortet er en viktig ordning som gjør det mulig for unge og lavtlønnede å tjene opp til et visst beløp uten å betale skatt. Per i dag fastsettes skattefrikortgrensen basert på politiske vurderinger og justeres ikke automatisk etter den økonomiske utviklingen. Dette fører til at grensen over tid kan bli mindre relevant i forhold til faktisk kjøpekraft. For å sikre en rettferdig og forutsigbar ordning bør skattefrikortgrensen knyttes til folketrygdens grunnbeløp (G).

**Forslag til vedtak:** Arbeiderpartiet vil knytte skatte-frikortet til folketrygdens grunnbeløp.  
**Redaksjonskomiteen innstilling**: Vedtas, oversendes Stortingsgruppa

## Forslagsstiller: Stavanger AP

### Religiøse hodeplagg

**Begrunnelse:** Det har vært en het debatt om hijab i politiet. For Arbeiderpartiet burde det være en selvfølge å få lov til å bruke hijab i politiet.   
Det har vært en het debatt om religiøse hodeplagg i politiet. For det moderne samfunnet vi har her i Norge, burde det være en selvfølge å få lov til å bruke religiøse hodeplagg. Politiets personlige meninger og ytringer er helt irrelevant i jobben de skal gjøre og ingenting med den negative kriminalitetsutviklingen vi har her i Norge.  
Jobben til politiet er å håndheve loven.  
Det er allerede et problem at mennesker med minoritetsbakgrunn har lite tillit til politiet. Det ser vi mer og mer i det norske samfunnet. I Norge er det 18,9 prosent med innvandringsbakgrunn. Religiøse hodeplagg i politiet kan hjelpe politiet i miljøer der de sliter med tilliten. for eksempel Oslo er over 30 prosent ikke etnisk-norsk. Men i politiet er tallet 4,02. Det er på tide at politiet henger på.  
Vi ser også at mangfold bidrar med å styrke tilliten blant mange minoritetsgrupper.  
I England og vårt kjære naboland Sverige er det tillatt med religiøse hodeplagg.  
England og Sverige har ikke hatt noen dårlig påvirkning med å tillate religiøse hodeplagg. Den eneste påvirkningen de har fått er positiv, det har styrket tillit spesielt blant minoritetsgruppene. I tillegg har fastlegen, helsevesenet og militæret, ingen bevis på at man mister tillit til folk med religiøse hodeplagg.  
Om du har noe med politiet å gjøre skal det ikke være relevant til hvor i Norge du er, kjønn, hudfarge og religion. Å få religiøse hodeplagg i politiet vil bidra til mer mangfold i dagens norske samfunn. I Oslo er over 30 prosent ikke etnisk-norsk. Men i politiet er tallet 4,02. Det er på tide at politiet henger med.

**Forslag til vedtak:** Rogaland Arbeiderparti vil tillate religiøse hodeplagg i politiet.

**Redaksjonskomiteen innstilling**: Avvises,

**Mindretallsdisens**: Vedtas, v/Frode, Solveig, Lotte, Wibecke, Selma.

Forslagstiller: Gjesdal AP

### Forby Temu og PFAS i Noreg

**Begrunnelse:**   
Forby Temu og PFAS i Noreg   
Temu er ein nettbutikk kor ein kan kjøpe alle typar billige varar. Tenesta har vorte populær blant ungdom, men òg mange vaksne er aktive brukarar av tenesta. Nettsida tek i bruk mange funksjonar ein ser i videospel og pengespel for å gjera brukarar avhengige, og ein undersøking frå PostNord viser at minst 42% av nordmenn har falt for freistinga.   
Årsakene til at varane kan bli så billige er utbyting av arbeidskraft, dårleg kvalitet på produkta og nesten ingen rettar til forbrukarar. Noreg bør som regel ikkje importere varar som er laga med utbytta arbeidskraft, medan dette berre skadar norske bedrifter som lagar berekraftige varar, som til dømes Sandnes Garn.   
I tillegg har fleire giftstoffar blitt oppdaga i produkt Temu sel. Desse giftstoffa er ulovlege, men ein finn dei i mange kjende merkeklede i butikkar over heile landet. Samstundes jobbar Noreg med å forby desse i hele EU.   
På bakgrunn av dette har EU starta gransking av tenesta, og ein rekke andre EU land, som Frankrike, har gått inn for fullt forbod. Noreg bør òg ta eit tydeleg standpunkt mot utbytande tenester som Temu.

**Forslag til vedtak**: VEDTATT  
• Forby nettbutikkane Temu og liknande tenestar i Noreg   
• Totalforbod mot klede, kjøkkenutstyr og leikar som inneheld PFAS i Noreg

**Redaksjonskomiteen innstilling**: Avvises, ivaretatt i forslag 7

Forslagstiller: AUF i Rogaland

### Temu og Shein

**Begrunnelse:** Nettbutikkar som Temu og Shein, der ein kan kjøpe alle typar billige varer, har vorte  
veldig populære blant ungdom og vaksne. Slike nettsider brukar mange funksjonar ein ser i videospel og pengespel for å gjera brukarar avhengige, og ei undersøking frå PostNord viser at minst 42 % av nordmenn har falle for freistinga.  
  
Årsakene til at varene kan bli så billige er utbytting av arbeidskraft, dårlig kvalitet på produkta og nesten ingen rettar til forbrukarar. Noreg bør som regel ikkje importere varar som er laga med utbytta arbeidskraft, medan dette berre skadar norske bedrifter som lagar berekraftige varar, som til dømes Sandnes Garn.  
  
I tillegg har fleire giftstoffar vorte oppdaga i produkt frå slike tenestar. Desse giftstoffa er ulovlege, men desse blir regelmessig oppdaga i produkt handla frå utbyttande netthandlarar. Samstundes arbeider Noreg for å forby desse i heile EU.  
  
På bakgrunn av dette har EU starta gransking av slike tenester, og ei rekkje andre EU-land, som Frankrike, har gått inn for fullt forbod. Noreg bør òg ta eit tydeleg standpunkt mot utbytande tenester som for eksempel Temu og Shein.

**Forslag til vedtak:** Vedtatt, oversendes Stortingsgruppa

● Forby utbyttande netthandel i Noreg.  
● Totalforbod mot klede, kjøkkenutstyr og leiker som inneheld PFAS i Noreg

**Redaksjonskomiteen innstilling**: Avvises, ivaretatt i forslag 7

Forslagstiller: AUF i Rogaland

### Boligkrise

**Begrunnelse:** Boligkrisen er et faktum. Det har aldri vært vanskeligere å komme inn på boligmarkedet for unge, og det spesielt i de store "studentbyene". Til tross for at disse byene er forskjellige på mange vis, går en likhet igjen; en stor andel av boligene er leid ut av spesifikke bedrifter og privatpersoner, som ofte har tilnærmet (om ikke full) monopol på boligmarkedet. Denne mangelen av konkurranse i markedet leder til økte utleiepriser og en systematisk utpressing av unge leietakere i fordel for de mer etablerte leierne.  
  
Dette problemet ligger ikke på overflaten, slik man ser mange hevde, men er et struktur problem i den norske boligmodellen. Subsidier til boligbyggerlag gir kortsiktige løsninger, men vi trenger en varig modell som vil gi resultater samt inntekter til staten. Statlig eide boliger med rimelige leiepriser, sammen med en strengere regulering og skattepolitikk for private boligaktører, vil tvinge boligspekulantene til å åpne markedet og gi staten muligheten til å bryte boligmonopolet, uten å øke leieprisene for leietakere – og i mange tilfeller til og med redusere dem.  
  
Denne politikken er avhengig av at den blir behandlet som to sider av en mynt, og ikke som uavhengige politiske ideer; om regulasjonene på utleierne blir innførte, men intet statlig boligprogram blir gjennomført, vil leieprisene bare øke i takt med utleieaktørens utgifter.  
  
Det er også viktig å få frem forskjellen mellom disse offentlige boligene og de allerede eksisterende sosialboligene vi har i landet, ettersom utleien av disse boligene ikke vil være basert på økonomisk status blant leietakerne – dette i motsetning til hva man har sett i mange andre nordiske land med høyere andel offentlige boliger, hvor det har brakt med seg en del problemer basert på for eksempel å ujevn demografi blant leietakerne – men i stedet bli behandlet som enhver annen utleiebolig på det norske boligmarkedet.  
  
Å entre boligmarkedet ser uoppnåelig ut for den nye generasjon, og det er vår jobb å sørge for et mer inkluderende samfunn for alle, uavhengig av deres lommebok. Derfor vil AUF i Rogaland gjennomføre en storsatsing på et offentlig boligprogram, samtidig som vi kjemper mot bolighaienes utpressing av de unge fra boligmarkedet. Vi må sørge for et mer rettferdig, stabilt og solidarisk marked, der ingen står utenfor. Private monopoler skal ikke insentivers, slik høyresiden står for, men heller nedbygges, i samsvar med våre prinsipper om opparbeidingen av et mer demokratisk og rettferdig system.

**Forslag til vedtak:**

● Satse på en betydelig utbygging av statlig eide offentlige boliger i storbyene, med primært formål å utfordre utleieselskapenes dominans i boligmarkedet og tilby rimelige alternativer til privat utleie.

**Redaksjonskomiteen innstilling**: Avvises, ivaretatt i forslag 9

Forslagstiller: AUF i Rogaland

### Boligkrise

**Begrunnelse:** Boligkrisen er et faktum. Det har aldri vært vanskeligere å komme inn på boligmarkedet for unge, og det spesielt i de store "studentbyene". Til tross for at disse byene er forskjellige på mange vis, går en likhet igjen; en stor andel av boligene er leid ut av spesifikke bedrifter og privatpersoner, som ofte har tilnærmet (om ikke full) monopol på boligmarkedet. Denne mangelen av konkurranse i markedet leder til økte utleiepriser og en systematisk utpressing av unge leietakere i fordel for de mer etablerte leierne.  
  
Dette problemet ligger ikke på overflaten, slik man ser mange hevde, men er et struktur problem i den norske boligmodellen. Subsidier til boligbyggerlag gir kortsiktige løsninger, men vi trenger en varig modell som vil gi resultater samt inntekter til staten. Statlig eide boliger med rimelige leiepriser, sammen med en strengere regulering og skattepolitikk for private boligaktører, vil tvinge boligspekulantene til å åpne markedet og gi staten muligheten til å bryte boligmonopolet, uten å øke leieprisene for leietakere – og i mange tilfeller til og med redusere dem.  
  
Denne politikken er avhengig av at den blir behandlet som to sider av en mynt, og ikke som uavhengige politiske ideer; om regulasjonene på utleierne blir innførte, men intet statlig boligprogram blir gjennomført, vil leieprisene bare øke i takt med utleieaktørens utgifter.  
  
Det er også viktig å få frem forskjellen mellom disse offentlige boligene og de allerede eksisterende sosialboligene vi har i landet, ettersom utleien av disse boligene ikke vil være basert på økonomisk status blant leietakerne – dette i motsetning til hva man har sett i mange andre nordiske land med høyere andel offentlige boliger, hvor det har brakt med seg en del problemer basert på for  
eksempel å ujevn demografi blant leietakerne – men i stedet bli behandlet som enhver annen utleiebolig på det norske boligmarkedet.  
  
Å entre boligmarkedet ser uoppnåelig ut for den nye generasjon, og det er vår jobb å sørge for et mer inkluderende samfunn for alle, uavhengig av deres lommebok. Derfor vil AUF i Rogaland gjennomføre en storsatsing på et offentlig boligprogram, samtidig som vi kjemper mot bolighaienes utpressing av de unge fra boligmarkedet. Vi må sørge for et mer rettferdig, stabilt og solidarisk marked, der ingen står utenfor. Private monopoler skal ikke insentivers, slik høyresiden står for, men heller nedbygges, i samsvar med våre p

**Forslag til vedtak:**

● Satse på en betydelig utbygging av statlig eide offentlige boliger i storbyene, med primært formål å utfordre utleieselskapenes dominans i boligmarkedet og tilby rimelige alternativer til privat utleie.  
● Innføre trinnvis økning av næringsskatt på utleie basert på antall boliger leid ut av privataktører, der høyere antall boliger eid av enkelperson eller bedrift vil bety høyere skattenivå.  
● Utrede muligheten for å innføre maksgrense på antall boliger leid ut av en privatperson eller bedrift , hvor grensen for privatpersoner vil være noe lavere enn for bedrifter.  
● Senke den generelle grensen for privatpersoner for antall utleieboliger før næringsskatten trer i kraft fra fem boliger til tre.  
● Stramme inn utleie-regulasjoner for bedrifter hvis primærformål ikke er innenfor boligutleie.

**Redaksjonskomiteen innstilling**: Avvises, delvis innarbeidet i uttalelse om fattigdom og inkludering

Forslagstiller: Randaberg AP

1. Arbeidsavklaringspenger til unge

**Begrunnelse:** Gjeninnføring av full minstesats for arbeidsavklaringspenger til unge under 25 år

**Forslag til vedtak**: Randaberg Arbeiderparti ber Rogaland Arbeiderparti om å fremme følgende forslag til Arbeiderpartiets landsmøte:   
  
Arbeiderpartiet må gjeninnføre minstesatsen for arbeidsavklaringspenger (AAP) for unge under 25 år til samme nivå som for øvrige mottakere. Den nåværende reduksjonen, innført under forrige regjering, rammer sårbare unge med diagnoser og helseutfordringer uforholdsmessig hardt.  
  
En effektanalyse fra Frischsenteret og Proba samfunnsanalyse viser at:  
- Flere unge AAP-mottakere må supplere inntekten med sosialhjelp, uten at reformen har ført til økt overgang til arbeid eller utdanning.  
- NAV bruker nå mer tid på å sikre inntekt for denne gruppen, noe som reduserer fokuset på arbeidsrettede tiltak.  
  
Investering i denne gruppen gjennom en full minstesats vil gi dem muligheten til å   
fokusere på rehabilitering og komme seg ut i arbeidslivet. Dette styrker sjansen for at de   
senere kan bidra til staten gjennom skatteinntekter, i stedet for å bli utmattet av å springe etter sosialhjelp for å dekke grunnleggende behov.  
  
Arbeiderpartiet skal være garantisten for rettferdighet og verdighet i velferdsstaten. Å sikre økonomisk trygghet for unge i en kritisk livsfase er ikke bare en investering i deres fremtid, men også en investering i samfunnets økonomiske bærekraft. Ved å legge til rette for at flere kan komme i arbeid, bidrar vi til en sterkere økonomi og mindre utenforskap

**Redaksjonskomiteen innstilling:** Vedtas, oversendes landsmøtet

## Forslagstiller: Gjesdal AP

### Sykelønnsordningen

**Begrunnelse**: Behold dagens sykelønnsordning for trygghet og helse.   
Hensikten med dagens sykelønnsordning bør være å sikre økonomisk trygghet og redusere stress for de som blir syke, slik at de kan sette søkelys på å bli friske uten økonomiske bekymringer. Dette bør være en selvfølge.   
Videreføring av dagens sykelønnsordning gir arbeidsgiver intensiver om å skape et godt arbeidsmiljø, og sette søkelys på forebygging av sykdommer som gir bedre helse og trivsel for ansatte. Det skal ikke være ett klasseskille mellom de som må møte på jobb og dem som kan ha hjemmekontor. Å se på andre muligheter på tiltak som arbeidsbelastning og underbemanning kan være ett alternativ for å få ned sykefraværet.

**Forslag til vedtak:** Vedtatt

**Redaksjonskomiteen innstilling**: Vedtas, oversendes landsmøtet

Forslagstiller: Gjesdal AP

### Forlengelse av barselpermisjonen

**Begrunnelse:** Forlengelse av barselpermisjonen   
Samfunnet legger opp til at barn skal begynne i barnehagen når de er rundt ett år gamle.   
Men hva er best for barnet? Hva er best for familien?

Turid Berg Nielsen professor ved NTNU sier :   
«De første 3 årene av et barns liv er mye mer formende enn det vi tidligere har trodd».   
«Samfunnet har ikke lagt godt nok til rette for småbarnsfamilier». Jesper Juul (anerkjent dansk familie terapeut) uttalte at det er ingen tvil om at alle parter vil vinne stort på å gjøre det mulig for foreldre og barn å være sammen de 3 første årene av barnets liv.   
Barselpermisjon ble i fjor utvidet til å gjelde i 49 uker med 100% dekningsgrad eller 61 uker med 80% dekningsgrad. Dette er et godt stykke på vei.

Forskning viser at tilknytningsprosessen hos barn starter rundt 8 måneders alder og varer fram til 4-5 års alder. I løpet av første del av denne tilknytningsprosessen ser en stor andel småbarnsforeldre seg nødt til å oppta sitt arbeid av økonomiske årsaker selv om de kunne tenke seg en litt lengre permisjonstid.

Uttalelser fra mange småbarnsfamilier at de opplever et stadig jag og stress i hverdagen samtidig at det fødes for lite barn her i landet er kanskje nettopp på bakgrunn av hvordan samfunnet har utviklet seg. Kanskje bør vi ta disse signalene på alvor og se på hvordan vi kan legge forholdene til rette for småbarnsfamilier.

Arbeiderpartiet kan gå i bresjen for å gjøre noe med dette. Det er ønskelig å fremme et forslag om ytterligere forlengelse av barselpermisjonen hvor vi samtidig ser på muligheten for en permisjonstid for foreldre i 2 år med tilsvarende redusert dekningsgrad.   
Da er vi enda et nytt steg på veien!

**Forslag til vedtak:** Gjesdal Arbeiderparti ber om at ytterligere forlengelse av barselpermisjon vurderes.

**Redaksjonskomiteen innstilling**: Vedtas med unntak av linje 290-293 (*hvor vi samtidig ser på muligheten for en permisjonstid for foreldre i 2 år med tilsvarende redusert dekningsgrad.)*, oversendes stortingsgruppa.

Forslagstiller: AUF i Rogaland

### Barnefattigdom

**Begrunnelse:** Over ti prosent av norske barn vokser i dag opp i fattigdom. Dette er ikke noe vi som  
sosialdemokrater bare kan sitte stille å se på. Som et sosialdemokratisk parti er det vår plikt å ta de nødvendige grep for å forhindre dette. Heldigvis har vi allerede tiltakene klart foran oss.  
  
I 2023 leverte Ekspertgruppen om barn i fattige familier sin rapport om dette temaet til barne- og familieministeren. Denne rapporten slo fast flere enkle tiltak for å motvirke barnefattigdom. Ikke bare var disse tiltakene effektive, de var også omfordelende.  
  
Blandt tiltakene foreslått av ekspertgruppen omhandlet flere av disse barnetrygden. Dagens barnetrygd er en viktig og universell ordning. Samtidig kan den forbedres på et veldig enkelt vis. Skattlegging av dagens barnetrygd på lik linje med vanlig lønnsinntekt vil ikke bare gjøre den mer omfordelende, det vil også gi muligheten til å innføre en betydelig økning, med minimale ekstrakostnader. Dette vil gi store summer til familier med lave inntekter, uten å påbeløpe staten store ekstrautgifter. Når regjeringen har fått levert en ekspertrapport som ikke bare legger frem enkle tiltak, men også omfordelende og universelle tiltak, må dette følges opp. Dette bør være en selvfølge for sosialdemokratiet.

**Forslag til vedtak:**

● Gjennomføre en betydelig økning av barnetrygden.  
● Skattlegge barnetrygden som alminnelig lønnsinntekt.  
● Avvikle foreldrefradraget til fordel for en økning i barnetrygden.

**Redaksjonskomiteen innstilling:** Vedtas, oversendes landsmøtet

## Forslagstiller: Sandnes AP

### Forby TEMU og PFAS i Norge

**Begrunnelse:** Temu er ein nettbutikk kor ein kan kjøpe alle typar billige varar. Tenesta har vorte populær blant ungdom, men òg mange vaksne er aktive brukarar av tenesta. Nettsida tek i bruk mange funksjonar ein ser i videospel og pengespel for å gjera brukarar avhengige, og ein undersøking frå PostNord viser at minst 42% av nordmenn har falt for freistinga. Årsakene til at varane kan bli så billige er utbyting av arbeidskraft, dårlig kvalitet på produkta og nesten ingen rettar til forbrukarar. Noreg bør som regel ikkje importere varar som er laga med utbytta arbeidskraft, medan dette berre skadar norske bedrifter som lagar berekraftige varar, som til dømes Sandnes Garn. I tillegg har fleire giftstoffar blitt oppdaga i produkt Temu sel. Desse giftstoffa er ulovlege, men ein finn dei i mange kjende merkeklede i butikkar over heile landet. Samstundes jobbar Noreg med å forby desse i hele EU. På bakgrunn av dette har EU starta gransking av tenesta, og ein rekke andre EU land, som Frankrike, har gått inn for fullt forbod. Noreg bør òg ta eit tydelig standpunkt mot utbytande tenester som Temu. Føreslag til vedtak: · Forby nettbutikkane Temu og liknande tenestar i Noreg. · Totalforbod mot klede, kjøkkenutstyr og leikar som inneheld PFAS i Noreg.

**Forslag til vedtak**:

**Redaksjonskomiteen innstilling**: Avvises, ivaretatt i forslag 7

## Forslagstiller: Sandnes AP

### Turnusordning på Stortinget

**Begrunnelse**: Det er tilsynelatende en stadig større utfordring å få en bred og god kompetanse til å takke ja til å representere velgerne på Stortinget. Det er i flere medieoppslag lagt vekt på at det er utfordrende for spesielt barnefamilier med dagens pendlerordning knyttet til organisering av Stortinget. Dagens ordning nærmest "tvinger" småbarnsfamilier til å bosette seg i Oslo og omegn for å få hverdagen til å gå opp. Dette er en demokratisk utfordring vi må ta på alvor. Sandnes Arbeiderparti ønsker derfor at ny organisering av Stortingsåret utredes med tanke på å få alle deler av befolkningen i hele Norge enda bedre representert i fremtiden.

**Redaksjonskomiteen innstilling**: Vedtas, oversendes Stortingsgruppa

## Forslagstiller: Sandnes AP

### Fjerne den generelle adgangen til gjennomsnittsberegning av arbeidstiden

**Begrunnelse**: Arbeiderpartiet må jobbe for at den generelle adgangen til gjennomsnittsberegning av arbeidstiden fjernes. Begrunnelse: I arbeidsmiljølovens § 10-5 punkt 1. åpnes det for at arbeidsgivere kan unngå normalarbeidsdagen på 8 timer ved gjennomsnittsberegning av arbeidstiden. Som prinsipp så er gjennomsnittsberegning et godt tiltak for seriøse aktører som må jobbe med ujevne turnuser for å få skiftplaner til å gå opp, men når useriøse aktører i arbeidslivet tar i bruk denne ordningen gjør det at spesielt unge arbeidstakere som gjerne har sitt første møte med arbeidslivet blir utsatt for en kynisk rovdrift hvor de ender opp med å jobbe opp imot 10 timer til dagen eller 48 timer i uken, og de kan ende opp med å ha så mange timer jobbet at arbeidsgiver sier at de ikke kan jobbe en måned for at gjennomsnittsberegningen skal gå opp. Fjerner man punkt 1 av paragrafen er det fortsatt åpning for å ta i bruk ordningen enten ved avtale med tillitsvalgt og at en har tariff (punkt 2) eller ved avtale med Arbeidstilsynet (punkt 3). Dette vil føre til et mye mer seriøst og trygt arbeidsliv, spesielt for unge arbeidstakere.

**Redaksjonskomiteen innstilling:** Vedtas, oversendes landsmøtet

# **Bedre velferd i hele landet**

## Forslagsstiller: Eigersund AP

### Barn og unge – psykisk helse

**Begrunnelse:** Barn og unge – psykisk helse  
Mange barn og unge strever med sin psykiske helse, eller opplever andre psykososiale belastninger som krever oppfølging i kortere og lenger perioder. Mange kommuner ansetter miljøveiledere med helse- og sosialfaglig utdanning for å styrke laget rundt eleven. Tidlig innsats og god samordning har vist seg å være viktige faktorer når barn, unge og familiene deres trenger hjelp.   
Miljøveilederstillinger har ofte lavere stillingsprosent enn lærerstillinger, fordi miljøveiledernes arbeidstid følger elevenes tilstedeværelse på skolen. Dette løser ansatte på ulikt vis; noen er fornøyd med 70% stilling, korte arbeidsdager og lang sommerferie, andre tar kveldsvakter, helgevakter og sommerjobb for å spe på inntekten. Eigersund Arbeiderparti ønsker at det skal være attraktivt å være miljøveileder i skolen, og at elever som trenger det skal få en mer helhetlig oppfølging. Vi tar derfor til orde for at miljøveileder i skolen som utgangspunkt skal ha 100% stilling. Restarbeidstiden etter skoledagens slutt kan anvendes til oppfølging av elever, slik som for eksempel leksehjelp, klassemiljøtiltak i samarbeid med foreldre, foreldreveiledning, mv.  
  
Aktiv dødshjelp  
Eigersund Arbeiderparti mener at tiden er inne for å løfte debatten om aktiv dødshjelp. Vi mener tiden er inne for å undersøke muligheten for å finne en partipolitisk enighet som forener verdien av liv og ivaretakelse av menneskets egen evne til å velge.  
   
Kriminalomsorg  
Antallet psykisk syke i norske fengsler har økt over tid, og andelen innsatte i norske fengsler som selvskader seg, forsøker å ta sitt eget liv – og som tar sitt eget liv - er høy sammenliknet med andre land. 9 av 10 innsatte visere tegn på psykiske lidelser og/eller personlighetsforstyrrelser, ifølge Kriminalomsorgen. Siden 2008 har minst 73 personer tatt selvmord i norske fengsler, og bare i 2022 ble det registrert 95 selvmordsforsøk.   
Selv om ansatte i fengselet gjør sitt beste på å ta vare på de innsatte som er psykisk syke, mangler fengslene både ressurser og kompetanse til å gi de innsatte den behandlingen de trenger. Konsekvensen av dette er bla at psykisk syke isoleres, settes på sikkerhetscelle – eller legges i belteseng for å unngå at de skader seg selv eller andre. Dette bidrar til at innsatte blir enda sykere, og selvmordsfaren øker. Per i dag er det ikke angitt noen minstenorm for muligheten til å være utenfor cella i lov eller forskrift. Både FNs tilsynsorgan, Europarådets torturkomite (CPT), Sivilombudet og Nasjonal institusjon for menneskerettigheter er alle tydelige på at retten til minst åtte timer utenfor og meningsfulle aktiviteter bør bli minstestandard som er rettslig bindende.   
Eigersund ap mener at psykisk syke innsatte må få nødvendig helsehjelp. Videre må Kriminalomsorgen tilføres økonomiske ressurser slik at det er nok ansatte på jobb til at alle innsatte får være utenfor celle og delta i meningsfulle aktiviteter i minst åtte timer til dagen.

**Forslag til vedtak:** Barn & unge samt kriminalomsorg vedtas og tas inn i politiske uttalelser. Debatten om aktiv dødshjelp løftes som et ønske internt i organisasjonen.

**Redaksjonskomiteen innstilling:** Innarbeides i egen uttalelse om psykisk helse. Punkt om aktiv dødshjelp oversendes fylkesstyret.

## Forslagsstiller: Karmøy AP

## Fraværsgrensen

**Begrunnelse:** Fraværsgrensen  
Fravær er et stort problem i norsk skole og fører i ytterste konsekvens til at elever faller fra. Unge mennesker som står uten vitnemål har ofte en stor kostnad for samfunnet, men også for det enkelte menneske som risikerer å bli stående utenfor utdanning, arbeidsliv og det fellesskapet vi alle trenger å være en del av. Dagens fraværsgrense løser ikke problemene i norsk skole. Fravær skyldes mange ulike faktorer, blant annet elevenes psykiske helse, hjemmesituasjon, og generelle trivsel. Læreren, undervisningsopplegget og både klasse- og skolemiljø påvirker elevenes trivsel og motivasjon. Trivsel og motivasjon er grunnleggende for å få ned fraværet. Fraværsgrensen som kunnskapsministeren varslet i 2024 er landsmøtestridig. For Karmøy arbeiderparti er det viktig at partidemokratiet blir respektert, og at man gjennomfører det som blir vedtatt på landsmøtene våre. Det er likevel viktig å anerkjenne at vi trenger regler for fravær på lik linje som vi trenger regler for andre ting i samfunnet vi omgir oss i. For Karmøy arbeiderparti er det viktig at fraværsreglene i skolen skal vise tillit til både lærere og elever. Tillit til lærerne ved at de kjenner sine elever best og hvilke virkemidler de kan bruke for å få eleven tilbake på skolebenken. Tillit til elevene at elevene selv innenfor gitte rammer skal kunne gå gode for egen sykdom og gyldige fravær. Med tillit kommer også et ansvar; et ansvar for å følge opp, og et ansvar for å møte opp.   
  
Karmøy arbeiderparti vil/mener   
• Innføre en egenmeldingsordning etter modell fra arbeidslivet der elevene kan melde sin egen sykdom inntil tre sammenhengende dager inntil fire ganger per skoleår. Det er ikke mulig å ha mer enn tre sammenhengende egenmeldingsdager innenfor en fire-ukers periode. Fravær utover dette må dokumenteres med sykemelding.   
• Dersom fravær ikke kan dokumenteres med egenmelding eller sykemelding anses det som ugyldig fravær og kan potensielt medføre bortfall av vurderingsgrunnlag.   
• Elever som driver med toppidrett, kultur eller politikk kan stryke inntil 10 dagers fravær per skoleår.   
• Elever kan stryke alt fravær i forbindelse med obligatorisk kjøreopplæring.   
• Læreren plikter å kalle inn eleven til samtale når fraværet overstiger 30 timer   
• Elevene må ha et vurderingsgrunnlag for å få standpunktkarakter i de ulike fagene. Det er opp til faglærer å vurdere elevenes vurderingsgrunnlag ut fra læreplan og læremål.   
• At det ikke skal innføres en fraværsgrense i ungdomsskolen.   
• Åpne opp for at man kan stryke timefravær på lignende måte som dagsfravær.   
• Fjerne dagens fraværsgrense

**Forslag til vedtak:** Rogaland Arbeiderparti støtter AUF sin intensjon i forhold til fraværsgrensen.

**Redaksjonskomiteen innstilling**: Avvist,

**Dissens**: Vedtas, oversendes stortingsgruppen, v/Selma

## Forslagsstiller: Karmøy AP

### Nødvendig tannbehandling

**Begrunnelse**: Nødvendig tannbehandling  
Karmøy Arbeiderparti ser tenner og munnhulen som en del av kroppen og ønsker det som en del av egenandelsordningen.

**Forslag til vedtak:** Rogaland Arbeiderparti støtter forlaget.

**Redaksjonskomiteen innstilling**: Vedtas, oversendes landsmøtet

## Forslagsstiller: Karmøy AP

### Kutte ventetiden for spillemidler

**Begrunnelse:** Kutte ventetiden for spillemidler   
Arbeiderpartiet må gå inn for at Spillemidler må utbetales så snart et prosjekt er ferdigstilt – kutte ventetiden for spillemidler   
Lag og foreninger spiller en avgjørende rolle i å fremme aktivitet, fellesskap og folkehelse i lokalsamfunn over hele landet. Når disse organisasjonene investerer i bygging av nye anlegg, gjør de det ofte med stramme budsjetter og stor avhengighet av økonomisk støtte, som spillemidler . Problemet oppstår når tippemidlene først blir utbetalt etter lang ventetid, noe som påfører lag og foreninger unødvendige kostnader i form av høye renter på mellomfinansiering. Dette legger en urimelig økonomisk byrde på frivillige organisasjoner som allerede har begrensede ressurser. Rentekostnadene blir store over mange år og «spiser mye av Tippemidlene». Rentekostnadene går dessuten rett på driftsutgiftene.  
  
En raskere utbetaling av tippemidlene, straks etter ferdigstillelse av anleggene, vil sikre at lag og foreninger kan fokusere på det som virkelig betyr noe: å skape aktivitet og engasjement. Det vil også gi en mer rettferdig økonomisk situasjon, der midlene kan brukes på drift og utvikling fremfor å dekke rentekostnader. Ved å fjerne denne økonomiske belastningen vil flere organisasjoner våge å satse på nødvendige anleggsprosjekter som styrker lokalsamfunnet.  
Et effektivt utbetalingssystem for spillemidler er ikke bare en investering i anlegg, men i mennesker, helse og fremtidig samfunnsnytte. Derfor bør myndighetene handle for å sikre raskere utbetalinger og støtte frivilligheten på en reell og bærekraftig måte.

**Forslag til vedtak:** Rogaland Arbeiderparti støtter forslaget.

**Redaksjonskomiteen innstilling**: Vedtas, oversendes Stortingsgruppa

## Forslagsstiller: Karmøy AP

### Bevare sykelønnsordningen og redusere sykefraværet.

**Begrunnelse:** Bevare sykelønnsordningen og redusere sykefraværet.   
  
Sykelønnsordningen er viktig for norske arbeidstakere. Den sikrer at folk kan være hjemme når de er syke, uten at de mister inntekten sin. Dette er et grunnleggende element i vårt velferdssystem.  
Samtidig er det viktig å erkjenne at sykefraværet i Norge er for høyt, og at det er et behov for tiltak for å redusere det. Vi ønsker å styrke folkehelsen og arbeidsmiljøet, slik at færre blir syke, og flere kan være i arbeid over lengre tid.  
Sykelønnsordningen gir arbeidstakere økonomisk trygghet når de er syke, slik at de kan fokusere på å bli friske uten å bekymre seg for økonomien. Dette er en nødvendighet for et inkluderende arbeidsliv, hvor alle skal kunne være i arbeid når de er i stand til det.  
Sykelønn er også et viktig virkemiddel for sosial rettferdighet. For arbeidstakere med lav inntekt eller i usikre arbeidsforhold er det ekstra viktig at sykelønnsordningen er på plass, slik at de kan få den støtten de trenger i en vanskelig tid.  
Det er også viktig å gjøre tiltak som kan redusere sykefraværet på lang sikt. Vi ønsker å fokusere på forebygging, bedre arbeidsmiljø og helsefremmende tiltak som kan bidra til at færre blir syke.  
  
Karmøy arbeiderparti vil:  
• styrke arbeidsgivers og arbeidstakers ansvar for et godt arbeidsmiljø, med fokus på psykisk og fysisk helse.  
• sikre at flere har tilgang til helsefremmende tiltak og støtteordninger som kan forebygge sykefravær, før det oppstår.  
• bevare sykelønnsordningen, slik at den fortsatt gir arbeidstakere økonomisk trygghet ved sykdom.

**Forslag til vedtak:** Rogaland Arbeiderparti støtter forslaget.

**Redaksjonskomiteen innstilling:** Vedtas, oversendes landsmøtet

## Forslagsstiller: Stavanger AP

### Psykisk helse blant unge

**Begrunnelse:** Me har i det siste sette ei auke i psykisk sjukdom blant unge elevar i skolen. Her er skolehelsetenesta og spesielt helsesjukepleiarane i førstelinja. Me er difor urolege når me høyrer at skoler ikkje har sett inn vikarar ved langtidsfråvær av fast helsesjukepleiar. Det er også uheldig at ufaglærte vert sett inn i desse stillingane.  
Det er ikkje nok helsesjukepleiarar til å dekke opp behovet me har i dag, derfor må utdanninga av  
helsesjukepleiarar styrkast. I dag er det slik at dersom ein helsesjukepleiar ønsker å ta ein Master, vil denne studenten ved opptakt til studiet ta opp ein plass som elles ville vore ledig for ein som ønsker å ta grunnutdanning i helsesjukepleie, Det må derfor opprettast fleire studieplassar for dei som ønsker å ta grunnutdanning som helsesjukepleiar.

**Forslag til vedtak:** Rogaland Arbeidarparti skal jobbe for at skolehelsetenesta og utdanning av helsesjukepleiarar vert styrka.

**Redaksjonskomiteen innstilling**: Vedtas, Innarbeides i egen uttalelse om psykisk helse

## Forslagsstiller: Stavanger AP

### Tilrettelagt undervisning vgs

**Begrunnelse:** I en artikkel i Stavanger Aftenblad 1. desember 2024 uttrykker rektoren på Godalen videregående skole bekymring for tilbudet til elever med tilrettelagte behov.  
Samtidig som behovet øker får ikke skolene de ressursene som de trenger for å møte behovet.  
Det er et klart mål at flest mulige skal klare å komme seg igjennom videregående skole. I budsjettforslaget til flertallspartiene i Rogaland fylkesting gis det ikke midler til å møte det økende tilbudet.  
Utenforskap får alvorlige konsekvenser for de unge selv, deres nærmeste og for samfunnet. Oslo Economics har beregnet at den årlige samfunnsøkonomiske kostnaden ved tidlig marginalisering og utenforskap er 73 milliarder kroner i året  
I 2021 regnet Arbeids- og sosialdepartementet ut at en ungdom som faller utenfor koster 15,9 millioner kroner fra 19 – 62 år.  
Skal vi redusere utenforskap må tiltakene sett inn tidlig. Erfaring viser et av de viktigste tiltakene er  
utdannelse, men da må det også bevilges midler.

**Forslag til vedtak**: Rogaland Arbeiderparti skal arbeide for å øke tilbudet om tilrettelagt undervisning i videregående skole

**Redaksjonskomiteen innstilling**: Vedtas, innarbeides i egen uttalelse om psykisk helse

## Forslagsstiller: Stavanger AP

### Mammografi

**Begrunnelse**: Brystkreft er den vanligste kreftformen blant norske kvinner. Ved å tilby gratis screening kan man oppdage flere tilfeller tidlig, noe som kan redusere den generelle byrden av sykdommen i samfunnet. Dette kan også redusere kostnadene får helsevesenet på lang sikt, da tidlig behandling ofte er mindre kostbar enn behandling av avanserte krefttilfeller.  
Klinisk undersøkelse betyr at legen ser og kjenner på brystene, armhulene, rundt kragebein og halsen. Legen vil da kjenne etter om det er noen unormale forandringer i disse områdene, for eksempel forstørrede lymfeknuter. Dersom legen eller pasienten kjenner en kul, vil de fleste bli henvist til et brystdiagnostisk senter for trippeldiagnostikk. Dette innebærer mammografi/ultralyd, ny undersøkelse av lege og eventuell vevsprøve, i samme seanse. På denne måten kan diagnosen brystkreft stilles raskt.  
Mammografi er en røntgenundersøkelse av brystene som gjøres for å se om det er forandringer i brystvevet. Den vil også kunne avkrefte eller bekrefte funn som er gjort under den kliniske undersøkelsen. Når du deltar i Mammografiprogrammet, betaler du en sum, en pasientbetaling, som per februar 2022 er på kr 287 Mange mennesker kan ha økonomiske begrensninger som hindrer dem fra å få nødvendig medisinsk hjelp.  
Ved å gjøre brystkreftscreening gratis, fjernes en viktig barriere, og flere har tilgang til livsviktig helsetjeneste uavhengig av deres økonomiske situasjon.

**Forslag til vedtak:** Arbeiderpartiet vil innføre gratis mammografi i Norge

**Redaksjonskomiteen innstilling**: Avvises, ivaretatt i forslag 40

## Forslagsstiller: Stavanger AP

### Rusavhengighet

**Begrunnelse:** Rusmiddelavhengighet er et helseproblem, og må behandles som det. Ruspolitikken må sette den enkeltes rett til et verdig helsetilbud i sentrum. Ruspolitikken må legges opp slik at alle som bruker ulovlige rusmidler, reelt sett har samme tilgang til offentlige helsetjenester og velferdstilbud som andre. Det er ikke tilfeldig hvem som bruker ulovlige rusmidler eller hvem som utvikler et problematisk forhold til rus. De aller fleste med en rusmiddelavhengighet har opplevd traumer i barndommen, omsorgssvikt eller har et udiagnostisert psykisk helseproblem.   
  
I 2023 gikk 388 menneskeliv tapt for overdoser, det høyeste antallet siden 2001. Hver overdose er én for mye. Arbeiderpartiet erkjenner at ruspolitikken som har vært ført i Norge har vært feilslått. 25. oktober 2024 la regjeringen fram en forebyggings- og behandlingsreform for rusfeltet. Arbeiderpartiets mål er at færrest mulig begynner med rus, og at de som sliter med rus får den hjelpen de trenger for å leve gode liv.  
Forebyggingsarbeidet må derfor være todelt; forebygging av bruk og skadeforebyggende overfor rusbrukere. Skal vi lykkes med forebyggingen, må forebyggingsarbeidet være kunnskapsbasert.   
  
Arbeiderpartiet mener all forebygging må være i tråd med FNs internasjonale standarder for forebygging. De siste tiårenes forebyggingsarbeid overfor unge har som regel båret preg av stigma, fryktformidling, uforholdsmessig tvangsmiddelbruk og trusler om straff og utestenging. Forskning tilsier at slik praksis får en negativ effekt, da de som er i risikosonen for rusutfordringer, eller allerede har debutert med rusmiddelbruk, ikke oppsøker hjelp. Mangel på informasjon om virkning og dosering får alvorlige konsekvenser for unge som eksperimenterer med rusmidler de ikke kjenner til. Samtidig har frykt for straff vist seg å stå i veien for hjelp, slik at mennesker ikke har fått den hjelpen de har behov for, før rusavhengigheten har fått utvikle seg mer alvorlig.   
  
Arbeiderpartiet ønsker ingen legalisering av ulovlig rus, men å bryte ned barrierer for å søke hjelp, og utøve bedre kontroll og oversikt over rusbruken i Norge. Å gå bort fra straffesporet ved bruk, besittelse og erverv av mindre mengder rus er en forutsetning for å gi den enkelte best mulig helsehjelp.   
Selv om det er et mål at færre begynner og at flere slutter med rus, må vi som samfunn anerkjenne at noen mennesker aldri kan, eller bør, bli helt rusfrie. Noe av det viktigste vi da gjør, er å gjøre livet tryggere for rusmiddelbrukere. Overdosetallene viser samtidig at stadig flere dødsfall knyttes til personer med høyere utdanning og høyere formue, som ikke nås gjennom tradisjonelle overdoseforebyggende tiltak.  
  
Arbeiderpartiet mener skadereduserende tiltak, som substitusjonsbehandling, må favne et bredere lag av befolkningen. Substitusjonsbehandling for flere, flere brukerrom, tilgang på rusmiddelanalyse og overdosemotgift er avgjørende for å forebygge nye overdoser.

**Forslag til vedtak:** Arbeiderpartiet vil:

* At politiet ikke gis hjemmel til ytterligere tvangsmiddelbruk i russaker enn det som følger av Riksadvokatens rundskriv fra 2022.
* Utrede hvorvidt politiets avdekkende rolle ved bruk og besittelse av eget bruk faktisk er rusforebyggende.
* Brukerutstyr og motgiften nalokson må gjøres tilgjengelig for anonym uthenting.
* Øke finansieringen til de kommunale rådgivende enhetene for russaker, og styrke enhetenes rolle som en frivillig tjeneste for folk som ønsker hjelp med eget rusmiddelbruk.
* Gi sosialarbeidere hjemmel til å pålegge oppmøte i de rådgivende enhetene.
* Lovfeste retten til sosialfaglige oppfølgende tjenester i kommunene og utrede det oppsøkende arbeidet.
* Styrke og bygge ut det offentlige rusbehandlingstilbudet i kommunene og helseforetakene.
* Endre anbudsmodellen i helseforetakene slik at kvalitet, fagkompetanse og innhold ikke vektes ned til fordel for pris.
* Barn og unge skal ikke få behandlingstilbud ment for voksne. I stedet må det tilbys behandling som tilpasses behovene til barn og unge.
* Øremerke midler og endre brukerromforskriften slik at det blir enklere for flere kommuner å ta i bruk brukerrom der det både kan røykes og injiseres ulovlige rusmidler.
* Sikre at substitusjonsbehandling i LAR blir tilgjengelig for flere, og ha som mål å tilby substitusjon for alle alvorlige avhengigheter.
* Gjøre heroinassistert behandling permanent i Norge og utvide ordningen til å omfatte flere byer innenfor en rimeligere innretning.
* Fjerne egenandelen for alle i tverrfaglig spesialisert rusbehandling (TSB).
* Fjerne egenandelen hos fastlege for rusmiddelavhengige.
* Innlemme rusmiddelanalyse i det offentlige helsevesenet, og sikre at tjenesten er tilgjengelig over hele landet.
* Vedta en forskrift som gir straffefritak for å være i befatning med rusmidler i livreddende øyemed.
* At personer som blir tatt for ulovlig rusmiddelbruk eller med mindre mengder ulovlige rusmidler til eget bruk, ikke påføres straff, men får tilbud om hjelp og behandling.

**Redaksjonskomiteen innstilling**: Vedtatt, med unntak av første og siste kulepunkt, oversendes landsmøtet

Dissens: Mindretallets dissens, behold siste kulepunkt.V/ Selma, Mads, Morten

## Forslagsstiller: Stavanger AP

### Hygieneprodukter

**Begrunnelse:** Arbeiderpartiet er en feministisk organisasjon, og har lenge engasjert seg i kvinnekamp. Målet for organisasjonen skal være full og reell likestilling. Vårt mål er et samfunn der alle kan leve frie og meningsfulle liv, uavhengig av kjønnsidentitet, legning, etnisitet, funksjonsevne eller økonomi. Arbeiderpartiets oppgave er å bryte ned barrierer og strukturer som hindrer mennesker i å være den de er, og leve livet slik de ønsker.  
Visjonen er et likestilt og inkluderende samfunn.  
Om man skal realisere et likestilt og inkluderende samfunn må man starte i egne rekker. Å ha gratis bind og tamponger på alle lokaler leid/eid av Arbeiderpartiet, vil gjøre våre møter mer inkluderende for mennesker som menstruerer, samtidig som man tar et tydelig standpunkt i kvinnekampen. Man markerer seg som en feministisk organisasjon, som ønsker at alle, uavhengig av kjønn, skal ha lik tilgang til våre møter.

**Forslag til vedtak**: At alle Arbeiderparti-lag skal tilstrebe at alle lokaler eid/leid av Arbeiderpartiet skal ha lett tilgjengelig gratis bind og tamponger.

**Redaksjonskomiteen innstilling**: Oversendes fylkesstyret.

## Forslagsstiller: Stavanger AP

### Rusmidler blant unge

**Begrunnelse:** I 2024 bruker flere ungdom narkotika enn i de siste 15 årene. Alkoholbruk blant unge går ned, mens narkotikabruk går opp. For alle andre narkotiske stoffer enn cannabis, er bruken på det den høyeste siden ESPAD undersøkelsen startet.  
10,3% av norske 15-16-åringer oppgir at de har brukt cannabis minst én gang i løpet av livet, en økning på 1,9% fra 2019 og 3,7% fra 2015. Det er også en økning 1,1% av ungdommer i samme aldersklasse som har brukt cannabis minst én gang de siste 12 månedene, og en økning på 0,4% som har brukt rusmiddelet i løpet av de siste 30 dagene.  
Samme undersøkelse viser en markant økning i bruken av andre narkotiske stoffer. 3,3 % av norske 15-16 åringer har brukt ecstasy i løpet av livet, en økning på 1,7% fra 2019. Undersøkelsen viser en økning på alle andre narkotiske stoffer spurt om. 1,5% økning i bruken av kokain, 0,7% økning i amfetaminbruk og 0,6% økning i bruk av LSD.  
I Norge er det 6 barnevernsinstitusjoner med fokus på rusmisbruk hos ungdom, et antall som ikke er tilstrekkelig. Fra starten av 2023 til juni 2024 har Bufetat i region Vest 51 pliktbrudd. Det tilsier at Buftat ikke har klart å finne plass på akuttinstitusjon til ungdom raskt nok. Mellom februar 2023 og oktober 2024 har det vært fem dødsfall med tilknytning til barnevernsinstitusjoner, det er derfor også svært viktig med sikkerhet og trygghet på institusjonene.

**Forslag til vedtak**: Arbeiderpartiet vil:  
  
● Ha en tilstrekkelig rusundervisning fra 7.klasse til 3.vgs  
● Opprette tilstrekkelige barnevernsinstutisjoner med fokus på nakotikamisbruk over hele landet.   
● Opprette tilstrekkelige akuttplasser for narkotikamisbruk på barnevernsinstutisjoner over hele landet.

**Redaksjonskomiteen innstilling**: Vedtas, oversendes Stortingsgruppa

## Forslagsstiller: Stavanger AP

### Finansiering sykehus

**Begrunnelse:** Følge opp Sykehusutvalgets, «Fellesskapets sykehus», (Magnusenutvalgets) enstemmige innstilling og gå over til rammefinansiering som hovedmodell.  
Forslaget om å beholde ISF for aktivitet utover nivået som er avtalt rammefinansiert bør prøves ut.  
ISF er i utgangspunktet et amerikansk system utarbeidet for et privat kommersielt helsevesen hvor en får betalt for hver undersøkelse, prosedyre og diagnose, tilpasset tekniske, prosedyreorienterte fag som kirurgi.  
  
ISF ble i begynnelsen ikke innført i psykiatrien. Da det ble innført der ble det tydelig at det ikke var  
hensiktsmessig og nå avviklet. Det er også foreslått avviklet i fødselsmedisin. Det viste seg at keisersnitt gav en mye høyere ISF-refusjon enn vanlig fødsel. Dette stimulerte altså til keisersnitt noe som vanligvis ikke er den beste medisinske behandlingen. Det samme skjer i mange andre fag, men det er ikke like åpenbart som i fødselsmedisin.  
  
Hensikten med ISF er å øke aktiviteten, men ikke nødvendigvis den rette aktiviteten. Stykkprisfinansiering stimulerer også til overdiagnostikk og overbehandling – særlig i et kommersielt helsevesen, men det skjer innenfor det offentlige. Det stimulerer ikke til riktigere prioritering og det medfører et betydelig byråkrati med kodekontroll på mange nivåer.  
De ansatte i helseforetakene opplever et for stort økonomifokus som vesentlig skyldes ISF-systemet, men også systemet for finansiering av investeringer.  
  
ISF har liten legitimitet i fagmiljøene. Ingen ansatte har vanligvis personlig vinning av ISF-inntektene, men må bruke mye tid og ressurser på å sikre korrekt koding. Jeg mener risikoen for redusert aktivitet ved å innføre ren rammefinansiering er svært liten. Det må være et lederansvar å sikre kodingen skjer enklest mulig uten mye byråkrati.  
Det har i mange år vært ønske om å prioritere rus og psykiatri høyere enn somatikk uten at en har oppnådd det. Dette mener mange i stor grad skyldes ISF som gjør at aktiviteten i somatikken øker mer enn planlagt – uten at det er prioritert eller ønsket. En del av den økte aktiviteten er nødvendigvis ikke nyttig – det er vanskelig å få bukt med overdiagnostikk og overbehandling når en kan dokumentere at en tjener penger på det.  
  
Vi er nødt til å fokusere mer på overdiagnostikk og overbehandling for at vårt solidariske offentlige helsevesen skal være bærekraftig.

**Forslag til vedtak:** Rogaland arbeiderparti vil erstatte delvis ISF (40%) med ren rammefinansiering som hovedmodell.

**Redaksjonskomiteen innstilling**: Vedtas, oversendes landsmøte

## Forslagsstiller: Stavanger AP

### Profesjonsstudium i psykologi ved UiS

**Begrunnelse:** Psykiske lidelser koster samfunnet 338 milliarder kroner i året, og rammer de svakeste hardest. Det er kritisk behov for å utdanne flere psykologer. Det bør opprettes flere studieplasser for å utdanne psykologer, og utdanningskapasiteten bør økes i faglig kompetente regioner som ikke har profesjonsstudium i psykologi i dag.  
UiS har et gryteklart, NOKUT-godkjent profesjonsstudium i psykologi. Studiet er innovativt og moderne. Det kommer til å være lokalisert i Norges tredje største byregion – og i fylket med landets laveste psykologdekning.   
  
Rogaland Arbeiderparti mener at det bør etableres et profesjonsstudium i psykologi ved Universitetet i Stavanger, lokalisert til Norges tredje største byregion, og at finansieringen av dette må prioriteres av regjeringen.

**Forslag til vedtak:** Rogaland Arbeiderparti vil at regjeringen finansierer etableringen av et profesjonsstudium i psykologi ved UiS som en del av Revidert Nasjonalbudsjett 2025.

**Redaksjonskomiteen innstilling**: Vedtas, oversendes Stortingsgruppa

## Forslagsstiller: Stavanger AP

### Finansieringsmodell sykehus

**Begrunnelse:** I dagens finansieringsmodell pålegges sykehusene å betale for store deler av investeringene i nye sykehusbygg gjennom lånekostnader over eget budsjett, noe som medfører at de må spare inn på driften. Det har over tid ført til dårligere pasientbehandling og arbeidsforhold på Stavanger Universitetssykehus (SUS).   
Byggetrinn 1 av nye SUS er enda ikke ferdig, og man har ikke påbegynt byggetrinn 2. Det foreligger i dag kun planer om en liten del av byggetrinn 2, og ingen planer om når ytterligere deler av byggetrinn to vil kunne ferdigstilles. Det medfører delt drift av sykehuset i uoverskuelig fremtid, med stort press på de ansatte, i en situasjon hvor vi allerede i dag mangler fagfolk.   
Staten har nylig gitt noe mer lån til finansieringen av foreløpige byggetrinn og planer. Dette er dog en kortsiktig løsning, som vil medfører samme type økonomiske utfordringer på sikt, som vi står i i dag. Staten bør bidra med å dekke en større grad av byggekostnadene via tilskudd.   
Gode helsetjenester er selve ryggraden i velferdssamfunnet, og vi kan ikke lenger sitte stille og se på at tjenestene faller fra hverandre.

**Forslag til vedtak:** Rogaland Arbeiderparti vil at en større del av byggekostnadene til nye SUS og andre nye sykehusbygg skal finansieres gjennom statlige tilskudd, og ikke lån.

**Redaksjonskomiteen innstilling**: Vedtas, oversendes landsmøte

## Forslagsstiller: Stavanger AP

### Blodgivning

**Begrunnelse:** Det finnes i dag ingen erstatning for blod, og hvert år reddes menneskeliv som følge av bloddonasjon fra frivillige bloddonorer. Likevel anslår Røde Kors at Norge mangler omtrent 30.000 blodgivere. Det har ved flere anledninger oppstått akutt mangel av blod ved flere sykehus i de siste årene. Strenge regler for blodgivning setter begrensninger for flere mennesker som ønsker å bli blodgivere eller som allerede er blodgivere. Derfor er det viktig at vi gjør det lettere for at flere som er kvalifisert til blodgivning kan ta seg tid til det.  
  
Blodbankene er kun åpne i ukedager, og de fleste blodbanker holder kun åpent i normal arbeidstid. Det innebærer at flere arbeidstakere som potensielt kunne donert blod har ikke anledning til det. Enkelte yrkesgrupper har rett til permisjon med lønn for blodgiving etter tariffavtaler eller egne instrukser i virksomheter, men det gjelder likevel ikke alle.  
  
Storsamfunnet er helt avhengig av å ha et solid lager med blod slik at eksempelvis kreftpasienter, mennesker som har blitt utsatt for ulykker og kvinner som mister blod under fødsel skal være trygge på at man får den bloderstatningen man trenger. Bloddonasjon redder liv og det er vår viktigste felles dugnad i samfunnet. Å sikre at alle arbeidstakere, uavhengig av yrke, får muligheten til å donere blod uten at det skal gå på bekostning av lønn, vil kunne være et godt incentiv i å få flere til å bli blodgivere.

**Forslag til vedtak**: Rogaland Arbeiderparti vil:

* Lovfeste retten til lønnet permisjon ved blodgivning.
* At blodgivning blir registrert som gyldig fravær for elever som er fylt 18 år i videregående opplæring.
* At Helse- og omsorgsdepartementet setter i gang en nasjonal kampanje for å rekruttere flere  
  blodgivere.
* At blodbanken i Stavanger skal ha utvidet åpningstider én dag i uka, tilsvarende Bergen og Oslo.

**Redaksjonskomiteen innstilling**: Vedtas, oversendes Stortingsgruppa

## Forslagsstiller: Stavanger AP

### Utenforskap

**Begrunnelse**: Arbeiderpartiet har alltid vært på lag med folk som er i fare for å falle utenfor eller oppleve sosial ulikhet, eller er offer for det samme. Når man sliter økonomisk og mangler ressursene som trengs for å kunne leve et fullverdig liv, handler det ikke bare om penger til mat, klær og nødvendig livsopphold. Det kan også det føre til relasjonelt utenforskap og begrensede muligheter til å delta i samfunnet på lik linje med andre som å dra på ferie, drive med idrett, ha et aktivt friluftsliv, gå i teater, på konserter og være med i organisasjonsliv for øvrig.

**Forslag til vedtak:** Rogaland Arbeiderparti vil:  
1. Intensivert arbeid for å få folk i jobb  
§ Det må rettes enda større oppmerksomhet mot personer som har helsemessige utfordringer, det  
være seg psykisk uhelse, eller fysiske utfordringer. Det trengs kvalifisering, rådgiving,  
tilrettelegging og mulighet for fleksibel kombinasjon av trygd og arbeidsinntekt.  
§ At grensen for arbeidsinntekt uføretrygdede kan ha, før uføretrygd avkortes, økes til 2G.  
§ Tiltak for videreutdanning og omskolering for å hindre langtidsledighet.  
  
2. Tiltak rettet mot flyktninger og innvandrere  
§ Flere arbeidsmarkedstiltak rettet spesielt mot innvandrere og flykninger  
§ Språkopplæring og andre kvalifiseringsskapende tiltak, særlig rettet mot innvandrerkvinner  
§ Særlige tiltak for barnehagedeltakelse og sikre innvandrerbarns deltakelse i fritidsaktiviteter  
3. Forbedring av ytelsesnivået for å sikre alle en inntekt over fattigdomsgrensen  
§ Ytelsessystemet må gjennomgås med sikte på samordning, forenkling og et forhøyet ytelsesnivå  
for å gi alle mottakere av stønadsordninger en inntekt over fattigdomsgrensen.  
4. Bostøttenivå og boligordninger  
§ Bostøtteordningen kan framstå som ulogisk og uforutsigbar og må forbedres.  
§ Personer med utfordringer i ordinært boligmarked må sikres bolig gjennom kommunale  
boligordninger, som sikrer at alle får en bolig, til en pris de har råd til å betale.

**Redaksjonskomiteen innstilling**: Vedtas, oversendes Stortingsgruppa og lokallagene.

## Forslagsstiller: Stavanger AP

### Motvirke barnefattigdom

**Begrunnelse:** Når mer enn 11% av norske barn lever i familier med vedvarende lavinntekt er dette uakseptabelt.  
Ekspertutvalget om barnefattigdom har lagt fram en rapport som tydelig viser at en oppvekst i lavinntektsfamilier kan føre til lavere deltakelse i barnehage, SFO og fritidsaktiviteter, dårlige boforhold, svakere skoleresultater og dårligere helse. Dette er både problematisk for dem det gjelder og for samfunnet som helhet.  
  
Rogaland Arbeiderparti krever derfor at regjeringen nå tar konkrete grep for å motvirke barnefattigdom, og følger opp de anbefalingene ekspertutvalget la frem. De foreslåtte tiltakene vil bidra til en mer rettferdig fordeling av ressurser, styrke barns muligheter til en god oppvekst, og redusere sjansene for at fattigdom går i arv. Dette bør være en selvfølge for et sosialdemokratisk parti.

**Forslag til vedtak:** Rogaland Arbeiderparti vil:

* Øke barnetrygden vesentlig og samtidig skattlegge hele barnetrygden som inntekt.
* Avvikle hele kontantstøtten
* Gi alle barn rett til barnehageplass fra den måneden de fyller 1 år. Dette må involvere en plan for gradvis å innføre rullerende og automatisk barnehageopptak
* Innføre en universell ordning med gratis skolemat i hele landet
* Redusere barnehageprisene ytterligere
* Gratis SFO, eller kraftig reduserte priser.

**Redaksjonskomiteen innstilling**: Avvises, delvis ivaretatt i uttalelse samt i eksisterende politikk.

## Forslagsstiller: Kvinnenettverket i Rogaland AP

### Bedre beskyttelse mot livmorhalskreft

**Begrunnelse:** Bedre beskyttelse mot livmorhalskreft

Våre unge jenter og gutter får vaksine mot livmorhalskreft som en del av barnevaksinasjonsprogrammet. Vaksinen som brukes heter Cervarix, og gir beskyttelse mot HPV-typene som står for 70% av livmorhalskreft-tilfellene. Samtidig finnes det en enda bedre vaksine, som resten av Europa allerede har innført. Gardasil 9 gir ytterligere beskyttelse mot hele 7 høyrisiko HPV typer, som står for over 90% av tilfellene av livmorhalskreft.

Selve vaksinen Gardasil 9 er dyrere enn Cervarix, men kostnadene til både kreftbehandling og behandling av celleforandringer må også tas med inn i regnestykket. Hvert år rammes nærmere 50 kvinner av livmorhalskreft forårsaket av HPV-typer som kun Gardasil 9 beskytter mot. Over 2000 kvinner får høygradige celleforandringer av HPV-typer som kan forebygges med Gardasil 9. Dette er god samfunnsøkonomi.  
  
Nå er Gardasil 9 tilgjengelig på apotek, og ressurssterke foreldre betaler allerede for denne ekstra beskyttelsen for sine barn. Dette kan skape et uheldig klasseskille som Arbeiderpartiet ikke ønsker, hvor pengene avgjør hvilket tilbud barna får.  
  
Kreft ødelegger liv, både for pasient og pårørende. Med vaksinasjon i barnevaksinasjonsprogrammet har vi heldigvis kommet en god vei mtp å redusere forekomsten av livmorhalskreft. Rogaland Arbeiderparti vil at dette arbeidet prioriteres, og ønsker at Gardasil 9 tas inn i barnevaksinasjonsprogrammet i stedet for Cervarix

**Forslag til vedtak:** Rogaland Arbeiderparti vil at barn og unge skal få Gardasil 9 gjennom barnevaksinasjonsprogrammet

**Redaksjonskomiteen innstilling**: Vedtas, oversendes landsmøte

## Forslagsstiller: Kvinnenettverket i Rogaland AP

### Styrket satsing på kvinnehelse

**Begrunnelse:** Styrket satsing på kvinnehelse  
Kvinnehelse har så vidt begynt å bli satt på den politiske agendaen, og har historisk sett vært nedprioritert både innenfor medisinsk forskning og helsetjenester. Her må Arbeiderpartiet komme på banen. Om vi skal arbeide for like muligheter for alle, er det et område som særskilt peker seg ut: arbeidsnærvær. I 2018 var det totale sykefraværet på 7,4 prosent for kvinner og 4,4 prosent for menn. Den absolutte kjønnsforskjellen i sykefraværet har vært stabil på omkring 3 prosentpoeng i mange år, og skyldes i all hovedsak at flere kvinner enn menn sykmeldes. Hva som er årsaken (eller årsakene) til kjønnsforskjellen i sykefravær er et spørsmål som forskningen i begrenset grad har funnet svar på (Mastekaasa 2016). En nærliggende forklaring er at kvinner har dårligere helse enn menn, men dette er vanskelig å dokumentere. Vi trenger derfor mer forskning på kvinners helse, og vi trenger å gjøre tiltak som gjør at kvinner klarer å stå i arbeidslivet på lik linje som menn.   
  
Spesielt er mange kvinnesykdommer, som endometriose, PCOS og menopause-relaterte plager, fortsatt underutforsket og mangler tilstrekkelige behandlingsalternativer. Dette fører til at kvinner ofte opplever forsinket diagnostisering, manglende tilpasset behandling og lavere livskvalitet. Ved å diagnostisere på et tidligere tidspunkt, ved å gi tilstrekkelig behandlingstilbud, og ved å øke kunnskap både i befolkningen og hos helsepersonell, kan det være muligheter for at kvinner opplever bedre livskvalitet og øker sjansene for økt arbeidsnærvær.  
En helhetlig politisk satsing på kvinnehelse er nødvendig for å sikre bedre helsetjenester, mer forskning og økt kunnskap i helsevesenet. En styrket politisk satsing på kvinnehelse vil også bidra til et mer rettferdig og effektivt helsevesen. Det er på tide at kvinnehelse får den prioriteringen det fortjener.

**Forslag til vedtak:** Kvinnenettverket i Rogaland vil at Arbeiderpartiet skal arbeide for:

* økt finansiering til forskning på kvinnehelse.
* oppretting av et eget forskningsfond for kvinnehelse, med særlig fokus på underutforskede sykdommer som PCOS, endometriose og kroniske smerteplager.
* større fokus på opplæring i kvinnehelse, herunder særskilt på overgangsalderen og behandlingstilbud, som en del av medisinske utdanninger
* å øke kompetansen om kvinnehelse blant fastleger og spesialister gjennom obligatorisk etterutdanning.
* bedre oppfølging og behandlingstilbud for kvinner i overgangsalderen.
* å øke bemanningen og ressursene til fødselsomsorgen for å redusere belastningen på helsepersonell og sikre tryggere fødsler.
* at det startes offentlige informasjonskampanjer om kvinnehelse for å øke bevisstheten blant både befolkningen og helsepersonell.
* **Redaksjonskomiteen innstilling**: Vedtas, med unntak av linje 948 (*gjennom obligatorisk etterutdanning),* oversendes landsmøte

## Forslagstiller: Gjesdal AP

### Fastlegeordning under press

**Begrunnelse:** Fastlegeordning under press   
Flere innbyggere står i dag uten fastlege. Rekrutteringsutfordringen er størst i bygdene. Vi har en økende befolkningsvekst og en aldrende befolkning som trenger mer helsehjelp. Dette gir oss økte utfordringer og mer fastlegemangel.   
Dagens regjering har tilført midler, uten at det er tilstrekkelig til å dekke dagens behov for fastlegemangelen. Vi må fortsette vår styrking av basistilskuddet og ALIS ordningen, for å få flere til å velge legeyrke. Legge til rette for flere medisinstudier og satse på å bedre forholdene for fastlegene i kommunehelsetjenesten slik at de kan lettere kan kjøpe seg inn i en fastlegehjemmel.

**Forslag til vedtak**: I mangel på fastleger må det legge til rette for flere medisinstudieplasser på UIS og sette inn flere midler for å rekruttere flere leger til fastlegeordningen.

**Redaksjonskomiteen innstilling**: Vedtas, oversendes landsmøte.

## Forslagstiller: Gjesdal AP

### Ettnivåmodell for helse- og sosialtjenester

**Begrunnelse:** Utrede ettnivåmodell for helse- og sosialtjenester i Norge Alderssammensetningen vil endre seg kraftig de nærmeste tiårene med et økende antall eldre. Befolkningen i Norge eldes, og den relative andelen av befolkingen i yrkesaktiviteten blir gjennom dette mye lavere. Kostnadene til helsetjenester vil gå opp og det vil bli behov for flere arbeidstakere i helsetjenestene. Det vil hverken være ressurser eller folk nok til å drive dette på samme måte om 20 år som vi gjør det i dag. Vi må tenke nytt.   
Et av mange mulige tiltak er å organisere helsetjenestene på en ny måte. I Finland har de valgt en radial løsning for å møte fremtiden. I Finland har de gjennom den såkalte SOTE-reformen innført en ettnivåmodell i helsetjenestene. Staten har fått ansvaret for hele spekteret av helsetjenesten; både primær- og spesialisthelsetjenestene og eldreomsorgen.   
Helse-Finland er etter dette inndelt i 22 statlige helseregioner som har ansvar for helsetjenestene til innbyggerne. Disse regionene er styrt av folkevalgte råd og finanseiret av den finske stat. Målet med reformen har vært å sikre kvaliteten i helse- og sosialtjenestene, forbedre tilgangen til tjeneste, få kontroll over kostnadene og gjøre redusere kvalitetsforskjellene i tjenestene.   
Helsepersonellkommisjonen ledet av Gunnar Bowim, tar i sin grundige utredning, NOU 2023: 4, til orde for at vi i Norge bør uttrede en ettnivåmodell for bedre å kunne løse fremtidens utfordringer innen det helse- og sosialfaglige feltet. Det mener vi er en svært god idé.

**Forslag til vedtak:** Forslag til vedtak   
Gjesdal Arbeiderparti mener at det bør settes i gang en offentlig utredning der det ses på fordeler og ulemper ved å organisere helse- og sosialtjenestene med en ettnivåmodell finansiert av staten.

**Redaksjonskomiteen innstilling**: Avvises

## Forslagstiller: Gjesdal AP

### Bemanning SFO

**Begrunnelse:** Bemanning SFO   
Arbeiderpartiet har ett mål om å gjøre SFO gratis. Vi har innført 12 timers gratis kjernetid i skolefritidsordningen for alle første-, andre- og tredjeklassinger. Dette er et bra tiltak for småbarnsfamiliene som får en god reduksjon i foreldrebetalingen pr barn. PGA dette har søknaden til dagens SFO tilbud aldri vært større. Antall barn pr SFO er økt, uten at bemanningen har økt tilstrekkelig pga. ressursmangel i kommunens budsjetter. Resultatet er at kvaliteten på dagens tilbud har blitt dårligere og arbeidssituasjonen er blitt betraktelig forringet for de ansatte.

**Forslag til vedtak:** Forslag til vedtak VEDTATT  
Det settes av øremerkede midler til drift av SFO i kommunene, basert på økt antall barn. Øremerkede midler bør være tilstrekkelig til en god kvalitet i tilbudet og mulighet for styrking av etter og videreutdanning. Barn med særskilte behov i SFO må også bli tatt med i denne beregningen.

**Redaksjonskomiteen innstilling**: Vedtas, oversendes landsmøte

Forslagstiller: Gjesdal AP

### Etablering av hus assistenter i hjemme helsetjenesten

**Begrunnelse:** Etablering av hus assistenter i hjemme helsetjenesten   
Det er allerede stort press på hjemme helsetjenesten både i Gjesdal og i landet ellers.   
I en tid hvor vi går mot flere eldre som trenger oppfølging bør vi tenke på hvordan vi kan utvikle en god og tryggere framtid for disse og hvordan vi kan benytte oss av ressurser vi har i nærmiljøet vårt.   
Det kommer til å bli enda flere eldre som blir boende hjemme i tiden framover og disse trenger etter hvert assistanse både med renhold, matlaging, handling eller kanskje bare å ha noen å snakke litt med. Det er mange som har familie og venner som stiller opp for dem, men samfunnet kan ikke bare basere seg på frivillighet.   
Det eksisterer i dag for de aller mest trengende en   
hjemmehjelpsordning, men kriterier for å få en slik hjelp har blitt innskrenket til det ytterste. Dette er en uønskelig situasjon som Arbeiderpartiet bør ta tak i!   
   
Det har blitt ansatt hus assistenter både ved Solås bo og rehabiliteringssenter og Ålgård bo og aktivitetssenter. Hvorfor ikke utvikle en slik ordning i hjemme helsetjenesten også?   
Disse kan avlaste litt tid for hjemmesykepleien med enkelte praktiske gjøremål og ettersom regjeringen nå oppfordrer til mer inkludering av blant annet unge og uføre kan dette kanskje bli en aktuell utfordring for disse.   
Dette kan samtidig også være en jobb for yngre eldre som gjerne vil se på dette som et nytt verdivalg.   
Formålet med dette tiltaket kan være med å skape en mer inkluderende og verdig framtid for alle våre innbyggere.

**Forslag til vedtak:** VEDTATT  
Gjesdal Arbeiderparti ber om en utredning av opprettelse av stilling «Hus assistent» i hjemme helsetjenesten.

**Redaksjonskomiteen innstilling**: Vedtatt, oversendes lokallagene

Forslagstiller: AUF i Rogaland

### Brystkreft blant norske kvinner

**Begrunnelse:** Brystkreft er den vanligste kreftformen blant norske kvinner. Ved å tilby gratis screening kan man oppdage flere tilfeller tidligere, noe som kan redusere den generelle byrden av sykdommen. Dette kan også redusere kostnadene for helsevesenet og pasient på lang sikt, da tidlig behandling ofte er mindre kostbar enn behandling av avanserte krefttilfeller.  
  
Klinisk undersøkelse betyr at legen ser og kjenner på brystene, armhulene, halsen og kragebein. Legen vil da kjenne etter om det er noen unormale forandringer i disse områdene, for eksempel forstørrede lymfeknuter. Dersom legen eller pasienten kjenner en kul, vil de fleste bli henvist til et brystdiagnostisk senter for trippeldiagnostikk. Dette innebærer mammografi/ultralyd, ny undersøkelse av lege og eventuell vevsprøve, i samme seanse. På denne måten kan diagnosen brystkreft stilles raskt.  
  
Mammografi er en røntgenundersøkelse av brystene som gjøres for å se om det er forandringer i brystvevet. Den vil også kunne avkrefte eller bekrefte funn som er gjort under den kliniske undersøkelsen. Når du deltar i Mammografiprogrammet, betaler du en sum, en pasientbetaling, som per februar 2022 er på kr 287.  
  
Vi vet at forskjellene i Norge øker, og at flere kan ha økonomiske begrensinger som kan hindre dem fra å få den medisinske hjelpen de trenger. Ved å gjøre brystkreftscreening og mammografi gratis vil det gjøre det mer tilgjengelig for den norske befolkningen, og flere vil da ha tilgang på livsviktig helsehjelp uavhengig av deres private økonomi.

**Forslag til vedtak:**

● Ha gratis mammografi/brystkreft sjekking

**Redaksjonskomiteen innstilling**: Vedtas, oversendes Stortingsgruppen

Forslagstiller: AUF i Rogaland

### Rusmiddelavhengighet

**Begrunnelse:** Rusmiddelavhengighet er et helseproblem, og må behandles som det. Ruspolitikken må sette den enkeltes rett til et verdig helsetilbud i sentrum. Ruspolitikken må legges opp slik at alle som bruker ulovlige rusmidler, reelt sett har samme tilgang til offentlige helsetjenester og velferdstilbud som andre. Det er ikke tilfeldig hvem som bruker ulovlige rusmidler eller hvem utvikler et problematisk forhold til rus. De aller fleste med en rusmiddelavhengighet har opplevd traumer i barndommen, omsorgssvikt eller har et udiagnostisert psykisk helseproblem.   
  
I 2023 gikk 388 menneskeliv tapt for overdoser, det høyeste antallet siden 2001. Hver overdose er én for mye. Arbeiderpartiet erkjenner at ruspolitikken som har vært ført i Norge har vært feilslått. 25. oktober 2024 la regjeringen fram en forebyggings- og behandlingsreform for rusfeltet. Arbeiderpartiets mål er at færrest mulig begynner med rus, og at de som sliter med rus får den hjelpen de trenger for å leve gode liv. Forebyggingsarbeidet må derfor være todelt; forebygging av bruk og skadeforebyggende overfor rusbrukere.   
  
Skal vi lykkes med forebyggingen, må forebyggingsarbeidet være kunnskapsbasert. Arbeiderpartiet mener all forebygging må være i tråd med FNs internasjonale standarder for forebygging. De siste tiårenes forebyggingsarbeid overfor unge har som regel båret preg av stigma, fryktformidling, uforholdsmessig tvangsmiddelbruk og trusler om straff og utestenging. Forskning tilsier at slik praksis får en negativ effekt, da de som er i risikosonen for rusutfordringer, eller allerede har debutert med rusmiddelbruk, ikke oppsøker hjelp. Mangel på informasjon om virkning og dosering får alvorlige konsekvenser for unge som eksperimenterer med rusmidler de ikke kjenner til. Samtidig har frykt for straff vist seg å stå i veien for hjelp, slik at mennesker ikke har fått den hjelpen de har behov for, før rusavhengigheten har fått utvikle seg mer alvorlig.   
  
Arbeiderpartiet ønsker ingen legalisering av ulovlig rus, men å bryte ned barrierer for å søke hjelp, og utøve bedre kontroll og oversikt over rusbruken i Norge. Å gå bort fra straffesporet ved bruk, besittelse og erverv av mindre mengder rus er en forutsetning for å gi den enkelte best mulig helsehjelp.   
  
Selv om det er et mål at færre begynner og at flere slutter med rus, må vi som samfunn anerkjenne at noen mennesker aldri kan, eller bør, bli helt rusfrie. Noe av det viktigste vi da gjør, er å gjøre livet tryggere for rusmiddelbrukere. Overdosetallene viser samtidig at stadig flere dødsfall knyttes til personer med høyere utdanning og høyere formue, som ikke nås gjennom tradisjonelle overdoseforebyggende tiltak. Arbeiderpartiet mener skadereduserende tiltak, som substitusjonsbehandling, må favne et bredere lag av befolkningen. Substitusjonsbehandling for flere, flere brukerrom, tilgang på rusmiddelanalyse og overdosemotgift er avgjørende for å forebygge nye overdoser.

**Forslag til vedtak:**

● At personer som blir tatt for ulovlig rusmiddelbruk eller med mindre mengder ulovlige rusmidler til eget bruk, ikke påføres straff, men får tilbud om hjelp og behandling.  
● At rusavhengige møtes med hjelp, ikke straff. Straffenivået for narkotikaovertredelser skal ikke økes, men senkes der det er hensiktsmessig.  
● At politiet ikke gis hjemmel til ytterligere tvangsmiddelbruk i russaker enn det som følger av Riksadvokatens rundskriv fra 2022.  
● Utrede hvorvidt politiets avdekkende rolle ved bruk og besittelse av eget bruk faktisk er rusforebyggende.  
● Brukerutstyr og motgiften nalokson må gjøres tilgjengelig for anonym uthenting.  
● Øke finansieringen til de kommunale rådgivende enhetene for russaker, og styrke enhetenes rolle som en frivillig tjeneste for folk som ønsker hjelp med eget rusmiddelbruk.   
● Gi sosialarbeidere hjemmel til å pålegge oppmøte i de rådgivende enhetene.  
● Lovfeste retten til sosialfaglige oppfølgende tjenester i kommunene og utrede det oppsøkende arbeidet.  
● Styrke og bygge ut det offentlige rusbehandlingstilbudet i kommunene og helseforetakene.  
● Endre anbudsmodellen i helseforetakene slik at kvalitet, fagkompetanse og innhold ikke vektes ned til fordel for pris.  
● Barn og unge skal ikke få behandlingstilbud ment for voksne. I stedet må det tilbys behandling som tilpasses behovene til barn og unge.  
● Øremerke midler og endre brukerromforskriften slik at det blir enklere for flere kommuner å ta i bruk brukerrom der det både kan røykes og injiseres ulovlige rusmidler.  
● Sikre at substitusjonsbehandling i LAR blir tilgjengelig for flere, og ha som mål å tilby substitusjon for alle alvorlige avhengigheter.  
● Gjøre heroinassistert behandling permanent i Norge og utvide ordningen til å omfatte flere byer innenfor en rimeligere innretning.  
● Fjerne egenandelen for alle i tverrfaglig spesialisert rusbehandling (TSB).  
● Fjerne egenandelen hos fastlege for rusmiddelavhengige.  
● Innlemme rusmiddelanalyse i det offentlige helsevesenet, og sikre at tjenesten er tilgjengelig over hele landet.  
● Vedta en forskrift som gir straffefritak for å være i befatning med rusmidler i livreddende øyemed.

**Redaksjonskomiteen innstilling**: Avvises, ivaretatt i forslag 25

Forslagstiller: Time AP

### Symjeopplæring

**Begrunnelse**: Symjing og symjeopplæring er eit skulefag og bør få større prioritet i heile landet. Me har mange drukningsulykker kvart år i Norge, i år hadde me fleire drukningsulykker som enda med død enn antal døde i trafikken. Nokre av desse kunne kanskje vore unngått om alle grunnskoleelevane fekk den symjeopplæringa opplæringsloven seier.   
   
Situasjonen i fleire kommunar er at dei ikkje kan følgje opp dette fordi dei ikkje har nok bassengkapasitet eller har gode nok basseng til å gje denne opplæringa. Kommuneøkonomien i kommunane er så dårleg at det er mange planar om basseng som er lagt på hylla.  
   
Det burde vore påkrevd at alle kommunar har gode og tilfredstillande bassengfasalitetar. Staten må sjå på korleis dei kan hjelpe kommunar økonomisk i heile landet slik at alle skulane kan gje god symjeopplæring. Symjing er eit fag i skulen på lik linje med andre og er lovpålagt.

**Forslag til vedtak:** Staten må pålegge kommunane til å ha symjeopplæring i tråd med opplæringsloven. Det må verekompensasjonsordningar som gjer det lettare for Kommune-Norge å rehabiliterte og byggje basseng nok til å gje tilfredstillande livreddande undervisning.

**Redaksjonskomiteen innstilling**: Vedtas, oversendes stortingsgruppa

Forslagstiller: Randaberg AP

### Psykisk helsehjelp for unge

**Begrunnelse:** Styrking av psykisk helsehjelp for unge

**Forslag til vedtak:** Randaberg Arbeiderparti ber Rogaland Arbeiderparti om å fremme følgende forslag til Arbeiderpartiets landsmøte:   
  
Arbeiderpartiet må styrke lavterskeltilbudene for psykisk helsehjelp til unge. Konkret foreslår vi:   
  
1. Økte midler til kommunale helsetjenester for å ansette flere psykologer og rådgivere rettet mot ungdom.   
2. Etablering av skolebaserte helseteam som kan tilby rask tilgang til psykisk helsehjelp og forebyggende tiltak.   
  
Psykisk helse er en av de største helseutfordringene blant unge i dag. Lang ventetid på helsehjelp fører til at mange ungdommer får alvorlige problemer som kunne vært avhjulpet med tidlig innsats. Ved å sikre flere lavterskeltilbud kan vi redusere frafall i skole og arbeidsliv, samtidig som vi bygger et sterkere og mer inkluderende samfunn.

**Redaksjonskomiteen innstilling**: Vedtatt, ivaretatt i egen uttalelse om psykisk helse .

Forslagstiller: Lund AP

### Sykelønnsordning

**Begrunnelse:** Kutt i sykelønnsordningen går ut over de som har minst. Lund arbeiderparti anerkjenner at næringslivet har utfordringer knyttet til høyt sykefravær, men et arbeidsliv som inkluderer personer med lavere funksjonsgrad, vil gi høyere sykefravær. Samtidig vil vi påpeke at så lenge ikke det finnes en ordning som inkluderer alle - inkludert næringslivets ledere, vil vi bestemt avvise at de svakeste skal finansiere ny ordning.

Lund arbeiderparti ønsker at Arbeiderpartiet jobber for å bevare sykelønnsordningen.

**Forslag til vedtak:**

**Redaksjonskomiteen innstilling**: Avvises, ivaretatt i forslag 21

## Forslagstiller: Haugesund AP

### Fravær i skolen

**Begrunnelse:** Departementets fraværsgrense er som følger:

**Aps vedtak om fraværsgrense på landsmøtet i 2023:** Erstatte dagens fraværsgrense i videregående opplæring med et nytt fraværsreglement for nærvær som er mindre rigid og byråkratisk, mer retferdig for elevene og legger opp til økt gjennomføring i videregående skole

* Si nei til fraværsgrense i ungdomsskolen
* Styrke kunnskapsgrunnlaget om fravær i skolen

**Fraværsregler for karakter i enkeltfag gjeldende fra høsten 2025**

Fra og med 1. august 2025 skal du levere **egenerklæring** for sykdomsfravær som ligger innenfor fraværsgrensen på ti prosent. Når du har nådd grensa på ti prosent fravær i et fag, må du dokumentere sykefraværet med attest fra helsepersonell.

Dokumentert fravær

Hvis du har gyldig grunn til å være borte fra undervisningen, er det viktig at du kan dokumentere det, slik at fraværet ikke teller.

**De gyldige grunnene til å være borte fra undervisningen er:**

* sykdom eller andre helseforhold
* velferdsforhold
* arbeid som tillitsvalgt
* politisk arbeid
* hjelpearbeid
* lovpålagt oppmøte
* representasjon i arrangement på nasjonalt eller internasjonalt nivå
* religiøs høytid for medlemmer av et annet trossamfunn enn Den norske kirke (inntil 2 skoledager)
* møte med rådgiver, elevrådsarbeid og organisert studiearbeid etter avtale med faglærer eller rektor
* enkelte kjøretimer som er vanskelig å kombinere med skolehverdagen: o obligatorisk sikkerhetskurs på bane (4 timer) o praktisk øving i landeveiskjøring (5 timer) o planlegging og kjøring i variert trafikkmiljø (4 timer) o teoretisk og praktisk førerprøve

Fraværsregler ved udokumentert fravær

Hvis du er borte fra undervisningen uten å dokumentere fraværet ditt, gjelder følgende fraværsregler:

* Hvis du har over 10 % udokumentert fravær i enkeltfag, vil du som hovedregel ikke få karakter i faget.
* Rektor har likevel mulighet til å gjøre en vurdering i enkelttilfeller for **fravær inntil 15 %**. Rektor kan utøve skjønn når det for eksempel gjelder elever i en vanskelig livssituasjon – der årsakene til fraværet gjør det klart urimelig at eleven ikke skal få karakter i faget.
* Dersom du totalt sett har mer enn 15 % udokumentert fravær i enkeltfag, vil du ikke få karakter i faget.
* Fraværet skal bare avregnes en gang. Dette skal skje på slutten av skoleåret.

Hvordan føres fraværet på sluttdokumentasjonen? Fraværet ditt føres i dager og enkelttimer på sluttdokumentasjonen.

* Enkelttimer kan ikke konverteres til dager.
* Du kan kreve at årsaken til fraværet blir ført på et vedlegg til vitnemålet eller kompetansebeviset dersom du legger fram dokumentasjon.
* Får du ikke standpunktkarakter eller ønsker å forbedre dårlige karakterer, må du ta eksamen som privatist. Men selv om du gjør dette, får du ikke fjernet fraværet ditt fra dokumentasjonen.

Fravær som ikke skal føres på vitnemålet Innenfor en ramme på 10 skoledager kan du kreve at følgende dokumentert fravær ikke føres på vitnemålet:

* sykdom eller andre helseforhold som er dokumentert med legeattest.
* velferdsforhold
* arbeid som tillitsvalgt
* politisk arbeid
* hjelpearbeid
* lovpålagt oppmøte
* representasjon i arrangement på nasjonalt eller internasjonalt nivå
* religiøs høytid for medlemmer av et annet trossamfunn enn Den norske kirke (inntil 2 skoledager)

**Redaksjonskomiteen innstilling**: Avvises, ivaretatt i forslag 110.

Dissens: Vedtas, og avviser forslag 110. V/Selma

## Forslagstiller: Sandnes AP

### Styrke pårørendes rettigheter

**Begrunnelse:** Regjeringen uttrykker at vi er avhengige av pårørendes omsorg i dagens velferdsstat og ønsker å beholde denne. I Regjeringens pårørendestrategi foreslås ikke noen tiltak på området arbeidsliv og omsorgsarbeid for pårørende med omsorg for foreldre, ektefelle, samboer eller registrert partner. I årene som kommer vil det være en sterk vekst i eldrebefolkningen og eldre skal etter nasjonale føringer bo lengst mulig i eget hjem. Prognosene viser at det vil være mangel på helsepersonell og frivillige omsorgsytere. Det må derfor legges til rette for å finne gode løsninger slik at pårørende har muligheter til å kombinere omsorg og yrkesaktivitet. Ut fra Arbeidsmiljøloven, (AML) har pårørende i dag kun rett til å ta ut 10 dagers permisjon hvert kalenderår for å gi nødvendig omsorg til foreldre, ektefelle, samboer eller registrert partner. For mange vil dette være ulønnet permisjon. Å utvide permisjonsrettighetene og sikre kompensasjon for lønn slik det gjøres ved foreldrepermisjon vil i være en vei å gå om man skal møte utfordringene både i arbeidslivet og på omsorgsfeltet. Per i dag yter pårørende 136 000 årsverk og helseansatte 142 000 årsverk. Dette viser at pårørendes innsats er nesten halvparten av all hjelp til eldre og syke her i landet. Regnestykket viser at omsorgen pårørende yter er svært viktig å beholde! Den største pårørendegruppen i alderen 40-70 år, hvorav de fleste er kvinner, er de som yter mest omsorg for eldre og syke per i dag, og slik vil det også være i fremtiden. Dette er personer i yrkesaktiv alder og for de aller fleste er det nødvendig å ha en jobb for å kunne betale regninger. Derfor bør det legges til rette for at folk kan klare å være pårørende og beholde arbeidstilknytning og helse. Å styrke pårørendes rettigheter gjennom utvidelse av permisjonsrettighetene slik de er på lik linje med rettighetene ved foreldrepermisjon er en måte å sikre pårørendes rettigheter på. Den vil også imøtekomme to av Regjeringens 3 hovedmål i Regjeringens Pårørendestrategi som er:

● Anerkjenne pårørende som ressurs.

● God helhetlig ivaretagelse av alle pårørende slik at de kan leve gode, egne liv og kombinere pårørenderollen med sitt arbeid.

**Redaksjonskomiteen innstilling**: Avvist, ivaretatt i forslag 46

## Forslagstiller: Sandnes AP

### Styrke pårørendes rettigheter

**Begrunnelse:** Regjeringen uttrykker at vi er avhengige av pårørendes omsorg i dagens velferdsstat og ønsker å beholde denne. I Regjeringens pårørendestrategi foreslås ikke noen tiltak på området arbeidsliv og omsorgsarbeid for pårørende med omsorg for foreldre, ektefelle, samboer eller registrert partner. I årene som kommer vil det være en sterk vekst i eldrebefolkningen og eldre skal etter nasjonale føringer bo lengst mulig i eget hjem. Prognosene viser at det vil være mangel på helsepersonell og frivillige omsorgsytere. Det må derfor legges til rette for å finne gode løsninger slik at pårørende har muligheter til å kombinere omsorg og yrkesaktivitet. Ut fra Arbeidsmiljøloven, (AML) har pårørende i dag kun rett til å ta ut 10 dagers permisjon hvert kalenderår for å gi nødvendig omsorg til foreldre, ektefelle, samboer eller registrert partner. For mange vil dette være ulønnet permisjon. Å utvide permisjonsrettighetene og sikre kompensasjon for lønn slik det gjøres ved foreldrepermisjon vil i være en vei å gå om man skal møte utfordringene både i arbeidslivet og på omsorgsfeltet. Per i dag yter pårørende 136 000 årsverk og helseansatte 142 000 årsverk. Dette viser at pårørendes innsats er nesten halvparten av all hjelp til eldre og syke her i landet. Regnestykket viser at omsorgen pårørende yter er svært viktig å beholde! Den største pårørendegruppen i alderen 40-70 år, hvorav de fleste er kvinner, er de som yter mest omsorg for eldre og syke per i dag, og slik vil det også være i fremtiden. Dette er personer i yrkesaktiv alder og for de aller fleste er det nødvendig å ha en jobb for å kunne betale regninger. Derfor bør det legges til rette for at folk kan klare å være pårørende og beholde arbeidstilknytning og helse. Å styrke pårørendes rettigheter gjennom utvidelse av permisjonsrettighetene slik de er på lik linje med rettighetene ved foreldrepermisjon er en måte å sikre pårørendes rettigheter på. Den vil også imøtekomme to av Regjeringens 3 hovedmål i Regjeringens Pårørendestrategi som er:

● Anerkjenne pårørende som ressurs.

● God helhetlig ivaretagelse av alle pårørende slik at de kan leve gode, egne liv og kombinere pårørenderollen med sitt arbeid.

**Forslag til vedtak**:Styrke pårørendes rettigheter gjennom utvidelse av permisjonsrettighetene slik de er på lik linje med rettighetene ved foreldrepermisjon.

**Redaksjonskomiteen innstilling:** Vedtas, oversendes landsmøte

# **En tryggere og mer rettferdig verden**

## Forslagsstiller: Stavanger AP

### Asylbehandling i tredjeland

**Begrunnelse**: Det er skammelig at arbeiderpartiet åpner for asylbehandling i tredjeland! Denne retorikken fra FRP bør partiet ta sterk avstand fra.  
Å komme til Norge er ingen enkel sak. Det er en lang og smertefull vei preget av usikkerhet og frykt som asylsøkere allerede føler på.  Å åpne for asylbehandling i tredjeland vil bare forsterke den usikkerheten man føler på, og er et skritt i feil retning som i realiteten fører til avhumanisering av asylsøkere. Dette undergraver Norges forpliktelser under internasjonale menneskerettighetskonvensjoner, og setter våre verdier på prøve.  
Å åpne for asylbehandling i tredjeland kan skape usikkerhet og urettferdighet for sårbare grupper, og det er viktig at Arbeiderpartiet står opp for en mer human og rettferdig asylpolitikk som respekterer asyl søkerenes rett til beskyttelse.  
Målet er å stoppe asylstrømmen til Europa og drukning i Middelhavet. Intensjon er god, men å tro at løsningen er åpne får asylbehandling i tredjeland er et overforenklet bilde.

**Forslag til vedtak:** Rogaland Arbeiderparti sier tydelig nei til asylbehandling i tredjeland

**Redaksjonskomiteen innstilling**: Vedtas, oversendes landsmøte

## Forslagsstiller: Stavanger AP

### EU-debatt

**Begrunnelse:** Situasjonen for Europa, og dermed for Norge, er i endring. Vi har en grusom krig på vår egen dørterskel, og det er ingen grunn til å tro at Putins stormaktambisjoner stopper med Ukraina.  
Samtidig har Trump gjenerobret makten i USA, med både økt nasjonalisme, alenegang og uforutsigbarhet som svært sannsynlig resultat. Det er ikke sikkert at vi på samme måte «kan regne med USA», slik vi tradisjonelt har gjort, som en viktig del av vår sikkerhetspolitikk.  
  
De sikkerhetspolitiske aspektene er alene grunn til å si at tiden er overmoden for en ny Europa-debatt og dermed en debatt om vår tilknytning til EU.  
Som et lite land, og som nabo til Russland, er Norges sikkerhetspolitiske utfordringer åpenbare. Kjernen i vår forsvars- og sikkerhetspolitikk har vært Nato. Det vil det fortsatt være, men for oss er det klart at Europa også må videreutvikle sin egen sikkerhetspolitiske plattform. Både fordi en av de alvorligste krigene etter 2. verdenskrig utkjempes i Europa, men også fordi at USA, under Trump, vil kunne mene at «de har nok med seg selv».  
  
Vi må heller ikke glemme at en fullverdig sikkerhetspolitikk er så mye mer enn militærpolitiske utfordringer. Putins krig mot Ukraina har vist oss hvor sårbare vi er på en rekke områder. Energikrise, forsyningskrise, inflasjon etc. er bare noen konsekvenser av krigen som vi må håndtere i samarbeid med andre europeiske stater. Det samme vil selvfølgelig gjelde når ikke-militær respons, som f. eks. økonomiske sanksjoner, skal utformes og iverksettes. Felles europeisk handling blir da også nødvendig. Det er avgjørende viktig for Norge å være på beslutningsarenaene når felles europeisk politikk skal utformes.  
  
Enten vi liker det eller ei, EU er nøkkelen, fordi EU er de facto Europa. Skal vi delta i et fullverdig sikkerhetspolitisk samarbeid, mener vi at vi ikke kommer utenom et norsk EU-medlemskap. Noe annet er både naivt og uforsvarlig.  
Vi har en strategisk partnerskapsavtale med EU på det forsvars- og sikkerhetspolitiske området. Men uten å være fullverdig medlem, er faren stor for at vi kun blir et haleheng for beslutninger fattet i EU-organer vi ikke er en del av. Norges forsøk på å bli en del av EUs helseunion, viser hvor vanskelig det er når vi velger å stå utenfor det generelle EU-samarbeidet.  
  
I Norge har vi hatt en berøringsangst i forhold til EU-spørsmålet etter folkeavstemmingen i 1994. Det gjelder også de to styringspartiene, Arbeiderpartiet og Høyre. Den sikkerhetspolitiske virkeligheten, som vi bare har beskrevet en liten flik av, treffer oss med tyngde og krever handling. Vi må derfor ta de sikkerhetspolitiske utfordringene på alvor og løfte fram en ny Europadebatt. Enten man er for EU-medlemskap, eller i mot, så bør man innse at våre sikkerhetspolitiske utfordringer krever at vi bør ta debatten.

**Forslag til vedtak**: Arbeiderpartiet må ta initiativ til en grundig debatt om Norges tilknytning til det Europeiske fellesskapet (EU)

**Redaksjonskomiteen innstilling**: Avvises, delvis ivaretatt i uttalelse om sikkerhets- og utenrikspolitikk.

## Forslagsstiller: Stavanger AP

### Fredsbygger

**Begrunnelse:** Christian Lous Lange fra Stavanger er en av to nordmenn som gjennom historien er blitt tildelt Nobels Fredspris. Norge bør søke å gjenskape innsatsen for å bygge, formidle og benytte fredsbevarende kunnskap i en urolig tid og gjenoppta rollen som en aktiv “fredsbygger” i Europa. Den som vil ha fred, må (også) øve på fred. Med bakgrunn i “aldri mer krig” bør Norge styrke både innsats og ressurser rettet mot fredsskapende modeller og dialoger og ikke bare øve på krig. I dag brukes betydelige summer på militær virksomhet, både i Norge, i Europa og verden over.   
  
Samtidig som den pågående krigen mellom Ukraina og Russland, i likhet med mange andre væpnede konflikter, viser at en krig ikke vinnes på slagmarken, men ved forhandlingsbordet. På  
slagmarken i denne pågående krigen ligger det hittil ca. 360 000 unge, døde soldater fra begge sider, (ref. Aftenposten, 2 januar 2025).  
  
Mulige tiltak for å styrke Norge som fredsbygger

* Opprette en fredsminister, eller en fred- og utviklingsminister. En dedikert minister vil bidra til å løfte disse viktige temaene høyere opp på den nasjonale dagsorden, og gi et viktig signal til Norges innbyggere, kanskje særlig ungdom, om at disse helt sentrale samfunnsområdene tas på alvor. Det er behov for en koordinert kunnskapsbase, formidling og innsats på nasjonalt nivå.
* Opprettelse av et eget fredsdepartement. Costa Rica og Nepal har etablert Fredsdepartementer, vi trenger det også i Europa. Her kan Norge med sine historiske tradisjoner gå foran.
* Øke bevissthet og oppmerksomhet på hvilke betydelige klimautslipp og miljøødeleggelser militær virksomhet medfører, både i fredstid og i krig.

**Forslag til vedtak:** Rogaland Arbeiderparti vil:

* At Norge må styrke innsatsen for fred med fredsskapende modeller og dialoger.
* At det i partiprogrammet for kommende Stortingsperiode innarbeides at Norge etablerer en  
  Fredsminister.
* Etablere en Fredsminister som en del av regjeringsapparatet i løpet av kommende Stortingsperiode.

**Redaksjonskomiteen innstilling**: Avvises, intensjon delvis ivaretatt i egen uttalelse om beredskap og forsvar

Forslagstiller: AUF i Rogaland

### Asylbehandling i tredjeland

**Begrunnelse:** Det er skammelig at Arbeiderpartiet åpner for asylbehandling i tredjeland! Denne retorikken fra FRP bør partiet ta sterk avstand fra.  
  
Å komme til Norge er ingen enkel sak. Det er en lang og smertefull vei preget av usikkerhet og frykt som asylsøkere allerede føler på. Å åpne for asylbehandling i tredjeland vil bare forsterke den usikkerheten man føler på, og er et skritt i feil retning som i realiteten fører til avhumanisering av asylsøkere. Dette undergraver Norges forpliktelser under internasjonale menneskerettighetskonvensjoner, og setter våre verdier på prøve.  
  
Å åpne for asylbehandling i tredjeland kan skape usikkerhet og urettferdighet for sårbare grupper, og det er viktig at Arbeiderpartiet står opp for en mer human og rettferdig asylpolitikk som respekterer asyl søkerenes rett til beskyttelse. Målet er å stoppe asylstrømmen til Europa og drukning i Middelhavet. Intensjon er god, men å tro at løsningen er å åpne for asylbehandling i tredjeland er et  
overforenklet bilde

**Forslag til vedtak:**

● Ta et tydelig standpunkt mot asybehandling i tredjeland.

**Redaksjonskomiteen innstilling**: Avvises, ivaretatt i forslag 48

Forslagstiller: AUF i Rogaland

### Internasjonale relasjoner

**Begrunnelse:** Norge er truet av falmende internasjonale relasjoner. I Europa har vi full krig på en skala ikke sett siden andre verdenskrig. I Midtøsten er stabiliteten truet som aldri før, og vi kommer ut av et folkemord utført av det eneste liberale demokratiet i regionen, mens det blir støttet av et land på vei inn i oligarkiet; stormakten USA. Verden har ikke vært så ustabil, om ikke uforutsigbar, på 80 år.  
  
Vi kan ikke lenger stole på den amerikanske støtten for å holde oss trygge. Samtidig som vi tviholder på de relasjonene vi har, trekker USA seg stadig lengre unna, og også i Europa ser vi igjen isolasjonistiske, nasjonalistiske bevegelser på oppgang. Til tross for dette mener AUF i Rogaland at EU ikke er løsningen. En videre innskrenking av selvstendigheten vil ikke føre til annet enn en enda mer eksplosiv reaksjon på et eventuelt europeisk sammenbrudd. I stedet må vi samarbeide mer med de mest forutsigbare samarbeidspartnerne vi har: de nordiske landene.  
  
Når verden raskt blir mer ustabil, må vi stå sammen for stabilitet. Norge og Norden må stå frem som et fyrtårn for Europa og den liberale demokratiske verden. Sammen kan vi sikre oss mot den motstrømmen som kommer. Om alt annet faller sammen, må vi sikre at vi har hverandre. For å sikre frihet og likhet, må vi først ha solidaritet.

**Forslag til vedtak:**

● Styrke det skandinaviske samarbeidet gjennom økt politisk, økonomisk og  
kulturell integrasjon.  
● Utrede en nordisk økonomisk allianse gjennom Nordisk Råd, med mål om å  
etablere et sterkere økonomisk samarbeid som et alternativ til  
EU-medlemskap for Norge.  
● Samarbeide tettere med Baltikum, med særlig fokus på økonomisk utvikling  
og militært beredskap.  
● Innføre en gjensidig forsvarsavtale med de nordiske landene uavhengig av  
NATO, for å sikre et forent Norden i møte med forverringer i globale affærer.

**Redaksjonskomiteen innstilling**: Avvises, intensjonen delvis ivaretatt i egen uttalelse sikkerhetspolitikk.

## Forslagsstiller: Stavanger AP

### Unge voldsutøverer

**Begrunnelse:** I 2023 begikk barn og unge under 18 år i Norge 21 800 straffbare forhold. Det var en kraftig økning fra året før. Ikke minst var voldsutviklingen bekymringsfull. Tallene for 2024 er fortsatt ikke klare, men ut fra det mediene har fortalt oss gjennom året er det dessverre grunn til å frykte at utviklingen ikke går rett vei. Heller ikke i vår region.  
  
Unge voldsutøvere har ofte komplekse vansker, og da må vi kunne tilby dem hjelp blant annet gjennom behandling. Dette er et viktig tiltak for å bekjempe ungdomsvold. Det er også viktig at unge voldsutøvere får tilgang til behandling uansett hvor i Norge de bor. Stavanger er en av få byer som endelig har fått vedtatt et behandlingstilbud til unge voldsutøvere. Det er vi glade for.

**Forslag til vedtak:** Rogaland Arbeiderparti vil at unge voldsutøvere skal få et behandlingstilbud uavhengig av hvor i Norge de bor.

**Redaksjonskomiteen innstilling**: Vedtas, oversendes landsmøtet

Forslagstiller: AUF i Rogaland

### Narkotikabruk blant unge

**Begrunnelse:** Narkotikabruken blant ungdom i Norge øker i et alarmerende tempo. Samtidig som alkoholforbruket har gått ned, ser vi en markant økning i bruken av illegale rusmidler. Ifølge ESPAD-undersøkelsen for 2024 er bruken av alle narkotiske stoffer, med unntak av cannabis, på sitt høyeste nivå siden undersøkelsen startet. Tallene viser at 10,3 % av norske 15-16-åringer har prøvd cannabis minst én gang i livet, en økning på 1,9 % siden 2019 og 3,7 % siden 2015. I tillegg har bruken av andre narkotiske stoffer økt kraftig – 3,3 % av norske 15-16-åringer har prøvd ecstasy, en dobling siden 2019. Bruken av kokain, amfetamin og LSD har også steget betydelig.  
  
Samtidig som rusbruken blant unge øker, ser vi at tilbudet om hjelp og forebygging er langt ifra tilstrekkelig. Norge har i dag kun seks barnevernsinstitusjoner med fokus på rusmisbruk blant ungdom, noe som ikke møter behovet. Fra starten av 2023 til juni 2024 har Bufetat i region Vest registrert 51 pliktbrudd, der ungdom ikke har fått plass på akuttinstitusjoner i tide. Dette har vist seg å ha alvorlige konsekvenser. Mellom februar 2023 og oktober 2024 har fem unge mistet livet mens de var tilknyttet barnevernsinstitusjoner. Dette understreker behovet for bedre kapasitet, raskere  
inngripen og tryggere institusjoner.  
  
Forebygging må være førsteprioritet i kampen mot økende rusbruk blant ungdom. Skolen spiller en avgjørende rolle i å styrke unges kunnskap om rusmidler, konsekvenser og mestringsstrategier. I dag er rusundervisningen fragmentert og mangelfull. Ved å sikre en helhetlig og kontinuerlig rusundervisning fra 7. klasse til 3. videregående skole, kan vi gi ungdom nødvendig kunnskap og ruste dem mot rusmidlenes skadevirkninger.  
  
MO Ung i Stavanger er et godt eksempel på et lavterskeltilbud som faktisk fungerer. Ungdom selv forteller at dette tilbudet gir dem den hjelpen de trenger, når de trenger det. MO Ung tilbyr støtte, veiledning og hjelp uten krav om henvisning eller kompliserte byråkratiske prosesser. Slike tiltak er avgjørende for å nå ungdom tidlig og forhindre at problemer eskalerer. Vi trenger flere tilbud som dette over hele landet, slik at alle ungdommer har tilgang til nødvendig hjelp når de trenger det.

**Forslag til vedtak**:

● Sikre en tilstrekkelig og kunnskapsbasert rusundervisning fra tidlig barneskolealder til videregående.  
● Opprette flere barnevernsinstitusjoner med fokus på narkotikabruk over hele landet.  
● Sikre nok akuttplasser for ungdom med rusproblemer slik at ingen blir stående uten nødvendig hjelp.  
● Styrke lavterskeltilbud som MO Ung i Stavanger og etablere lignende tiltak i hele landet

**Redaksjonskomiteen innstilling**: Vedtas, oversendes Stortingsgruppa

# **Energi, klima og natur**

## Forslagsstiller: Eigersund AP

### Strøm

**Begrunnelse:** Strøm  
At vår viktigste energibærer er konkurranseutsatt, er svært uheldig. Dette svekker norsk næringslivs konkurranseevne og rammer norske husholdninger hardt. Svært mange har ikke alternativ oppvarming i sine boliger. I en verden som blir mer og mer destabilisert, er dette også et kritisk sikkerhetsspørsmål. Å ha kontroll og råderett over norsk strømproduksjon og forsyning er en kritisk viktig infrastruktur som i likhet med vei og jernbane bør forvaltes av det offentlige fra A til Å.   
Dagens kraftmarked er bygget med soneinndeling, noe som fører til stor prisvariasjon, spesielt mellom nord og sør. Systemet er urettferdig og svært konkurransevridende for næringslivet. Strøm skal koste det samme uansett hvor i Norge man bor eller driver virksomhet.  
Eigersund Arbeiderparti vil at det gjøres endringer i energiloven, slik at både private kunder og næringsliv sikres et prisnivå på strøm slik prisen var før energikrisen, da prisen alltid var under 50 øre per kWh. Konkurransefortrinnet med rimelig ren energi er viktig for Norges befolkning og næringsliv. Energiloven må endres slik at strøm ikke anses som en markedsbasert handelsvare, men nødvendig infrastruktur i Norge og skal være under statlig kontroll.  
Når konsesjonene til Skagerrak 1 og Skagerrak 2 utløper skal disse utenlandskablene ikke erstattes, men fjernes. Eigersund Arbeiderparti vil at konsesjonssøknader for utenlandskabler avslås. Utenlandskabler skal benyttes i henhold til den opprinnelige intensjon. Utveksling av overskuddskraft – ikke eksport for profittens skyld. Krafteksporten skal være statlig regulert for å holde strømprisene nede og unngå å importere europeiske strømpriser.  
  
Norsk sokkel  
Eigersund Arbeiderparti ønsker et stabilt høyt aktivitetsnivå på norsk sokkel. Norsk olje og gass virksomhet er i toppsjiktet når det gjelder sikker, effektiv, klima og miljøvennlig produksjon. Frem mot 2030 er elektrifisering av sokkelen avgjørende for at vi skal realisere målene om ytterligere reduserte klimagassutslipp fra sokkelen. Eigersund Arbeiderparti understreker viktigheten av at Norge er en stabil leverandør av gass til et Europa i omstilling i lang tid fremover. Dette innebærer økt leteboring. Skal Europa lykkes med grønn omstilling er det avgjørende at vi stiller opp med stabil leveranse.   
Forutsetning for etablering av nye industrier til havs må være at gjeldende regelverk ikke åpner for dårligere sikkerhet, lønn og arbeidsvilkår. Nye industrier som havvind, mineralutvinning og CO2 fangst og lagring må gis stabile langsiktige rammevilkår. Statens eget energiselskap skal ta en aktiv rolle i etablering av nye næringer på sokkelen. Utnyttelse av Norges naturresurser fordrer at det bygges verdikjeder i Norge. Det forutsettes at maritime logistikkbaser, selskapenes kontor og operasjonssenter har tilhold i Norge for selskap som opererer på norsk sokkel.  
Norske lønns- og arbeidsvilkår skal være gjeldende for alt arbeid på norsk sokkel og i norske farvann.

**Forslag til vedtak:** Forslaget vedtas og tas med i politiske uttalelser

**Redaksjonskomiteen innstilling**: Vedtatt, innarbeidet i egen uttalelse om energi

## Forslagsstiller: Karmøy AP

### Naturressurser

**Begrunnelse:** Våre felles naturressurser; mineraler, hav, vind, olje, gass, vann og sol må forvaltes på en måte som trygger at overskudd ved utnyttelse i høyest mulig grad tilfaller fellesskapet. Strømnettet (mellom de fem regionene) må bygges raskere/bedre ut mellom regionene slik at tilgang på energi og prisfastsetting blir mer lik over hele landet.  
Vi må være fremtidsrettet slik våre kloke forgjengere var, da de sikret hjemfallsretten for vannkraft og olje- og gassressursene på norsk sokkel. Utnyttelsen av ressursene i Norge må alltid forvaltes på en slik måte at det først og fremst gagner fellesskapet samt at vi har fokus på kommende generasjoner muligheter for de samme godene.  
Arbeiderpartiet må være en garantist for at dette oppfylles.

**Forslag til vedtak**: Rogaland Arbeiderparti støtter forslaget som videresendes til Stortingsgruppen.

**Redaksjonskomiteen innstilling**: Avvises, ivaretatt i eksisterende forslag til partiprogram

## Forslagsstiller: Karmøy AP

### Kjernekraft

**Begrunnelse:** Kjernekraft  
Norge bør satse på kjernekraft som energikilde. Ved å satse på kjernekraft kan Norge sikre både energisikkerhet, økonomisk vekst og klimamål i en tid hvor verden står overfor store omstillinger.  
Kjernekraft leverer stabil og forutsigbar strømproduksjon uavhengig av værforhold, noe som kan supplere vind- og vannkraft i perioder med lav produksjon.  
Kjernekraft er en nesten utslippsfri energikilde, som kan bidra til å redusere Norges karbonavtrykk og nå klimamålene.  
Vannkraft er Norges hovedkilde til elektrisitet, men klimaendringer og uforutsigbar nedbør kan svekke denne ressursen. Kjernekraft kan fungere som et viktig supplement.  
Elektrifiseringen av transport og industri vil øke energibehovet i Norge kraftig. Kjernekraft kan bidra til å dekke dette behovet uten å utarme naturressurser. Kjernekraftverk krever også langt mindre areal enn vindparker og har lavere visuell påvirkning på naturen.  
  
Moderne kjernekraft er langt sikrere og mer miljøvennlig enn teknologien på 70- og 80-tallet. I dag benytter moderne reaktorer passive sikkerhetssystemer som ikke krever menneskelig inngripen for å forhindre ulykker. Dermed gir moderne kjernekraft både lavere risiko og mindre miljøpåvirkning enn tidligere generasjoner.  
Når det gjelder forurensning, produserer dagens reaktorer mindre radioaktivt avfall og har muligheten til å gjenbruke brukt brensel. Utslipp av klimagasser er fortsatt minimal, og kjernekraft anses som en viktig del av overgangen til lavkarbonsamfunn.   
Hvorfor Norge bør satse på kjernekraft som energikilde  
Ved å satse på kjernekraft kan Norge sikre både energisikkerhet, økonomisk vekst og klimamål i en tid hvor verden står overfor store omstillinger.

**Forslag til vedtak:** Rogaland Arbeiderparti støtter forslaget.

**Redaksjonskomiteen innstilling**: Vedtas, delvis innarbeidet i uttalelse om energi

## Forslagsstiller: Karmøy AP

### Elektrifisering av sokkelen

**Begrunnelse:** Elektrifisering av sokkelen   
  
Elektrifisering av sokkel-installasjonene er et avgjørende skritt i Norges arbeid for å redusere utslippene fra olje- og gassproduksjonen og samtidig bidra til å nå våre klimamål. Ved å elektrifisere plattformene på sokkelen kan vi drastisk redusere CO2-utslippene fra olje- og gassproduksjon, noe som er en nødvendighet for å innfri forpliktelsene i Parisavtalen og sikre en mer bærekraftig fremtid for Norge.  
På sikt vil elektrifisering bidra til å redusere driftskostnadene ved å erstatte dyre fossile energikilder med billigere strøm fra land. Dette kan gjøre industrien mer konkurransedyktig i møte med et strammere internasjonalt klima- og miljøregelverk.  
Elektrifisering av sokkelen er et viktig steg mot å gjøre olje- og gassindustrien mer bærekraftig og grønn. Det kan også styrke Norges posisjon som en ledende aktør innen fornybar energi, og vise at også den tradisjonelle olje- og gassbransjen kan bidra til den grønne omstillingen.  
Mens de miljømessige og økonomiske fordelene ved elektrifisering er tydelige, er det viktig at de som har størst gevinst av omstillingen, også tar ansvar for finansieringen. Vi mener at bransjen selv bør bidra til å finansiere elektrifiseringen av sokkelen. Olje- og gassindustrien har i flere tiår hatt enorme inntekter, og har både økonomisk kapasitet og et ansvar for å bidra til omstillingen.  
Ved å la bransjen selv betale for elektrifiseringen, sikrer vi at de tar ansvar for sitt klima-avtrykk, og at Norge kan oppfylle sine forpliktelser i henhold til Parisavtalen uten at kostnadene lastes over på fellesskapet.  
  
Karmøy arbeiderparti vil:   
• arbeide for at olje- og gassbransjen tar ansvar for finansieringen av elektrifiseringen av sokkelen, slik at dette blir en bærekraftig investering for fremtiden.  
• at staten setter klare krav og rammebetingelser som forplikter selskapene til å elektrifisere sine plattformer for å redusere utslippene og sikre at de bidrar til å innfri Parisavtalens klimamål.

**Forslag til vedtak**: Rogaland Arbeiderparti støtter intensjonen i forslaget og anbefaler at saken videresendes Stortingsgruppen.

**Redaksjonskomiteen innstilling**: Avvises, delvis innarbeidet i uttalelse om energi.

## Forslagsstiller: Karmøy AP

### Strømpolitikk

**Begrunnelse:** Strømpolitikk  
Debatten rundt strømprisen og den nåværende situasjonen med store prisforskjeller mellom landsdelene skaper problemer, spesielt for distriktene og bedrifter som er avhengige av stabile og forutsigbare energikostnader. For folk flest og for næringslivet spesielt - særlig for små og mellomstore bedrifter - er de høye strømprisene et stort usikkerhetsmoment som har ført til at mange velgere, særlig fagorganiserte, dessverre har mistet troen på Arbeiderpartiets politikk. Selv om strømstøtten har bidratt å avlaste og hjelpe folk og bedrifter i ei vanskelig tid, viser folks engasjement og frustrasjon at Arbeiderpartiet må ta grep i arbeidet med programmet og sørge for at Norge avskaffer den frie markedspolitikken med tette koblinger til EU`s energipolitikk. For å få lave fornuftige priser på strømmen ber Karmøy AP sitt årsmøte om at Arbeiderpartiet og regjeringen går tilbake til en energi og strømpolitikk der de går inn for å:

* Si nei til EU`s 4. energi-markedspakke
* Melde Norge ut av EU`s energi-union
* Trekke Norge ut av EU`s energibyrå ACER
* Reforhandle vilkårene for strøm-eksport via utenlands-kablene
* Pålegge kraftselskapene en mye strengere magasin-regulering av vannkraften, med krav om høy forsyningssikkerhet.
* Etablere tilnærmet lik strømpris i hele landet og skape et mer rettferdig og bærekraftig energimarked, med lave og stabile strømpriser som legger grunnlaget for stabilitet og forutsigbarhet, både for vanlige forbrukere og for bedrifter.

**Forslag til vedtak:** Rogaland Arbeiderparti er positive til forslaget som oversendes partikontoret sentralt og energikomiteen på Stortinget.

**Redaksjonskomiteen innstilling**: Avvises

## Forslagsstiller: Sokndal AP

### Mineralavgift

**Begrunnelse:** En mineralavgift per produserte tonn vil styrke lokalsamfunnene som må leve med store naturinngrep, støy, støv og andre konsekvenser av mineralutvinning. En avgift kan brukes til avbøtende tiltak, styrke lokalsamfunn og gjøre befolkningen mer positiv til mineralutvinning. Dette vil også hjelpe kystkommuner nå som havneavgift ikke kan kreves inn fra privateide kaier.

**Forslag til vedtak:** Arbeiderpartiet gjenopptar arbeidet med å innføre en mineralavgift / ressursavgift. Avgiften gis til kommunen hvor de lokale forekomstene av mineraler brytes ut

**Redaksjonskomiteen innstilling**: Vedtas, oversendes landsmøte

## Forslagsstiller: Sokndal AP

### Statlig skog

**Begrunnelse**: Staten sitter på store eiendommer med skog landet over. Ved et eventuelt ønske om felling for hogst må lokale styresmakter få medbestemmelse i avgjørelsen. Skogen kan ha stor verdi for lokalbefolkningen innenfor folkehelse og friluftsliv, karbonsikring, dyreliv og flomsikkerhet. Medbestemmelse styrker demokratiet, stanser byråkrater fra å ta avgjørelsen alene, og sikrer at lokale stemmer blir hørt og involvert i en fellingsprosess.

**Forslag til vedtak**: Ved felling av statlig eid skog involveres lokaldemokratiet i beslutningen.

**Redaksjonskomiteen innstilling**: Avvises

## Forslagsstiller: Sokndal AP

### Flomsikring

**Begrunnelse:** I mange kommuner og tettsteder i Norge ligger sentrumsutviklingen og næringsutviklingen brakk på grunn av usikkerhet rundt flomproblematikk. For å sikre verdiskapning i næringslivet landet over må staten ta sterkere grep om flomproblematikken, budsjettet som foreligger i dag er så lavt av kommunene selv må stå for det meste av finanseringen, dette er svært utfordrende for mange med begrenset kommuneøkonomi.

**Forslag til vedtak:** NVEs budsjett for flomsikring økes drastisk

**Redaksjonskomiteen innstilling**: Vedtas, oversendes stortingsgruppen

## Forslagsstiller: Strand AP

### Plan for plassering og drift av datasenter i Norge

**Begrunnelse:** PLAN FOR PLASSERING OG DRIFT AV DATASENTRE I NORGE  
  
I Strand kommune, som i mange andre kommuner rundt om i landet, er det stor interesse og engasjement knyttet til etablering av datasentre.  
  
På årsmøtet i Strand Arbeiderparti 20.01.2025 besluttet vi å si nei til etablering av et datasenter på Jørpeland. Begrunnelsen for denne avgjørelsen var som følger:  
  
Plasseringen av datasenteret på Stålverksområdet er for nært sentrum og vil ha en negativ innvirkning på byen Jørpeland. Et datasenter vil dominere området og redusere områdets estetiske verdi, noe som vil forringe omgivelsene og påvirke folks trivsel og livskvalitet negativt.  
  
Bygging og drift av datasenteret krever store mengder energi og vann, noe som kan føre til økt belastning på lokale ressurser og miljøet. Dette kan inkludere økt utslipp av klimagasser i forbindelse med testkjøring av generatorer og eventuelle problemer med lunkent vann til sjø.  
  
Videre vil bygging og vedlikehold av datasenteret føre til økt støy og trafikk i området, noe som vil være forstyrrende for lokalbefolkningen. Dette gjelder både anleggstrafikk under byggefasen og vedlikeholds trafikk under driftsfasen.  
  
Selv om datasenteret kan skape arbeidsplasser, er det en risiko for at de økonomiske fordelene ikke vil komme lokalsamfunnet til gode. Usikkerheten rundt antall ansatte og om de vil rekrutteres fra lokalsamfunnet er stor.  
  
Planene om datasenteret har allerede ført til stort engasjement i lokalsamfunnet, med mange innbyggere som er sterkt imot prosjektet.  
  
Vi anerkjenner det store behovet for datalagring, men mener at det bør utarbeides en overordnet statlig plan for plassering og drift av datasentre i Norge.

**Forslag til vedtak:** Rogaland Arbeiderparti anerkjenner det store behovet for datalagring, men mener at det bør utarbeides en overordnet statlig plan for plassering og drift av datasentre i Norge.

**Redaksjonskomiteen innstilling**: Vedtas, oversendes Stortingsgruppen

## Forslagsstiller: Stavanger AP

### Havbruk og oppdrett

**Begrunnelse**: Havbruk og oppdrett er en viktig næring langs kysten av Norge, men innebærer også en stor risikofaktor for dyrevelferd og miljøpåvirkning.  
Vestlandet, fra Ryfylke til Hustadvika (produksjonsområde 2 til 5) er svært utsatt, og Havforskningsinstituttet sier at disse områdene har en høy risiko for at lakselus-smitten skal føre til en reduksjon i villaksbestandene og produktiviteten til sjøørret som beiter i områder med mye lus. Men også resten av produksjonsområdene langs kysten ser store utfordringer og redusert villfiskbestand.  
Fokus på en lønnsom og bærekraftig sektor med stabile rammevilkår blir stadig viktigere i årene som kommer. Men det er samtidig avgjørende at dette skjer på en måte som stimulerer til å ta i bruk nullutslippsteknologi i havbruket. Slik kan påvirkningen på miljøet og villaksen minimeres, samtidig som produksjonsvolumene kan økes.  
  
Gjennom politiske grep må vi sette rammebetingelser som får bedrifter til å omstille seg. Innenfor akvakultur vil dette si rammer og insentiver som får havbruksselskapene med på en overgang fra oppdrett i åpne merder til nullutslippsanlegg. Nullutslippsanlegg vil kunne hindre både rømming, spredning av lakselus og sykdom, samt forurensing av sjøbunnen.  
Samtidig som utslipp av slam, for-rester, fiskeavføring og løse næringssalter er en negativ miljøfaktor, så er det også en ubrukt ressurs som kan samles opp og utnyttes i nullutslippsanlegg. Dagens volum av oppdrettslaks, ca 1,6 millioner tonn, produserer avfall som kan omdannes til bl.a. biogass, og gi strøm 3-4 Twh. Dette tilsvarer energibehovet til ca 600 000 husstander i Norge. I dag slippes denne ressursen rett ut i havet.

**Forslag til vedtak**: Arbeiderpartiet vil:

* Sikre stabile og forutsigbare inntekter til kommuner som stiller areal til disposisjon for oppdrett med null lakselus, null rømming og med oppsamling av slam.
* Utforme et innovasjonsstøtteprogram for teknologibedrifter for å sikre norsk verdensledende kompetanse på nullutslippløsninger i havbruk
* Stille krav til oppsamling og resirkulering av avfall fra akvakultur slik at slam fra fiskeavføring og fôrrester kan omdannes til energi, og slik at ressurser som nitrogen og fosfor kan gjenvinnes.

**Redaksjonskomiteen innstilling**: Vedtas, oversendes landsmøtet.

## Forslagsstiller: Stavanger AP

### Klima og energi

**Begrunnelse:** Global oppvarming, nedbygging av natur og tap av biologisk mangfold er de største utfordringene vi står ovenfor og må integreres i all politikk. Arbeiderpartiet må sikre at disse hensyn ivaretas og er gjennomgående i all politikkutvikling- og utforming. Arbeiderpartiet må ta grep for å fremstå med en bedre troverdighet på dette området. Dette vil bidra til å skape en mer positiv holdning hos folk flest til klima og naturpolitiske mål og tiltak, og med dette bedre oppslutning om Arbeiderpartiet i valg. Arbeiderpartiet må være en aktiv premissleverandør til å ivareta disse hensynene også globalt.

**Forslag til vedtak:** Rogaland Arbeiderparti vil:

* utjevne strømprisene i hele landet.
* at det bygges ut mer kraft og mer nett.
* ha en mer rettferdig finansiering av utbyggingen av nettinfrastrukturen.
* en sterkere politisk prioritering av kraft som ivaretar hensynet til klima, natur, ivaretakelse av  
  eksisterende industri og arbeidsplasser, kostnadseffektivitet og forsyningssikkerhet.
* At Arbeiderpartiet skal bidra til økt forståelse for viktigheten av et helhetlig samarbeid for klima, miljø og natur på tvers av politiske partier, organisasjoner og samfunnsliv, for å ivareta oppnåelse av klimamålene.

**Redaksjonskomiteen innstilling**: Vedtas, innarbeides i uttalelse om energi

Forslagstiller: Gjesdal AP

### Makspris for Strøm i Norge

**Begrunnelse:** Forslag til Makspris for Strøm i Norge   
Bakgrunn: Norsk vannkraft har en produksjonskostnad på 12 øre per kWh. I 2024 har gjennomsnittsprisen for strøm vært 59 øre per kWh. NO1 Sørøst: 60,88 øre/kWh, NO2 Sørvest: 72,73 øre/kWh, NO3 Midt-Norge: 40,77 øre/kWh, NO4 Nord-Norge: 27,06 øre/kWh, NO5 Vest: 59,41 øre/kWh.   
For å sikre rettferdige konkurransevilkår og stabil strømpris for både privatpersoner og bedrifter, foreslås en makspris. Dette vil sikre rettferdige priser for både privatpersoner og bedrifter, og skape likere konkurransevilkår over hele landet. Dette vil også bidra til å opprettholde tilliten til det norske strømmarkedet og sikre langsiktig bærekraft. Tokke kommune i Telemark har i dag en slik ordning.   
   
Ved å ha en Makspris på 39 øre, sikrer vi at både privatpersoner og bedrifter har forutsigbare og rimelige strømpriser. Dette vil bidra til å skape likere konkurransevilkår over hele landet, uavhengig av geografisk plassering. Dette kan enkelt gjennomføres ved å sette strømstøtten slik at staten betaler 100 prosent av prisen over 39 øre. En makspris for strøm i Norge, vil sikre rettferdige priser for både privatpersoner og bedrifter, og skape likere konkurransevilkår over hele landet. Dette vil også bidra til å opprettholde tilliten til det norske strømmarkedet.   
Statkraft og nasjonale myndigheter bør overvåke og regulere vann nivåene til norske vannkraft som sikrer norske forbruker stabil kraft leveranse og pris. For å sikre at de forblir rettferdige og i tråd med produksjonskostnadene.   
Norge har allerede flere utvekslingskabler til naboland som Danmark, Sverige, og Storbritannia. Disse kablene kan brukes til å eksportere overskuddsstrøm når produksjonen må være høy og etterspørselen i Norge er lav. Det er viktig å følge med på reguleringer og politiske beslutninger som kan påvirke eksportmulighetene. For eksempel kan restriksjoner på eksport innføres for å sikre nasjonal forsyningssikkerhet.

**Forslag til vedtak:**   
-Makspris på 39 øre per kWh for strøm til privatkunder og bedriftskunder.   
-En felles strøm sone for Norge.

**Redaksjonskomiteen innstilling**: Avvises

Forslagstiller: Sola AP

### Jakt i nasjonalparker på land

**Begrunnelse:**

I dag er det åpent for å jakte på dyr i nasjonalparker på lik linje som andre områder. Nasjonal parker er der områder av Norsk natur er vernet for inngrep som hogging og utbygging. Men dette gjelder ikke Jakt dyrene er en del av naturen og burde vernes innenfor nasjonale parkene slik at de har noen friområder hvor naturen kan gå sin gang og regulere seg selv uten inngrep av menneske. Norges Jakt og fiskerlag mener Jakt er en viktig del av friluftslivet i Norge. Men i nasjonalparkene våre går naturhensyn foran menneskers behov, vi er skapt av naturen og derfor bør vi også verne så vi kan ta vare på den for fremtidige generasjoner. Mange dyrearter er sterkt trua i Norge, særlig rovdyra er i en kritisk tilstand de har lite friområder og lite mulighet til å leve i områder uten menneskelig nærvær og aktivitet som skader dem. All menneskelig aktivitet skader naturen i nasjonalparkene våre og det er mulig å oppleve hvordan naturen egentlig skal være uten stor menneskelig aktivitet og påvirkning.

**Forslag til vedtak:**

Jakt i nasjonalparker bør reguleres strengt og stanses i enkelte parker for å ta vare på norsk natur.

- Jakt på truede dyr i nasjonale parker bør stanses for å ta vare på Norges rødlista truede arter.

**Redaksjonskomiteen innstilling**: Avvises

Forslagstiller: AUF i Rogaland

### Privat fyrverkeri

**Begrunnelse:** Hvert årsskifte ser vi negative konsekvenser av privat fyrverkeribruk, både for  
mennesker, dyr og miljø. Fyrverkeri fører til skader, branner og er en betydelig kilde til forurensning. Nå er det på tide å ta grep for å kunne sikre trygge, og bærekraftige feiringer av det nye året. Selv om fyrverkeri kan være spektakulært og tradisjonsrikt, veier ulempene langt tyngre enn fordelene. Et forbud mot privat fyrverkeri er nødvendig for å beskytte både mennesker, dyr og miljø.  
  
Hver nyttårsaften opplever tusenvis av husdyr og ville dyr ekstreme mengder stress, som i verste fall kan føre til alvorlige skader eller død. Mange dyreeiere opplever en stressende tid, da de må beskytte kjæledyrene sine. Å forby privat fyrverkeri vil gi både dyr og eiere en mer behagelig feiring.  
  
Miljøkonsekvensene er også betydelige. For fyrverkeri er en av de største kildene til luftforurensning og svevestøv, noe som er spesielt problematisk for personer med astma og allergier. I tillegg blir store mengder søppel etter fyrverkeri etterlatt i naturen, noe som skader miljøet. Ved å forby privat fyrverkeri kan vi redusere forurensningen og bidra til et renere og sunnere miljø.  
  
Det finnes alternativer til privat fyrverkeri som kan gi folk muligheten til å nyte en festlig atmosfære på en tryggere og mer ansvarlig måte. Offentlige fyrverkerishow eller lysshow, organisert av profesjonelle aktører i sammarbeid med kommunen, vil gi en gøy opplevelse uten de farene og ulempene som følger med privat fyrverkeri. Slike løsninger er godt mottatt flere steder, og de kan gi en tryggere og mer bærekraftig feiring.

**Forslag til vedtak:**

● Forby oppskyting av fyrverkeri av private personer.  
● Oppfrodre til kommunalt fyrerkeri eller andre alternative feiringer.  
● Brudd av forbudet skal møtes med juridsike sanksjoner.

**Redaksjonskomiteen innstilling**: Vedtas, oversendes landsmøte

Forslagstiller: AUF i Rogaland

### Klimakrise

**Begrunnelse:** Klimakrisen er et faktum. Ekstremvær, temperaturstigninger og dramatiske endringer i økosystemene viser ingen tegn til stans. Allikevel er tiltakene minimale. Partiene står på sin populistiske plattform, mens de lover løsninger som vil redde oss alle, uten å ulempe en eneste en. Disse løsningene er umulige. For at vi skal løse klimakrisen, må vi selv velge å ofre noen personlige goder.  
  
Vi er medskyldige i denne krisen. Mens verden har kjent på virkningene av klimaendringene, har vi neglisjert verden og atomkraft. Vi har i stedet fortsatt våre inngripninger i naturen og å spre vår forurensende energi. Vi har tillatt overforbruk, både i staten og blant våre innbyggere. Og nå kommer konsekvensene rasende.  
  
Men det er ennå ikke for sent, til tross for at vi gjerne skulle begynt tidligere. Det er fem år til 2030. Mye kan skje på de fem årene. For å oppnå 1,5 gradersmålet, må vi satse. Vi må satse på atomkraft, på klimavennlige alternativer og kreative løsninger. Vi må også tørre å satse på grønn og fornybar energi, samtidig som vi tar vare på arbeiderne innenfor petroleumsnæringen. Og ikke minst må vi igjen snu den generelle befolkningen over til følgende tankegang: Jorden er verdt å ofre for

**Forslag til vedtak:**   
● Opprette nye, klimavennlige arbeidsfelt ved hjelp av kompetansen til oljearbeiderne, og sørge for en nulløkning av arbeidsløsheten gjennom den grønne overgangen.  
● Satse på atomkraften i Norge, med fokus på utredning og forskning.  
● Åpne minst ett atomkraftverk i Norge når mulighetene åpner seg.  
● Utvide CO²-avgiften og fokusere på å insentivere bedrifter og selskaper for lave utslipp.  
● Bygge Haukelibanen, og sørge for at den blir et reelt alternativ for flyreise og tungtransport med lastebil mellom Øst- og Vestlandet.  
● Oppgradere og forbedre eksisterende vannkraftanlegg i stedet for å bygge nytt.  
● Oppfordre til opprettelsen av utslippsfrie soner i alle storbyer i landet.

**Redaksjonskomiteen innstilling**: Avvises, delvis ivaretatt i ulike uttalelser

Forslagstiller: Randaberg AP

### Verktøy for å ivareta naturmangfald

**Begrunnelse:**

Kommunane treng betre verktøy for å ivareta naturmangfald.  
  
Det siste året har det kome mange avsløringar om grove naturinngrep, særleg frå redaksjonen i NRK, som har skjedd i kommunane rundt om i landet. Mange av naturinngrepa skjer utan at avgjerdstakarane, altså me folkevalde, er gjort merksame om kva som er av viktig natur i områda me bygger ned. I nokre tilfelle er me gjort merksame om naturinngrepa, men klarer ikkje å sjå dei i den store samanhengen, fordi den får me aldri sjå. Norske kommunar treff årleg avgjersler om å bygge ned natur, der ein bygg ned små delar, del for del. No har til slutt små delar blitt til veldig store delar, og me veit ikkje eigentleg kor mykje natur me har bygga ned totalt sett!   
  
Me treng å få utarbeida gode system som gjer at når me skal fatte ei avgjersle om natur, så veit me kva som faktisk står på spel. Ikkje berre akkurat for dei bustadene eller det kjøpesenteret, men for naturmangfaldet i heile kommunen. For det betyr ikkje så mykje om me tar nokre trær eller busker her, og litt blomster og ugras der, eller at dei insekta som bur inni skogen der forsvinn akkurat frå det vesle området.   
  
Men det betyr noko når det ikkje er meir natur igjen. I det heile. For alt er bustader, kjøpesenter og parkeringsplassar. Eller steinuttak, datasenter eller vindmøllepark.   
Nokre ting «må» me diverre bygge ned, sånn er det, men når me då tar dei avgjerslene må me vite kva som står på spel av natur. Ikkje berre kor mykje pengar det skapar, eller kor mange arbeidsplassar me får, men og korleis dette har verknad på vårt naturmangfald.   
  
Me treng at kommunane er rusta for å ta vare på naturen, og at avgjerslene ikkje blir fatta om natur, men med natur.   
For dei hjelpemidla me har til dette no, dei verkar ikkje

**Forslag til vedtak:**

Randaberg Arbeidarparti vil at me ska ha god oversikt over naturmangfald og kva verknad naturinngrep får på naturmangfaldet i kommunane. For å få til ei slik god oversikt, treng me eit nasjonalt direktiv for heilskapleg utgreiing og saksbehandling av framtidige naturinngrep.

**Redaksjonskomiteen innstilling**: Avvises, ivaretatt i eksisterende politikk.

Forslagstiller: Lund AP

### Strøm er ikke en børsvare - det er en strategisk ressurs.

**Begrunnelse:** Strøm er ikke en børsvare - det er en strategisk ressurs.

I flere år har storsamfunnet gjort strøm til et investeringsobjekt som har generert enorme ressurser til staten generelt og tradere spesielt. Disse inntektene er hentet fra innbyggere og industri i Norge. Lund Arbeiderparti ønsker at Arbeiderpartiet jobber for å gjøre strøm til en varig styrke for innbyggere og næringsliv. Det fordrer makspris, kontrollert eksport og en endring i finansieringen av strømproduksjon.

Samtidig må vi ta konsekvensen av Energikommisjonens rapport om økt utbygging av strøm for å møte på nåværende og framtidige behov.

Det er uholdbart at næringslivet på Sør- og Vestlandet blir konkurranselidende som følge av Stortingets beslutning om å knytte vår region til det europeiske kraftmarkedet. Lund Arbeiderparti ønsker at Arbeiderpartiet jobber for at både regjering og Stortinget sørger for at man får strømutjevningsstøtte eller andre tiltak for å utjevne konkurransevridningen som skyldes de statlige beslutninger.

**Forslag til vedtak**:

**Redaksjonskomiteen innstilling**: Avvises

## Forslagsstiller: Stavanger AP

### Fyrverkeri

**Begrunnelse:** Privat bruk av fyrverkeri har betydelige negative konsekvenser for mennesker, dyr og miljø. Hvert år skader fyrverkeri mennesker, forårsaker branner og bidrar til luftforurensning og forsøpling. Husdyr og ville dyr opplever stort stress, og mange dyreeiere sliter med å beskytte kjæledyrene sine.   
  
Mennesker med traumer og de som plages av høye lyder, kan også oppleve alvorlige belastninger.  
Videre brytes ofte reglene for når fyrverkeri kan brukes, noe som skaper uforutsigbare og utrygge situasjoner. Miljøskadene er betydelige, da fyrverkeri etterlater plast, tungmetaller og mikroplast i naturen, og bidrar til luftforurensning som særlig rammer personer med astma og allergier.  
  
Et forbud mot privat fyrverkeri foreslås som en løsning for å beskytte mennesker, dyr og miljø. Alternativer som offentlig organiserte fyrverkerishow eller lysshow kan gi en trygg og bærekraftig feiring. Stadig flere nordmenn støtter et forbud, og kommunene oppfordres til å legge til rette for felles, kontrollerte nyttårsmarkeringer.

**Forslag til vedtak:** Rogaland Arbeiderparti vil:

* Forby salg av fyrverkeri til private personer.
* Forby oppskyting av fyrverkeri av private personer.
* Oppfordre til kommunalt fyrverkeri eller andre alternative feiringer.
* At brudd av forbudet skal møtes med juridiske sanksjoner.

**Redaksjonskomiteen innstilling**: Avvises, ivaretatt i forslag 68.

## Forslagstiller: Sandnes AP

### Skog må tas med i klimaregnskapet

**Begrunnelse:** CO2 opptaket fra de norske skoger må tas med i klimaregnskapet. Derfor foreslår Sandnes Arbeiderparti at lov om klimamål (klimaloven) endres på dette punktet for at dette kan skje. Begrunnelse: Det virker rart at Norge på dette punktet skal gjøre det annerledes enn i EU. Et klimaregnskap må inneholde de samme kontoene for sammenligningens skyld ved måling av progresjon. Ellers vil klimaregnskapet virke tullete og meningsløst for folk flest.

Redaksjonskomiteen innstilling: Avvises

# **Gode steder i endring**

## Forslagsstiller: Stavanger AP

### Medisin og vaksiner

**Begrunnelse:** Norge er i dag for avhengig av import av farmasøytiske produkt. Vi har store muligheter til å øke vår egen produksjon av medisiner og vaksiner. Vi har i dag allerede en stadig legemiddelmangel, også vedrørende livsviktige medikamenter (f.eks antibiotika eller kortison). I en tid hvor kriger og konflikter øker, er en slik utrygg situasjon ytterligere forsterket og det er viktig at vi gjør det vi kan for både å sikre egne innbyggere, men også kunne bidra enda mer i internasjonal sammenheng.  
  
Norges relativt begrensede marked gjør at mange selskaper må fokusere på eksport, noe som krever konkurransedyktige vilkår, dette må tas høyde for at vil være kostnadskrevende. Videre er produksjon av medisiner ofte svært komplekst, både teknisk og regulatorisk, noe som krever langsiktig planlegging og investering. Her har vi en jobb å gjøre.  
  
Punktvis oppsummering;  
1. Styrking av forskningsmiljøer og bioteknologisektoren  
Norge har allerede et sterkt forskningsmiljø innen bioteknologi og medisinsk forskning, med sentre som Oslo Cancer Cluster, SINTEF, Universitetet i Oslo, og NTNU. Dette gir et godt utgangspunkt for å utvikle medisiner og vaksiner. Ved å styrke denne sektoren med mer finansiering og støtte fra myndighetene, kan Norge bygge flere innovative løsninger og teknologier for legemiddelproduksjon.  
2. Oppbygging av produksjonskapasitet  
For å kunne produsere flere medisiner og vaksiner, må Norge investere i større og mer avanserte  
produksjonsanlegg. Et resultat av dette kan være at internasjonale farmasøytiske selskaper ønsker å sette opp produksjonsanlegg i landet, eller å styrke eksisterende norske selskaper som f.eks. Bergenbio og Nykode Therapeutics, som arbeider med legemidler og vaksiner.  
3. Strategisk samarbeid med internasjonale selskaper  
Norge kan samarbeide med internasjonale farmasøytiske selskaper for teknologi- og kunnskapsoverføring. Slike partnerskap kan hjelpe norske selskaper å få tilgang til nødvendig kompetanse, utstyr og prosesser for å produsere vaksiner og medisiner. Under pandemien inngikk eksempelvis flere land slike samarbeid for å øke lokal produksjon av COVID-19-vaksiner.  
4. Nasjonale beredskapsplaner  
Etter COVID-19-pandemien har det blitt tydelig at nasjonal kapasitet til å produsere kritiske medisiner og vaksiner er en del av et lands beredskap. Norge kan utvikle et nasjonalt produksjonssenter for medisiner og vaksiner for å sikre at landet har en grunnleggende produksjonskapasitet i krisesituasjoner, enten det er pandemier eller forsyningsproblemer.  
5. Offentlige investeringer og støtteprogrammer  
Regjeringen kan bidra til å stimulere legemiddelindustrien gjennom målrettede investeringer og  
støtteordninger. Dette kan inkludere skatteinsentiver, subsidier for forskning og utvikling, eller direkte investeringer i produksjonsanlegg. Innovasjon Norge og andre statlige organer spiller allerede en rolle i å støtte bioteknologiselskaper, men dette kan utvides ytterligere.  
6. Internasjonale partnerskap for vaksineproduksjon  
Norge er allerede medlem av globale vaksineinitiativer som CEPI (Coalition for Epidemic Preparedness Innovations), som har sitt hovedkvarter i Oslo. CEPI arbeider for å utvikle vaksiner mot fremtidige pandemier. Ved å styrke Norges rolle i slike initiativer kan landet bidra til vaksineutvikling og produksjon på globalt nivå, samtidig som det sikres tilgang til nødvendige produkter.  
7. Utvikling av bærekraftige og kostnadseffektive produksjonsmetoder  
Med fokus på bærekraft kan Norge utvikle nye metoder for medisinsk produksjon, som bruk av  
bioteknologiske prosesser eller grønn kjemi. Dette kan gjøre norsk legemiddelproduksjon konkurransedyktig, selv om det trolig vil være kostbart å unngå grøntvasking som antas utbredt i legemiddelindustrien på verdensbasis.

**Forslag til vedtak:** Rogaland Arbeiderparti vil:  
· styrke legemiddelindustrien gjennom investeringer, samarbeid og forskning.  
· At Norge må bli mer selvforsynt av medisiner og vaksiner, spesielt i krisetider.  
· øke Norges produksjon av medisiner og vaksiner.  
· Bygge opp et enda sterkere forskningsmiljø som kan tiltrekke seg samarbeidspartnere både nasjonalt og internasjonalt.

**Redaksjonskomiteen innstilling**: Delvis ivaretatt i egen uttalelse

## Forslagstiller**:** AUF i Rogaland

### Myndighetsalder

**Begrunnelse:** Det er på tide å endre den urettferdige praksisen som skiller ungdom basert på fødselsdato. AUF i Rogaland foreslår derfor at alle som fyller 18 år i løpet av et kalenderår skal enten miste eller få alle mulige plikter som hører til myndighetsalderen. Dette inkluderer blant annet å få drikke alkohol og å ta førerkort.  
Dagens regler skaper en ulogisk situasjon der ungdom kan stemme ved valg og stille som stortingskandidat, men samtidig holdes tilbake fra andre aspekter ved voksenlivet. Denne forskjellsbehandlingen som er basert på når på året man er født, er både unødvendig og urimelig.  
  
De som er født sent på året, opplever ofte å bli utestengt fra sosiale arrangementer som festivaler, konserter og andre aktiviteter der aldersgrensen er 18 år. Dette fører til at de må stå på sidelinjen mens venner og klassekamerater får delta fullt ut, noe som skaper et tydelig sosialt skille. Festivaler og konserter er ikke bare underholdning, men viktige arenaer for å kjenne på fellesskap og å bygge vennskap.  
Når noen holdes utenfor på grunn av en tilfeldig fødselsdato, forsterker det følelsen av ekskludering og sosial ulikhet. Dette er en problemstilling for mange unge i dag som er født sent på året.  
  
Dette er en endring som gir tilgang til disse mulighetene fra og med 1. januar av.  
Dette vil ikke bare fjerne urettferdige skiller, men også legge til rette for en mer inkluderende ungdomstid. Dette handler om å gi alle ungdommer en rettferdig start på voksenlivet, uten kunstige begrensninger.

**Forslag til vedtak:**

* Endre aldersgrensen for kjøp av alkohol og nikotin til 1. januar året man fyller 18.
* ~~Endre myndighetsalderen til 1. januar året du fyller 18 år~~.
* ~~At alle rettigheter og plikter man får eller mister dagen man fyller 18 år,  
  istedenfor skal fås eller mistes 1. januar i året man fyller 18 år.~~

**Redaksjonskomiteen innstilling**: Avvises,

**Dissens:** Vedtas, oversendes landsmøtet. v/Selma, Håvard, Ruth Marian, Solveig, Wibecke

Forslagstiller: AUF i Rogaland

### Bysykler

**Begrunnelse:**

AUF vil alltid fremme bærekraftig transport og gjøre det enklere for ungdom å velge  
miljøvennlige alternativer. For å øke disse intensivene, er det riktig å øke gratis brukstiden for bysykler fra 15 minutter til 20 minutter. Denne endringen vil øke tilgjengeligheten av bysykler for ungdom. Mange unge bor i områder hvor 15 minutter ikke er nok til å nå skoler, fritidsaktiviteter eller møteplasser. 20 minutter gir mer fleksibilitet. Flere ungdommer vil velge sykling som et sunt og grønt alternativ til bil eller buss, spesielt for korte turer.  
  
Samtidig er det ingen tvil om at bysykler kan oppnå relativt høye hastigheter, og ofte brukes på veier og sykkelstier der underlaget kan være uforutsigbart, spesielt i vintermånedene med glatte forhold. Dette øker risikoen for fall og ulykker. I tillegg er mange av brukerne uerfarne, spesielt barn og ungdom, som ofte ikke har nødvendig kunnskap om sykkelsikkerhet og risikovurdering i trafikken. Dette gjør dem ekstra utsatt for farlige situasjoner. Det er da nødvendig å sørge for at alle bysykkelstasjoner også er ustyrt med utlånsordninger for hjelmer, slik at de som ønsker å benytte seg av dette tilbudet, ikke utsettter seg for unødvendig risiko.

**Forslag til vedtak:**

● Utvide gratis kjøretid på Kolumbus bysykkeler fra 15 minutter til 20 minutter.  
● Utvide bysykkeltilbudet i hele regionen.  
● Alle bysykkelstasjoner utstyres med enkle og hygieniske utlånsordninger for  
hjelmer, eksempelvis hjelmbokser

**Redaksjonskomiteen innstilling**: Vedtatt, Oversendes fylkestingsgruppen

Forslagstiller: AUF i Rogaland

### Sosiale medier

**Begrunnelse**: I 2024 kom nyheten at regjeringen vil jobbe for å innføre et forbud mot sosiale medier for barn under 15 år. Grunnlaget for dette er at man mener barn under 15 ikke kan samtykke til at sosiale medier samhandler med deres personopplysninger. Det er derfor rart at foresatte fortsatt kan spre personopplysninger, eksponere og tjene penger på barna på en plattform de selv ikke kan være på.  
  
I løpet av de siste årene har flere studier, blant annet fra UNICEF og Redd Barna, understreket at barns digitale privatliv står i fare, spesielt når foreldre eller omsorgspersoner deler innhold som knyttes til sponsing, reklame og kommersiell påvirkning. Studiene viser at barn som brukes i slike sammenhenger risikerer å få sine bilder og personlige historier lagret, misbrukt eller brukt utenfor den opprinnelige konteksten.  
  
I tillegg er denne type arbeid i svært stor grad uregulert, og flere barn av influensere har kommet frem og fortalt om ubehag ved å bli eksponert på foreldres sosiale medieplattformer. Barn har ikke tilstrekkelig modenhet til å forstå de langsiktige konsekvensene av slik eksponering, og at dette kan påvirke deres sosiale relasjoner og privatliv.  
  
FNs barnekonvensjon avsnitt 16, som er i norsk lov, sier at barn har rett på privatliv, så de skal være beskyttet fra blant annet ulovlige angrep mot ære og omdømme. Å bruke barns personliv i reklamer på nett før de blir gamle nok til å samtykke skikkelig burde være en del av dette.

**Forslag til vedtak:**

● Forby bruk av personopplysninger på barn i kommersielle sammenhenger i sosiale medier, opptil 15 år.

**Redaksjonskomiteen innstilling**: Vedtas, oversendes landsmøtet

Forslagstiller: AUF i Rogaland

### Samfunnsår

**Begrunnelse:** AUF ser med bekymring på at dagens ungdomsgenerasjon får løsere tilknytning til fellesskapet. Koronapandemien utgjorde et vendepunkt i synet på fellesskap kontra individualisme. For mange unge ble fellesskapet assosiert med noe du måtte ofre fritid, sosiale møtepunkter og dine formative år til. Dette sammenfalt med en politisk høyrebølge der suksess er blitt knyttet til privatøkonomi, forbruk og sosial status, og konsekvensen er at individualismen ses på som en frihetsbevegelse, mens fellesskapet assosieres med noe som gir deg restriksjoner, fratar deg skatt og som du dermed ikke har like stor nytte av. AUF mener det er avgjørende at unge får sterkere forhold til fellesskapet i årene som kommer.  
  
Verden er i ferd med å bli et mer urolig sted. De internasjonale krisene står i kø, og den demokratiske verden er under hardt press av diktaturene og den internasjonale fascismen. Mens verden blir mer urolig og unge mister troen på fellesskapet, har den norske velferdsstaten også store utfordringer idet vi får langt flere eldre enn unge. AUF mener disse problemene kan løses i fellesskap, og mener et samfunnsår for unge kan være et politisk kinderegg.  
  
Gjennom at unge etter 12 eller 13 års skolegang får muligheten til å bidra til fellesskapet på tvers av religion, legning, kjønn eller sosial bakgrunn, kan unge med egne øyne få se betydningen av det norske fellesskapet. Unge som utfører verneplikt bør kunne få fortsette i Forsvaret dersom de ønsker en yrkesvei i det militære etter modell fra HV-17, mens unge som tjenestegjør sivilt bør kunne få  
muligheten til å få et samfunnsår godskrevet på veien til fagbrev innen eksempelvis helse og omsorg.  
  
Perspektivmeldingen Regjeringen Støre la frem viser oss at vi har behov for 180.000 ansatte flere ansatte i helse- og omsorgsektoren innen 2060. Det betyr også at samfunnet må gjøre en tydeligere prioritering på hvilken kompetanse vi bygger for framtida. Fram mot 2036 legger regjeringen opp til om lag 4.600 flere vernepliktige, 13.700 flere reservister og 4.600 flere ansatte, og et stort kompetanseløft. Et pliktår vil derfor være en viktig rekrutteringsmulighet til to av de mest utsatte sektorene for mangel på arbeidskraft i framtida.

Forslag til vedtak:

● Innføre et samfunnsår etter gjennomført videregående opplæring.  
● At den sivile delen av samfunnsåret legges til rette innenfor deler av  
velferdsstaten med særlig behov for arbeidskraft. Dette bør særlig gjelde  
helse- og omsorg, og bør innrettes slik at fagutdannede kan bruke mest mulig  
tid på sine primæroppgaver.  
● At samfunnsår bør kunne godskrives på veien til fagbrev i samarbeid med  
utdanningsinstitusjonene, og at vernepliktige får større anledning til å fortsette  
i Forsvaret som yrkesvei etter utført verneplikt.  
● At samfunnsåret skal innrettes slik at likestilling mellom kjønn ivaretas.

**Redaksjonskomiteen innstilling**: Avvises, Viser til årsmøtevedtak i 2024.

Forslagstiller: Sola AP

### Sørlandsbanen

**Begrunnelse:**

Sørlandsbanen er nå den jernbanestrekningen i Norge med mest forsinkelser og dårligst regularitet. Dette skyldes en nedslitt jernbanestrekning og utslitt persontogmateriell som venter på å bli skiftet ut.

Sola Arbeiderparti vil satse på sørlandsbanen. Vi ønsker å få mer persontransport og mer gods over på sørlandsbanen. For å klare dette så må infrastrukturen til sørlandsbanen rustes opp, jærbanen må få flere lokaltog og sørlandsbanen må få nye driftssikre tog på fjerntogene til Kristiansand og Oslo.

**Forslag til vedtak:** Rust opp sørlandsbanen. Vedtas oversendt til stortingsgruppen.

**Redaksjonskomiteen innstilling**: Vedtas, ivaretatt i egen uttalelse

Forslagstiller: Randaberg AP

### Økt støtte til kommuneøkonomien

**Begrunnelse:** Økt støtte til kommuneøkonomien

**Forslag til vedtak**: Randaberg Arbeiderparti ber Rogaland Arbeiderparti om å fremme følgende forslag til Arbeiderpartiets landsmøte:  
  
Arbeiderpartiet må arbeide for en betydelig økning i de frie inntektene til kommuner og   
fylkeskommuner for å sikre opprettholdelsen og utviklingen av viktige velferdstjenester   
som barnehager, skoler, eldreomsorg og kollektivtransport. Denne styrkingen er   
nødvendig for å møte de økonomiske utfordringene kommunesektoren står overfor.  
  
KS har uttrykt alvorlig bekymring for kommuneøkonomien, med rapporter om at kommuner og fylkeskommuner samlet mangler rundt 10 milliarder kroner i inneværende år. Denne underfinansieringen truer kvaliteten på essensielle tjenester til innbyggerne.   
Til tross for regjeringens forslag om å øke de frie inntektene med 6,8 milliarder kroner neste år, påpeker KS at dette ikke er tilstrekkelig for å dekke det eksisterende finansieringsgapet.  
  
Videre viser KS' undersøkelser at tre av fire kommuner rapporterer om merforbruk, noe som indikerer en vedvarende ubalanse mellom tildelte midler og faktiske kostnader. Denne situasjonen fører til at mange kommuner må gjøre tøffe prioriteringer, som kan resultere i kutt i viktige tjenester for innbyggerne.  
  
For å sikre at kommunene kan opprettholde og forbedre tjenestetilbudet til sine innbyggere, er det avgjørende med en betydelig økning i de frie inntektene. Dette vil gi kommunene nødvendig økonomisk handlingsrom til å møte både dagens og fremtidige utfordringer på en bærekraftig måte

**Redaksjonskomiteen innstilling**: Vedtas, oversendes landsmøte

## Forslagsstiller: Karmøy AP

### Amanda-prisen hører hjemme i Haugesund!

**Begrunnelse:** Amanda-prisen hører hjemme i Haugesund!  
  
Amanda-prisen er en av de mest prestisjefylte kulturprisene i Norge, og har i 39 år vært et viktig symbol på filmens betydning i norsk kultur. Den har ikke bare satt Haugesund på kartet som en kulturell hjørnestein, men har også bidratt til å styrke filmindustrien og kulturlivet i regionen. Det er derfor avgjørende at Amanda-prisen fortsatt skal være en del av Haugesunds identitet, og ikke bli et offer for tilfeldige tilskuddsordninger.  
Amanda-prisen har gjennom årene blitt en viktig del av Haugesunds kulturelle landskap. Festivalen har tiltrukket seg kunstnere, filmelskere, bransjefolk og medieoppmerksomhet fra hele landet. Det er en av de største kulturelle begivenhetene i vår region, og en viktig del av det nasjonale filmmiljøet.  
Amanda-prisen er mer enn bare en prisutdeling – den er en langsiktig investering i lokal kultur og samfunn. En stabil, langsiktig finansiering er nødvendig for å sikre at Amanda-prisen kan fortsette å utvikle seg og være et kulturelt fyrtårn.  
  
Karmøy arbeiderparti vil arbeide for å sikre langsiktig og stabil finansiering for Amanda-prisen, slik at festivalen kan fortsette å vokse og være en viktig kulturell begivenhet i Haugesund.

**Forslag til vedtak**: Rogaland Arbeiderparti er positive til forslaget som videresendes Fylkestingsgruppen.

**Redaksjonskomiteen innstilling**: Avvises.

## Forslagsstiller: Stavanger AP

### Kollektiv transport

**Begrunnelse:**

Prøveprosjektet med gratis kollektiv i Stavanger var en stor suksess, prosjektet førte til en stor økning i antall reisende med kollektivt, ikke minst buss.  
Prosjektet er nå dessverre avsluttet, og selv om det tidligere er vedtatt at Stavanger Arbeiderparti skal jobbe for gratis buss for alle, så kan det likevel være lurt å jobbe for enkelte delmål underveis.  
Prosjektet med gratis kollektiv bidro til at vi fikk økt mobilitet for mange grupper i Stavanger, ikke minst gjaldt dette de som har minst fra før, nå fikk de mulighet til å benytte seg av kollektivtilbudet uten å bekymre seg for kostnaden og om de hadde råd til foreta reisen.  
For folk som har behov for økonomisk sosialhjelp fra NAV for å greie seg gjennom hverdagen, var dette et kjærkomment bidrag. Veldig mange av NAV kontorene befinner seg nå helt i ytterkantene av bydelene, dette har bidratt til lengre avstander for mange, veldig mange vil derfor i stor grad være avhengige av buss for å komme seg til avtaler hos NAV eller for å reise dit de har arbeidstrening.  
Det er et paradoks at om du er ansatt i en HjemJobbHjem bedrift, ofte med en god inntekt, da kan du reise daglig med kollektiv til sterkt rabatterte priser, men er du derimot avhengig av økonomisk sosialhjelp, da må du imidlertid betale full pris. Et månedskort i en sone for buss i dag utgjør ca 10% av midlene du får i tilskudd fra NAV om du lever på økonomisk sosialhjelp. Forskning viser i tillegg at de med lavest inntekt velger bort månedskort, men heller velger den langt dyrere løsningen med enkeltbilletter.

**Forslag til vedtak:** Rogaland Arbeiderparti vil jobbe for at det innføres gratis kollektiv/buss for personer som er avhengige av økonomisk sosialhjelp eller er på arbeidstreningstiltak i regi av NAV.

**Redaksjonskomiteen innstilling**: Avvises, ivaretatt i gjeldende lovverk

Forslagstiller: Time AP

### Jærbanen

**Begrunnelse:** Jærbanen  
Begrunnelse: Jærbanen er viktig for innbyggerne i Time kommune. Punktligheten på Jærbanen var i 2024 som i 2023 den dårligste så lenge den har vært målt med 86,9 %, i følgeJærbladet 13.01.25. Dette skjedde selv om Bane Nor gjorde tiltak i 2024 med å flytte på togavganger og sørget for at reisende til/fra Bryne ikke fikk lov til å bruke regiontog deler av året. Reisende på Jærbanen sliter ennå med blant annet overfylte tog på grunn av gamle togsett som ikke fungerer og som blir tatt ut av drift. I tillegg tar midtlivsfornyingen av togsett lenger tid enn planlagt. Norske tog meldte 18.12.24 at det første toget som er midtlivsoppgradert ble ferdigoppgradert i desember, dette skal gå i trafikk på Østlandet. Oppgraderingen av det første toget til Jærbanen pågår. Det er totalt 36 tog som skal oppgraderes. Norske tog som kjøper inn nye lokaltog meldte 13.12.24 at de nye lokaltogene er forsinket med 10,5 måned og de første nye lokaltogene til Norge er nå planlagt klar for trafikk i juni 2026.   
Punktlighet for ankomst endestasjon er styringstall for norsk jernbane, men for oss som reisende er det også viktig at reisetiden ikke blir lenger enn den er i dag.

**Forslag til vedtak:** Time Arbeiderparti er bekymret for utviklingen på Jærbanen med overfylte tog og gamle togsett som ofte blir tatt ut av trafikk. Midtlivsoppgraderingen av togsett tar lenger tid enn planlagt og Norske tog sine nye lokaltog kommer ikke i trafikk før 2026. Investeringer i infrastruktur, oppgradering og vedlikehold til Jærbanen må prioriteres. Vi oppfordrer til at også reisetid blir tatt med som styringstall og ikke bare punktlighet på ankomst endestasjon.

**Redaksjonskomiteen innstilling**: Vedtas, ivaretatt i egen uttalelse

## Forslagsstiller: Stavanger AP

### Samtykkelov

**Begrunnelse:** Nesten én av ti kvinner oppgir å ha vært utsatt for voldtekt minst en gang i løpet av livet. Alt for ofte blir man møtt med fordommer og myter knyttet til voldtekten. Veldig få voldtektssaker blir anmeldt, og nesten ingen saker fører til domfellelse. Dette viser en tilnærmet straffefrihet for voldtekt i Norge.  
Vi må endre lovverket. Straffelovens voldtektsbestemmelse må fastslå at sex uten samtykke er voldtekt, tydeliggjøring av straffelovens voldtektsbestemmelse, slik at seksuell omgang uten samtykke blir straffbart/er voldtekt.  
Dagens voldtektsbestemmelse stiller fremdeles krav om at det må bevises at det er brukt vold eller trusler, eller at personen var bevisstløs eller sov.  
Konsekvensen av dette er at ikke alle voldtekter kan straffes som voldtekt etter norsk lov.  
Voldtektsanmeldelser henlegges av politiet fordi mangel på samtykke i seg selv ikke er tilstrekkelig til å kunne strafferettslig forfølge som voldtekt. En samtykkelov vil være viktig av følgende årsaker:  
Endret fokus: En samtykkelov vil kunne føre til at et annet fokus i behandlingen av saken. Det tydeliggjør at man ikke er seksuelt tilgjengelig inntil man sier nei, men seksuelt utilgjengelig inntil det er gitt samtykke.  
Etterforsking: Vi vet at det er svært mange voldtekter som aldri blir anmeldt, og at det er mange saker som henlegges (8 av 10) og aldri når helt frem til domstolen fordi dagens lover ikke er dekkende nok. En samtykkelov vil føre til at flere voldtektsanmeldelser kan etterforskes, og forhåpentligvis ende med rettferdig behandling i domstolen.  
Normgivende: En samtykkelov vil være normgivende og tydeliggjøre hvor grensen går. Når loven sier at sex uten samtykke er voldtekt sendes et tydelig signal, hvor grensen går og kan føre til færre voldtekter.

**Forslag til vedtak:** Innfør samtykkelova, - seksuell omgang uten samtykke bør vere straffbart.

**Redaksjonskomiteen innstilling**: Vedtas, oversendes stortingsgruppen

# **Trygghet i urolige tider**

## Forslagsstiller: Karmøy AP

### Offentlig tilfluktsrom

**Begrunnelse:** Offentlige tilfluktsrom  
I Karmøy kommune er det seks offentlige tilfluktsrom. Et er egentlig ikke å betrakte som tilfluktsrom. De resterende rommer 499 personer.  
Ellers er det 120 private tilfluktsrom med ca 14000 plasser. Loven sier at bygg med grunnflate over 1000kvm, skal ha tilfluktsrom, men siden slutten av 1990-tallet er det gitt generell dispensasjon fra denne regelen. Det er nå signalisert at denne dispensasjonen vil opphøre. Dette medfører at de fleste kommunale bygg fra nå vil måtte bygges med tilfluktsrom.  
Det er fra nå krav om å kunne tilby offentlige tilfluktsrom til 8 % av befolkningen.  
Noen kommuner har ikke tilfluktsrom, ett eksempel er Bokn, som har tett nærhet til Kårstø-anlegget.  
Den geopolitiske situasjonen aktualiserer behov for tilfluktsrom samtidig med at de fleste norske kommuner har økonomiske utfordringer.  
Det må forventes at staten bidrar til å finansiere tilfluktsrom og at kommunene dermed kan oppfylle de pålagte krav.

**Forslag til vedtak**: Rogaland Arbeiderparti støtter forslaget som videresendes Stortingsgruppen.

**Redaksjonskomiteen innstilling**: Vedtas, innarbeidet i egen uttalelse

## Forslagsstiller: Stavanger AP

### Ukraina støtte

**Begrunnelse:** En nylig rapport fra Sten Richard Larsen, Norges militærattaché i Kyiv, gir et klart bilde av at Ukraina fortsatt ikke mottar tilstrekkelig støtte fra Vesten for å vinne krigen mot Russland. Den pågående krigen har ført til betydelige tap både i menneskeliv og materiell, og Ukraina står overfor enorme utfordringer som strømbrudd, krigstretthet og et presset folk. Russland har langt større evne til å gjennomføre langtrekkende angrep på ukrainsk territorium, og Ukraina mangler kapasiteten til å svare på disse angrepene på en tilstrekkelig måte.  
Nær daglig gjennomføres terrorbombing av sivile mål.  
  
For at Ukraina skal kunne forsvare sitt territorium og vinne denne krigen, må de ha tilgang til mer avanserte våpen, herunder langtrekkende våpen som kan ramme russiske baser og kommandoenheter bak frontlinjen. Dette vil gi Ukraina muligheten til å forsvare seg mot Russland i dybden og redusere både militære og sivile liv. Ukraina er i ferd med i betydelig grad å utvikle slike kapasiteter selv, men til det trenger landet økt støtte.  
  
Det er tverrpolitisk enighet om å utvide Nansen-programmet som støtter Ukrainas kamp for frihet. Støtten til Ukraina neste år skal være på minst 35 milliarder kroner. Gitt hva vi nå vet, må Arbeiderpartiet være tydelig på at støtten kan og vil økes utover vedtatt statsbudsjettet, noe formuleringen om 35 milliarder som et «gulv» og ikke et «tak» legger opp til. En økning til 90 mrd vil innebære at Norges handlingsregel ikke brytes, og er fullt ut forsvarlig økonomisk: Vi har aldri produsert mer gass på norsk sokkel enn i 2024, og våre inntekter fra økte gasspriser siden 2022 har vært eksepsjonelt høye. Norge har følgelig de økonomiske musklene til å gjøre mer for å sikre Ukrainas evne til å forsvare seg mot Russland, som videre er en investering i Norges og Europas  
sikkerhet og de demokratiske verdiene vi står for.  
  
Rogaland Arbeiderparti foreslår at det avsettes ytterligere midler i 2026 til å øke den militære støtten til Ukraina, slik at de får de nødvendige ressursene for å vinne krigen og gjenvinne kontrollen over sitt land.

**Forslag til vedtak:** Rogaland Arbeiderparti mener at midlene avsatt til Ukrainas forsvarskamp for 2025 ikke er tilstrekkelig, og bør økes til 90 mrd for 2025, slik at Ukraina kan vinne krigen mot Russland.  
  
Rogaland Arbeiderparti mener at Norge skal følge opp og betydelig styrke Nansen-programmet for Ukraina, og støtte Ukrainas i sin forsvars- og frihetskamp inntil Russlands invasjon er slått tilbake og landets okkuperte områder er frigjort.

**Redaksjonskomiteen innstilling**: Vedtas, oversendes landsmøtet.

## Forslagsstiller: Stavanger AP

### NATO-luftkommando

**Begrunnelse:** Stavanger-regionen, og spesielt Jåttå-området, representerer en strategisk, praktisk og militærfaglig optimal lokasjon for NATOs nye Combined Air Operation Centre (CAOC). Jåttå tilbyr en militærfaglig optimal løsning uten å være påvirket av distriktspolitiske hensyn. Jåttå kombinerer strategisk plassering, moderne fasiliteter, erfarent personell og høy militærfaglig kompetanse. Disse faktorene gjør Jåttå til det beste valget for NATOs nye luftkommando. En slik plassering vil ikke bare styrke NATO-operasjonene, men også befeste Norges rolle som en nøkkelpartner i alliansens nordflanke..  
  
Eksisterende fasiliteter og infrastruktur:  
Jåttå er allerede hjem til Joint Warfare Centre (JWC), som har moderne og fortifiserte anlegg som kan tilpasses til å huse CAOC. . Anlegget er både stort nok og godt utrustet til å oppfylle NATOs strenge krav til sikkerhet og operativ kapasitet.  
  
Kostnadseffektiv løsning:  
Etablering ved Jåttå kan gjennomføres på en kostnadseffektiv måte, ettersom anleggene allerede eksisterer og kan oppgraderes gjennom et samarbeid mellom NATO og Norge. Dette reduserer behovet for store nyinvesteringer sammenlignet med å bygge en helt ny base.  
  
Kompetanse og erfaring i regionen:  
Stavanger har allerede vist sin evne til å støtte NATO-operasjoner gjennom JWC. Regionen har kompetent personell og gode erfaringer fra tidligere samarbeid med NATO, noe som gir et solid fundament for videreutvikling.

**Forslag til vedtak:** Rogaland Arbeiderparti mener at ny NATO-luftkommando bør legges til NATOs Joint Warfare Center på Jåttå.

**Redaksjonskomiteen innstilling**: Vedtas, oversendes stortingsgruppen

## Forslagsstiller: Stavanger AP

### Sola flystasjon

**Begrunnelse:** Luftoperasjoner på Sola flystasjon er stanset etter at Avinor har nedlagt forbud mot bruk. Et militært flyforbud ut fra Sola flystasjon er alvorlig og krever strakstiltak. Senest i oktober måtte amerikanske stridsfly fylle drivstoff på Sola flystasjon på grunn av dårlig vær, i forbindelse med et treningsoppdrag. Det handler om vår troverdighet som alliert, og konkret om mulighetene for Sola flystasjon til å håndtere militære operasjoner, inkludert å fungere som mottaksbase for allierte forsyninger.   
Regjering har bevilget 500 millioner til opprustning av Sola, og flystasjonen er særlig nevnt i Langtidsplan for Forsvaret når det gjelder videre utvikling for alliert øving i fred og for mottak av større mengder allierte flystyrker i krise og krig. Gitt den prekære situasjonen ved Sola, er fortsatt usikkerhet omkring når tiltak faktisk skal iverksettes, uholdbart.

**Forslag til vedtak:** Rogaland Arbeiderparti mener at nødvendig vedlikehold og opprustning av den militære delen av Sola flystasjon må forseres umiddelbart.

**Redaksjonskomiteen innstilling**: Avvises, ivaretatt i forslag 89

Forslagstiller: Sola AP

### Sola flystasjon (militær del)

**Begrunnelse:**

Forslag til årsmøtet i Sola Arbeiderparti i anledning dagens prekære situasjon ved Sola Flystasjon (militær del).

Sent i 2024 kom det en lite hyggelig førjulsbeskjed til regionen vår, fra Avinor. Forfatningen ved Sola Flystasjon er kommet i en slik stand at den nå utgjør en fare for liv og helse, og at den militære delen av flystasjonen må stenges umiddelbart.

Siden den tid så har, ikke bare vi, men hele landet stått uten fullverdige operative fasiliteter, sør for Ørlandet, til støtte for luftforsvaret og våre allierte,

Nyheten om denne stengningen kom nokså kort tid etter at det dyktige personellet her, nettopp hadde bistått det Amerikanske luftforsvaret, i forbindelse med deres øvingsoppdrag i ‘Nordsjøen området’. Her ble vi vitne til et godt utført oppdrag av alle parter, og som nettopp viser den dyktige kompetansen som utgjør selve Sola flystasjon.

Ikke bare med tanke på kompetanse, men også flystasjonens strategiske beliggenhet og utforming, er to minst like viktige punkter i denne sammenheng. Slik det blir belyst av luftforsvaret selv så finnes det ingen andre reelle alternativer i sørlige Norge, med de nødvendige fasilitetene og kompetansen som trengs, for å støtte opp om slike øvingsoppdrag som dette. Det at flyplassen også er bygget med to kryssende rullebaner, muliggjør også innflyvninger fra forskjellige retninger, som er særs fordelaktig mtp. vær og vind.

Dagens situasjon, hvor luftforsvarets base på Ørlandet blir for langt borte (i tilknytning til slike øvingsoppdrag), leder oss dithen at signalet vi nå sender ut fort kan tolkes slik at ‘vi ikke prioriterer dette «oppdraget» tilstrekkelig’, som kan være med på å gi våres allierte et inntrykk av at vi ikke er til å stole på når de planlegger slike viktige øvingsoppdrag, som er essensielt for å sikre den militære sikkerheten og forsvaret, for oss alle, tatt de urolige verdensbildet som er.

Det at vi står uten disse fasilitetene per dags dato, noe som leder til at slike militære øvingsoppdrag heller må planlegges med andre baser i Storbritannia som støtte, vil være med på å tappe, ikke bare vår region, men også luftforsvaret for særs viktig kompetanse og kunnskap.

Samtidig så pågår det også en stor diskusjon innad i ‘NATO’, hvor en ser nærmere på hvordan organisasjonen er strukturert, med strategiske operasjonssentraler spredd rundt i Europa. I dag så er vi i vår region vertskap for et slikt operasjonssenter, ‘NATO JWC’ på Jåttå.

Hvis vi virkelig står fast på vårt budskap og vår politikk, overfor våre allierte, så må vi også passe oss for hvilke signaler slike saker som dette sender ut. En forlenget stengning av Sola flystasjon, kan fort tjene som et argument for NATO selv til å revurdere sin tilstedeværelse på Jåttå.

En tilstedeværelse som allerede blir diskutert i kraft av Norges ønske om å tjene som vertskap for en av de nye NATO sentralene, ‘Combined Air Operations Centre (CAOC)’, som i så fall vil legges til Bodø. Stengningen av Sola flystasjon har i denne sammenheng gitt Danskene enda bedre argumenter på hånd, i håp om å overta ansvaret for ‘JWC’ senteret og at det flyttes til Danmark.

I tillegg til de militære perspektivene så må vi ikke glemme alle de andre gode ringvirkningene som også kommer av forsvarets tilstedeværelse her i vår region. Være det seg i form av arbeid og oppdrag til det lokale næringslivet, eller i form av tilflyttere og familier i våre kommuner, som er med på å bidrar og støtter opp om det gode fellesskapet vi holder så kjært.

En forlenget stengning vil av Sola Arbeiderparti sees på som et netto tap for oss, ikke bare for Sola som vertskapskommune, men for hele regionen sett under ett.

**Forslag til vedtak:**

* Sola Arbeiderparti støtter opp om opp initiativet til fylkesstyret i Rogaland Ap om å utøve påtrykk overfor forsvaret og regjering, om å prioritere sak vedrørende ‘Oppgradering og vedlikehold ved Sola Flystasjon’.
* De nødvendige midlene ligger allerede inne i planene, men på et senere tidspunkt. Tatt situasjonen i betraktning så mener Sola Arbeiderparti at disse midlene må allokeres snarest, slik at nødvendig vedlikeholdsarbeid kan komme i gang, for å unngå en forlenget stengning av Sola flystasjon, med de negative konsekvenser det har.
* Sola Arbeiderparti ønsker å fremheve viktigheten av å ta vare på den dyktige kompetansen som er blant personellet ved Sola flystasjon. En fortsatt usikkerhet i denne saken kan medføre at denne kompetansen kan gå tapt.

**Redaksjonskomiteen innstilling**: Vedtas, oversendes Stortingsgruppen

Forslagstiller: Randaberg AP

### Styrking av støtte til bosetting og integrering av flyktninger

**Begrunnelse:** Styrking av støtte til bosetting og integrering av flyktninger  
  
Randaberg har, som mange andre kommuner, tatt et stort ansvar for bosetting og   
integrering. IMDi anerkjenner dette, men statlige støtteordninger dekker ikke fullt ut   
kommunenes utgifter, noe som påvirker både tjenestekvaliteten og lokal økonomi.   
  
Investering i bedre tilskuddsordninger og støtte til kommuner vil sikre bærekraftig   
bosetting, raskere integrering i arbeidslivet og bedre fordeling av ressursene mellom   
kommunene. Dette er avgjørende for at Norge skal oppfylle sine internasjonale   
forpliktelser samtidig som vi opprettholder gode velferdstjenester for alle.

Forslag til vedtak: Randaberg Arbeiderparti ber Rogaland Arbeiderparti om å fremme følgende forslag til Arbeiderpartiets landsmøte:   
  
Arbeiderpartiet må arbeide for at kommunene får økt støtte og bedre rammebetingelser   
for bosetting og integrering av flyktninger. Konkret foreslår vi:   
  
1. Økte tilskudd til kommunene som dekker faktiske kostnader til bolig, helse, og introduksjonsprogram.   
2. Forenkling av tilskuddsordninger for flyktninger med alvorlig funksjonsnedsettelse eller atferdsvansker.   
3. Støtte til å skaffe flere fastleger og spesialiserte helsearbeidere for å møte økte behov.   
4. Tilrettelegging for at flere flyktninger raskere kommer i arbeid gjennom språkopplæring og NAV-tiltak.

**Redaksjonskomiteen innstilling**: Vedtas, oversendes landsmøte

Forslagstiller: Lund AP

### Trygghet er essensielt - enten du bor i byen eller på landet.

**Begrunnelse:** **Forslag til vedtak**:

**Redaksjonskomiteen innstilling**: Avvises, ivaretatt i utkast til nytt partiprogram.

## Forslagstiller: Sandnes AP

### Tilfluktsrom

**Begrunnelse**:

Klargjøring til bruk, lage plan over hvor innbyggere i hver enkelt bydel skal møte veden krisesituasjon! Redd det her er store mangler! Redaksjonskomiteen innstilling: Støtter intensjonen foreslår følgende vedtak: Det har de siste årene vært gode informasjonskampanjer knyttet til egenberedskap og hvordan innbyggerne best mulig kan være forberedt på krisesituasjoner. Sandnes Arbeiderparti mener det er viktig å fortsette dette arbeidet og utvide arbeidet med den sivile og militære beredskapen i Norge. Lokalt mener vi at Sandnes kommunes beredskapsarbeid bør styrkes, og nasjonalt må Sivilforsvaret revitaliseres. Sandnes Arbeiderparti er bekymret for manglende beredskap og informasjon knyttet til tilfluktsrom. Samfunnets evne til å beskytte sine innbyggere er en av statens aller viktigste oppgaver og må styrkes. Forhåndsinformasjon om hvordan befolkningen skal opptre i ulike situasjoner kan berolige befolkningen og bidra til å unngå panikk om noe skulle inntreffe. Sandnes Arbeiderparti vil:

● styrke beredskapsavdelingen i kommunen for å styrke planleggingen og informasjonsarbeidet knyttet til beredskap.

● revitalisere Sivilforsvaret.

● at det skal være en tydelig plan for befolkningen i tilfelle krise. Oversendes Rogaland Arbeiderparti og kommunestyregruppa.

**Redaksjonskomiteen innstilling**: Vedtatt, ivaretatt i uttalelse om beredskap og forsvar

## Forslagstiller: Sandnes AP

### Norge som atomvåpenfrisone

**Begrunnelse:** Sandnes Arbeiderparti vil sterkt understreke viktigheten av ikke å ha atomvåpen på norsk jord i fredstid.

Bevare en størst mulig lågspenning i nordområdene.

Redaksjonskomiteens innstilling: Vedtatt, oversendes Stortingsgruppen

# **Organisatorisk/vedtektsendringer**

## Forslagsstiller: Eigersund AP

### Stortingsplasser

**Begrunnelse:** Eigersund Arbeiderparti mener at det bør utarbeides vedtekter som sikrer at minimum 1/3 av de antatt sikre stortingsplassene har hoveddelene av sin arbeidserfaring utenfor den politiske arena.

**Forslag til vedtak:** Forslaget vedtas og oversendes redaksjonskomite

**Redaksjonskomiteen innstilling**: Avvises

## Forslagsstiller: Strand AP

### Nytt råd/utvalg for mennesker med nedsatt funksjonsevne

**Begrunnelse:** NYTT RÅD/UTVALG FOR MENNESKER MED NEDSATT FUNKSJONSEVNE  
  
Det er ikke alle som blir sett og hørt, og det er veldig bra at vi har kvinnenettverket, internasjonalt utvalg og eldrerådet. Men hvorfor har ikke Rogaland Arbeiderparti et råd/utvalg for mennesker med nedsatt funksjonsevne. Det er nå på tide å gå foran som et lag og da er det på tide å få et nytt råd/utvalg. Strand Arbeiderparti ber om at styret i Rogaland Arbeiderparti lager et nytt råd/utvalg for mennesker med nedsatt funksjonsevne.

**Forslag til vedtak:** Rogaland Arbeiderparti lager et nytt råd/utvalg for mennesker med nedsatt funksjonsevne.

**Redaksjonskomiteen innstilling**: Oversendes styret

## Forslagsstiller: Kvinnenettverket i Rogaland AP

### Støtte til Strand AP sitt forslag

**Begrunnelse:** Viser til innsendt forslag fra Strand AP om utvalg for personer med nedsatt funksjonsevne. Årskonferansen til Kvinnenettverket i Rogaland Arbeiderparti støtter forslaget enstemmig.

**Forslag til vedtak**:

**Redaksjonskomiteen innstilling**: Avvises, ivaretatt i forslag 95

## Forslagsstiller: Haugesund AP

### Støtteerklæring

**Begrunnelse:** Årsmøtet i Haugesund Arbeiderparti vedtok støtte til Jonas Gahr Støre og fremmer forslag om at årsmøtet i Rogaland AP gjør det samme.

**Forslag til vedtak**: Årsmøtet i Rogaland Arbeiderparti innstiller på at Jonas G. Støre fortsetter som Arbeiderpartiet sin leder og Statsministerkandidat.

**Redaksjonskomiteen innstilling**: Viser til pågående prosess fram mot landsmøtet 2025.

# **Innkomne forslag *etter* fristen**

## Forslagsstiller: Stavanger AP

### Endring til organisasjonsutvalgets rapport

**Innspill til Organisasjonsutvalgets rapport fra Stavanger AP**

Sammensetningen av både organisasjonsutvalget og referansegruppen viser en bred deltakelse fra ulike deler av partiet, inkludert AUF og fagbevegelsen, og gir et godt grunnlag for ulike perspektiver.

Organisasjonsutvalgets rapport har en grundig forankring i vedtektene, noe som gir et solid og formelt grunnlag for anbefalingene. Den har en tydelig struktur, med klart definerte mandatspørsmål som organisasjonens størrelse, samarbeidsmodeller og møtestrukturer. Dette gjør det enkelt å forstå utvalgets arbeid og anbefalinger.

Utvalgets anbefalinger er detaljerte og praktisk orienterte, og Stavanger støtter flere av dem. Dette inkluderer bl.a. forslagene om å redusere Redaksjonskomiteen størrelse, etablere digitale møteformer og utvikle årsmøter for større deltakelse og skolering.

Samtidig er mandatet til Organisasjonsutvalget tolket nokså snevert, noe som har gitt lite plass til ytterligere endringsforslag og tiltak.

Mens forslagene er konkrete, så ville utgangspunktet for videre arbeid vært bedre om rapporten inkluderte detaljer om hvordan endringer skal gjennomføres, for eksempel hvilke tiltak som trengs for å redusere Redaksjonskomiteen størrelse uten å svekke representasjonen.

Selv om rapporten beskriver dagens organisasjon, så kunne ytterligere refleksjon over utfordringer og svakheter i dagens praksis gitt mer innsikt i hvorfor endringer er nødvendige. F.eks. for å forbedre samarbeid med fagbevegelsen, kommunepartier og regioner utover eksisterende strukturer.

Endringsforslag:

1. Representantskapsmøter avholdes ikke mer enn to ganger i året

*Vedtatt etter avstemming på årsmøtet*

1. Fylkesårsmøtet avholdes annethvert år. I år uten fylkesårsmøter arrangeres en endags partikonferanse med fokus på politikk- og organisasjonsutvikling

*Ikke vedtatt etter avstemming på årsmøtet*

1. Det gjennomføres et prosjekt med fokus på organisasjonsutvikling. Prosjektet skal identifisere og prøve ut konkrete tiltak for å sikre økt medvirkning, engasjement og mangfold.

Satsningsområder inkluderer bl.a.:

* + Nye tiltak som sikrer økt mangfold på områder som kjønn, legning, etnisitet, alder og funksjonsnedsettelser. Forslaget om å utvide kjønnsbalansen til andre dimensjoner av mangfold utforskes videre
  + Innovasjon i samarbeidsformer. Nye tilnærminger til digitalisering, rekruttering, samt samarbeid med fagforeningene skal vurderes
  + Nye møtepunkter og medlemsaktiviteter som fremmer større bredde i medlemsmassen og viser tilstedeværelse på nye arenaer.

*Vedtatt etter avstemming på årsmøtet*

*Punkt 2 ble ikke vedtatt av årsmøtet i Stavanger AP 25.01.25, ellers ble rapporten med endringsforslag vedtatt.*

*I tillegg ble et endringsforslag til rapporten fremmet på årsmøtet og vedtatt:*

Endringsforslaget fra Stavanger AP:

1. «Leder i Eldreutvalget i Rogaland Arbeiderpartis eldreutvalg, tiltrer styret med tale og forslagsrett»

**Redaksjonskomiteens innstilling:** Forslag 1,2 og 4 avvises, forslag 3 oversendes fylkesstyret

## Forslagsstiller: Strand AP

### Ryfast

Begrunnelse Fremdeles handler Ryfast takstene om hva som er et rimelig likhetsprinsipp for brukerbetaling mellom innbyggerne i landet for å kunne bruka offentlig vei uansett hvor du bor. Det er 5 år siden Ryfast åpnet og ga Ryfylke fastlandsforbindelse. Strandbuen har aldri sett seg tilbake til tida med ferje, kø og lengre reisetid. For folk og næringsliv er Ryfast et fantastisk prosjekt som gir friheten til å reise når en ønsker. Men, de urimelig høye bomtakstene har en alvorlig bismak! Ryfylke vil kunne løse Nord Jærens dagens og fremtidige utfordringer med rimelige boliger og plass for næringsutvikling. Matjorda på Nord Jæren er under press. Urbanisering og nye boligområder på Nord Jæren gir utfordringer i forhold til konflikt mellom industri, næringsutvikling og bolig kvaliteter. Ryfylke har plass og Ryfylke har ekspansjonsmulighetene. Industriområder som f.eks Nordmarka i Strand, Viganeset i Hjelmeland, Berakvam i Suldal og gode industritomter på Forsand og i Sauda. Da må kritisk infrastruktur som Ryfast være bedre finansiert og sikret igjennom større statlige krone bidrag.

**Forslag til vedtak:** Rogaland Arbeiderparti mener staten må bidra mer og at finansieringsmodellen for Ryfast og Hundvågtunnelen må endres slik at takstene i Ryfast er rettferdige og ligger på et nivå med andre bompengeprosjekter i Norge. RV 13 må prioriteres i Transportplaner fremover og sikre utviklingen i Ryfylke for fremtidig vekst i regionen.

**Redaksjonskomiteen innstilling**: Vedtas, innarbeidet i egen uttale om samferdsel

## Forslagsstiller: Gjesdal AP

### Ukraina

Norge må ta ansvar: Ekstra bevilgninger fra Oljefondets ekstra inntekter til Ukraina for å sikre fred og stabilitet. Differansen mellom en bruk på 2,5 % og 3 % av oljefondets verdi er ca. 94,35 milliarder kroner. Dette betyr at det er dette beløpet som fortsatt kan brukes før handlingsregelens grense på 3 % nås. Krigen i Ukraina raser videre, og de humanitære og økonomiske konsekvensene for det ukrainske folk er enorme. Som en nasjon som historisk sett har forpliktet seg til fred, stabilitet og demokratiske verdier, kan ikke Norge stå passivt på sidelinjen. Rogaland Arbeiderpartiet mener derfor at vi må bidra ytterligere for å støtte Ukrainas kamp for sin frihet og suverenitet. Hvorfor vi gjør dette:

1. Styrking av demokratiet i Europa: Ukraina kjemper ikke bare for sin egen frihet, men også for verdier vi deler og ønsker å verne om. Norges historie og våre internasjonale forpliktelser tilsier at vi bør støtte land som står opp mot undertrykkelse og okkupasjon.

2. Humanitær støtte: Millioner av ukrainere lever nå under forferdelige forhold, mange har mistet sine hjem og næringsgrunnlag. Ekstra økonomiske midler vil bidra til å gi de mest sårbare tilgang til mat, medisiner og varme gjennom vinteren.

3. Langsiktig stabilitet og gjenoppbygging: Etter krigen må Ukraina bygges opp igjen. Vårt foreslåtte fond kan være en viktig kilde til langsiktig støtte, slik at landet kan reise seg sterkere enn før. Vi mener at Norge er i en unik posisjon til å tilby slik støtte. Vår økonomi tillater at vi kan gjøre mer enn mange andre land, og vi har en sterk og bred støtte i befolkningen til å stå opp for de verdiene vi tror på. Vi vil derfor ta initiativ til å sikre bred støtte i Arbeiderpartiet for etableringen av dette fondet. Rogaland Arbeiderpartiet håper at alle fylkeslag ser verdien av å stå samlet i å gi Ukraina en reell mulighet til å komme seg gjennom denne krisen, for så å bygge en bedre framtid for seg selv og for Europa. Vi står klare til å ta dette nødvendige steget, og vi oppfordrer til fellesskap og samhold i denne saken – for Ukraina, for Europa og for de verdiene vi tror på.

**Forslag til vedtak:**

På bakgrunn av den vedvarende krisen, foreslår årsmøte Rogaland Arbeiderpartiet nå å opprette et eget fond, med midler utenom statsbudsjettet, dedikert til støtte for Ukraina. Dette fondet vil sikre at vi raskt og effektivt kan gi økonomisk hjelp til forsvarskrigen, gjenoppbygging og humanitære formål, samt støtte til å dekke presserende behov som følger av krigens alvorlige konsekvenser.

**Redaksjonskomiteen innstilling**: Avvises, delvis ivaretatt i egen uttalelse om beredskap og sikkerhetspolitikk

## Forslagsstiller: Haugesund AP

### Mammografi

Tilleggsforslag til forslag 40. I dag har kvinner rett til mammografi til og med 69 år. Flere og flere kvinner får kreft etter denne alderen.

**Forslag til vedtak:**

Utvide mammografiprogram til kvinner er fult 75 år

**Redaksjonskomiteen innstilling**: Vedtas, oversendes Stortingsgruppen

## Forslagsstiller: Strand AP

### Frivilligheten

Frivilligheten og kronisk underfinansiering fra staten. Dagens kommune Norge lider av en kronisk underfinansiering fra staten. Eldre tsunamien, nye statlige pålegg og reformer, og regional planer med de beste intensjoner. Et unisont kommune Norge skriker etter økte statlige tilskudd og finansiering fra «trollet» Ja, for som vi i Norge vet så finnes det troll. Flerhodet også, som noen tenker kan hete «staten». For når dette trollet stadig krever mer blod, unnskyld reformer etc, så undrer jeg meg over at det ene hodet ikke vet hva det andre tenker. For med trollets forskjellige hoder stadige pålegg og gode ønsker så henger ikke finansieringen i heller i hop. Hadia lovet meg en gang for mange år siden at ingen statlige reformer fra AP skulle være underfinansiert. Vel det …………. En av kommunenes løsning på dagens utfordringer heter ofte frivilligheten. Vi skal satse mer på frivilligheten i eldreomsorgen, frivilligheten skal bidra i ungdomsarbeid, frivilligheten skal bidra ved kriser og ulykker og frivilligheten skal ditt og de skal datt. Frivilligheten er ikke et overflødighets horn, det er deg og meg. Hvor mye mer tid har du til frivillighet? Slik dette praktiseres i dag skyver vi fremtidens utfordringer i velferds Norge foran oss.

**Forslag til vedtak:**

Rogaland Arbeiderparti mener underfinansieringen av reformer i kommunene og i frivilligheten skaper utfordringer i kommunene. Rett og god finansiering av kommuner og frivillighet er viktig for å opprettholde og videre utvikle velferdssamfunnet.

**Redaksjonskomiteen innstilling**: Avvises, delvis ivaretatt i forslag 80

## Forslagsstiller: Sandnes AP

### Geiter

Geiteflokken på 50–60 individ har gått fritt på Kvist mellom Høyanger og Balestrand i Sogn, men 31. desember 2025 er det slutt for geitene mange har lagt sin elsk på. Dette har Mattilsynet bestemt. Folk flest ser at disse geitene klarer seg i naturen og mener geitene bør reknast som ville, da de har levd alene og klart seg selv i over 80 år. Statsforvaltaren i Vestland har og pekt på at geitene som har levd vilt i 80 år har eit genmateriale som bør tak videre. Folk flest som har sett geitene i virkeligheten vet at geitene ikke lider overlast, da hadde de dødd ut for lenge sidan. Jeg, og også dere, kjære årsmøte, håper jeg vil være med å la geitene leve.

**Forslag til vedtak:**

Rogaland arbeiderparti oppfordrer Regjeringen til å benåde geiteflokken på Kvist.

**Redaksjonskomiteen innstilling**: Intensjonen støttes, anbefalt oversendt til statsforvalter i Vestland

## Forslagsstiller: Suldal AP

### Makstak på Norgespris

Regjeringens foreslåtte fastpris på strøm for private husholdninger er god Arbeiderparti-politikk som vil sørge for en forutsigbar strømregning for folk flest. Utfordringen med ordningen slik den ligger i dag, er derimot mangelen på insentiver for strømsparing. For å sikre dette, og for å unngå statlig finansiering av luksusforbruk (spesielt med tanke på hytter), bør det legges til en maksimal forbruksgrense. Vi må klare å ha forutsigbar og rimelig strøm til innbyggerne i landet, uten å stanse det helt nødvendige energisparingsarbeidet også i private husholdninger.

**Forslag til vedtak:**

Det blir innført en maksimal forbruksgrense på Norgespris.

**Redaksjonskomiteen innstilling**: Vedtas, oversendes landsmøtet

## Forslagsstiller: Fylkesstyret

### Boligpolitikk

En boligpolitikk for alle Arbeiderpartiet mener det er grunnleggende urettferdig at det kun er de mest velstående av oss som kan klare å komme seg inn på boligmarkedet som ung, og vil at det skal bli lettere å komme inn på boligmarkedet for alle, uavhengig av inntekten din eller av inntekten til foreldrene dine. Vi må finne sosialdemokratiske løsninger for boligmarkedet som gjør det enklere for de som har minst å komme inn på boligmarkedet. For at alle skal ha en reell mulighet for å komme seg inn på boligmarkedet krever det en boligpolitikk som svekker muligheten for å gjøre bolig til et investeringsobjekt. Alle skal kunne eie sitt eget hjem, men det må også være trygt og rimelig å leie. 1 million nordmenn er idag leietakere, da må leietakers rettigheter bli ivaretatt, og sikre at vi har et profesjonalisert, rettferdig og forutsigbart leiemarked.

**Forslag til vedtak:**

En tredje boligsektor Bygge opp en sosial leieboligsektor gjennom å samarbeide med kommuner, næringsliv og ideelle om å satse på allmennboligprosjekter som bidrar til flere og rimeligere leieboliger Leietakeres rettigheter må styrkes Innføre en ny husleielov med styrket oppsigelsesvern og bedre beskyttelse mot ulovlige leieøkninger. Opprette et uavhengig organ som kan gi utleier pålegg om å sikre at boligen oppfyller lovens krav Innføre et utleieregister

**Redaksjonskomiteen innstilling**: Avvist, delvis innarbeidet i egen uttale

## Forslagsstiller: Fylkesstyret

### Asylpolitikk

De siste årene har flere land i verden, også på vårt eget kontinent, gjennomført en inhuman asyl-, innvandrings- og flyktningpolitikk. Dette inkluderer også Norge. Mennesker i stor nød har blitt møtt med murer, piggtråd, soldater og krigsskip. Land etter land har ste ngt grensene, redusert bosetting av asylsøkere og kvoteflyktninger og kjempet for internasjonale avtaler som har frarøvet flyktninger deres menneskerettigheter. Hvert eneste år dør det flere tusen mennesker i forsøk på å komme seg til frihet samtidig som flere land strammer inn asylsystemene sine for at færre skal få opphold i landet. Antallet mennesker på flukt blir aldri mindre av en strengere asylpolitikk, hverken i verden, Europa eller Norge. Foreldelsesfrister er vanlig i norsk rett. Det er eksempelvis foreldelsesfrister for straffansvar, også for alvorlige straffbare handlinger. Et bærende hensyn er innrettelseshensynet: At man ikke for alltid skal bli hjemsøkt av tidligere feilsteg. Det samme hensynet tilsier at det åpenbart må innføres en frist for når tilbakekallssaker kan opprettes. På et tidspunkt må det settes strek. Dette må også gjelde for tilbakekall av statsborgerskap. Det finnes ingen andre områder i lovgivningen der barn blir straffet for feil gjort av noen andre enn dem selv, bortsett fra i asylpolitikken. Arbeiderpartiet har gjentakende ganger vedtatt at barns beste skal tas større hensyn til i asyl- og flyktningpolitikken. Det kan vi gjøre gjennom å avskaffe arvesyndpolitikken Norge fører, og som vi har blitt kritisert av internasjonale domstoler for. Vi har de siste månedene sett diskusjoner om en åpning for asylbehandling i tredjeland, et forslag som vanligvis assosieres med de mest konservative partiene på kontinentet. For Arbeiderpartiet skal det aldri være en løsning å sende de som trenger oss ut av landet for å gi dem hjelp og beskyttelse. Vi skal drive en asylpolitikk tuftet på solidaritet, rettferdighet og verdighet. Arbeiderpartiet har alltid vært tydelige på at vi ikke skal forskjellsbehandle flyktninger, nettopp fordi det bryter med våre menneskerettslige forpliktelser. FN er tydelige på at flyktninger har likt beskyttelsesbehov, og skal ha de samme rettighetene for familiegjenforening. Norge må gå foran og være et fyrtårn for retten til familiegjenforening.

**Forslag til vedtak:**

* Innføre en forledelsesfrist på 10 år i alle tilbakekallelsessaker
* Si tydelig nei til å tillate asylbehandling i tredjeland
* Retten til familieliv og tilgang til familiegjenforening skal stå sterkt i familiegjenforeningspolitikken i Norge i henhold til Den europeiske menneskerettskonvensjon artikkel 8.
* At Norge skal følge anbefalingen fra FNs høykommissær for flyktninger om antallet kvoteflyktninger man tar imot.

**Redaksjonskomiteen innstilling**: Vedtas, oversendes landsmøtet

## Forslagsstiller: Karmøy AP

### Karmsund bru

Prioritere arbeidet med ny Karmsund bru. På Haugalandet er det et stort engasjement for å få en ny Karmsund bru. Karmsund bru er den eneste måten for 30 000 mennesker å gå/sykle til fastlandet. Broen er 70 år og under stadig vedlikehold. Dette går ikke lenger! Sykkel og gangstien er 70 cm bred, syklister må av sykkelen for ikke å risikere å falle ut i veien. To personer kan ikke gå ved siden av hverandre. Det er en ÅDT (årsdøgntrafikk) på mellom 20-23000, og 13-1400 av disse er såkalt lange kjøretøy. Høydemarkør på 4 meter er over tid blitt så skadet pga harde smeller fra kjøretøy som er for høye, at de er blitt en økonomisk byrde og en fare for sikkerheten. Det skjer ofte at store kjøretøy krysser midtstripa i veibanen. Politiet prioriterer ikke problematikken i stor nok grad. Brua har 2 kjørefelt og tungtransporten dundrer avgårde. Når brua blir stengt, skaper det store utfordringer for infrastrukturen på Haugalandet. Skades brua permanent, må man forvente at over 20000 kjøretøy daglig skal sendes gjennom Karmøytunnelen. Brua er livsfarlig både for myke trafikanter og kjørende, men ingen gjør noe med det. Det er på høy tid at noe gjøres! Man må forhindre at liv går tapt på Karmsund bru.

**Forslag til vedtak:**

Årsmøte i Rogaland Arbeiderparti sender saken over til Stortingsgruppen og ber om at arbeidet med ny Karmsund bru prioriteres.

**Redaksjonskomiteen innstilling**: Vedtas, oversendes Stortingsgruppen.

## Forslagsstiller: Haugesund AP

### Tilleggsforslag vannkraft

Tilleggsforslag til forslag 69. Endring av kulepunkt 6

**Forslag til vedtak:**

Oppgradere og forbedre eksisterende vannkraftanlegg i tillegg til å bygge nytt.

**Redaksjonskomiteen innstilling**: Vedtatt, innarbeidet i uttalelse om kraft.

## Forslagsstiller: Haugesund AP

### Studenters psykiske helse

Utfordringene med studenters mentale helse har vært et økende problem over en lengre periode. SHoT-undersøkelsen (Studentenes Helse- og Trivselsundersøkelsen) viser at mer enn én av tre studenter slet med alvorlige psykiske plager i 2022, og hvor 20 % rapporterer om psykiske lidelser i 2022, hvor symptomer som angst og depresjon er mest fremtredende. Én av fem studenter rapporterer at de har skadet seg selv med vilje, og mellom én av fire og en av fem rapporterer at de seriøst har vurdert å skade seg selv eller ta sitt eget liv. Fem prosent oppgir at de har forsøkt å begå selvmord gjennom overdose eller ved andre metoder. Denne utviklingen er dypt smertefull, og representerer også er alvorlig nasjonalt problem. I forbindelse med saker knyttet til oppfølgning og omsorg for barn i barnehage til videregående er det helt korrekt påpekt at syke barn blir syke voksne. Arbeiderpartiet bør her være tydelige på at også syke studenter blir syke voksne. Tiden for små forbedringstiltak er for lengst forbi. Liv blir ødelagt, og liv går tapt. Arbeiderpartiet bør her gå i bresjen for å legge midler og krav på bordet for å snu denne trenden, og bevege Norge mot en nullambisjon, hvor ingen studenter i dette land gruer seg til morgendagen eller håper den ikke kommer.

**Forslag til vedtak:**

Arbeiderpartiet vil

1. benytte SHoT-undersøkelsen aktivt til å identifisere de spesifikke utfordringene, og behov, i ved de enkelte studiestedene.
2. fremsette krav til studentskipnader, lokale studentpolitikere/-tillitsvalgte, høyere utdanningsinstitusjoner, og kommuner til å samarbeide, og til å legge en konkret plan for å bedre utfordringene studentene sliter med i sine respektive kommuner, og gjøre midler tilgjengelig og øremerket for å kunne gjennomføre denne.
3. gjennomføre tett oppfølging for å sikre fremdrift og gjennomføring av de avtalte tiltak.

**Redaksjonskomiteen innstilling**: Avvises, delvis innarbeidet i egen uttalelse om psykisk helse.

## Forslagsstiller: Stavanger AP

Alternativt forslag til vedtak i forslag nr 18

**Forslag til vedtak:**

Regjeringen har nå levert endringer i fraværsregelverket i videregående som høster god mottakelse, blant annet fra lærere og skoleledere. Rogaland Arbeiderparti mener at de nye reglene på en god måte sikrer mindre belastning på en presset fastlegeordning, samtidig som reglene forbereder elevene enda bedre på arbeidslivet som venter dem der de vil møte krav og forventning til oppmøte. Reglenes innretning passer godt overens med utfordringsbildet vi ser med stigende fravær i skolen, og henger godt sammen med den nye plikten regjeringen har innført til at skoler skal følge opp elever med høyt fravær. Rogaland Arbeiderparti støtter endringene og ser ikke behov for at det nye regelverket skal justeres nå allerede før det har trådt i kraft, men mener samtidig at det er viktig at det nye regelverket blir evaluert på en god måte slik at det blir mulig å gjøre eventuelle nødvendige justeringer i framtiden.

**Redaksjonskomiteen innstilling**: Vedtatt, oversendes stortingsgruppen

## Forslagsstiller: Randaberg AP

### Flyktningpolitikk

Tilleggsforslag til forslag 90.

**Forslag til vedtak:**

Flyktninger over 55 år trenger et eget introduksjonsprogram, med tilhørende økonomiske incentiver.

**Redaksjonskomiteen innstilling**: Avvises, delvis ivaretatt i uttalelse

## Forslagsstiller: Sandnes AP

### C02 og skog

Tilleggsforslag til forslag 73. Viktig å være klar over at i 2020 la EU nye regneregler til grunn for opptak i skogen. De vil regne inn hele bidraget fra skog og arealbrukssektoren både i referanseåret (1990) og i målåret (2030). Det er dette forslaget går ut på. Hvis skogen er med i regnskapet vil Norge ha oppnådd sine nåværende CO2 klimamål. Dessuten ved å få noen positive meldinger om klimamålet vil det være mer lystbetont å jobbe videre med dem og videreutvikle dem.

**Forslag til vedtak:**

Skog må tas med i klimaregnskapet.

**Redaksjonskomiteen innstilling**: Avvises.

## Forslagsstiller: Bjerkreim AP

### Spillemidler

Ventetiden for mva kompensasjon anlegg, er en like stor utfordring for idrettslag, som ventetiden for spillemidler. I forslaget blr det stå «spillemidler og mva kompensasjon» i steden for «spillemidler »

**Forslag til vedtak:**

Endre forslag iht beskrivelse

**Redaksjonskomiteen innstilling**: Vedtatt, innarbeidet i forslag 20

## Forslagsstiller: Stavanger AP

### Havbruk og oppdrett

Ny linje 1843, øvrig tekst rykker ned

**Forslag til vedtak:**

Forslaget sendes til landsmøtet

**Redaksjonskomiteen innstilling**: Vedtas, innarbeides i forslag 64

## Forslagsstiller: Haugesund AP

### Myndighetsalder

Endringsforslag forslag 75. Det er stor forskjell på det å være myndig, og det å dra på fest og drikke alkohol med venner.

**Forslag til vedtak:**

Endre punkt 1 til: Endre aldersgrensen for kjøp av alkohol og nikotin til 1. januar året man fyller 18. Endre punkt 2: slette punktet

**Redaksjonskomiteen innstilling**: Vedtatt, innarbeides i forslag 75.